താലിബാനില് നിന്ന് പ്രതിരോധ ശക്തികള് മൂന്ന് ജില്ലകള് പിടിച്ചെടുത്തതായി റിപ്പോര്‍ട്ട് | Resistance forces capture3districts in Afghanistan taliban fighters killed\nതാലിബാനില് നിന്ന് പ്രതിരോധ ശക്തികള് മൂന്ന് ജില്ലകള് പിടിച്ചെടുത്തതായി റിപ്പോര്‍ട്ട്\n60ഓളം താലിബാന്‍കാര്‍ക്ക് പരിക്കേറ്റതായോ കൊല്ലപ്പെട്ടതായോ ആണ് റിപ്പോര്‍ട്ട്. മറ്റ് ജില്ലകളിലേക്ക് മുന്നേറുകയാണെന്നാണ് പ്രതിരോധ ശക്തികള് വിശദമാക്കുന്നത്. പൊതുമാപ്പ് പ്രഖ്യാപിച്ച ശേഷം താലിബാന് അതനുസരിച്ചല്ല പ്രവര്‍ത്തിക്കുന്നതെന്നാണ് പ്രതിരോധ ശക്തികള് വിശദമാക്കുന്നത്.\nDeh-e Salah, First Published Aug 21, 2021, 10:23 AM IST\nതാലിബാനില് നിന്ന് മൂന്ന് ജില്ലകള് പിടിച്ചെടുത്തതായി ഖൈര് മുഹമ്മദ് അന്ദ്രാബിയുടെ നേതൃത്വത്തിലുള്ള പ്രതിരോധ ശക്തികളുടെ അവകാശവാദം. അഫ്ഗാനിസ്ഥാനിലെ ബാഗ്ലാന് മേഖലയിലെ പോള് ഏ ഹെസാര്, ദേ സലാഹ്, ബാനു ജില്ലകളാണ് വെള്ളിയാഴ്ച താലിബാനില് നിന്ന് പിടിച്ചെടുത്തതായി പ്രതിരോധ ശക്തികള് അവകാശപ്പെട്ടത്. ഏറ്റുമുട്ടലില് നിരവധി താലിബാന് അനുയായികള് കൊല്ലപ്പെട്ടതായും പരിക്കേറ്റതായും ഇന്ത്യ ടുഡേ പ്രാദേശിക വിവരങ്ങളെ അടിസ്ഥാനമാക്കി റിപ്പോര്‍ട്ട് ചെയ്യുന്നത്.\nഅഫ്ഗാനിൽ സംഘർഷം വ്യാപിക്കുന്നു; താലിബാൻ വിരുദ്ധ പ്രതിഷേധത്തിന് നേരെ വെടിവെപ്പ്,2മരണം, മരണസംഖ്യ ഉയർന്നേക്കും\n60ഓളം താലിബാന്‍കാര്‍ക്ക് പരിക്കേറ്റതായോ കൊല്ലപ്പെട്ടതായോ ആണ് റിപ്പോര്‍ട്ട്. മറ്റ് ജില്ലകളിലേക്ക് മുന്നേറുകയാണെന്നാണ് പ്രതിരോധ ശക്തികള് വിശദമാക്കുന്നത്. പൊതുമാപ്പ് പ്രഖ്യാപിച്ച ശേഷം താലിബാന് അതനുസരിച്ചല്ല പ്രവര്‍ത്തിക്കുന്നതെന്നാണ് പ്രതിരോധ ശക്തികള് വിശദമാക്കുന്നത്. കെട്ടിടങ്ങള്‍ക്ക് മുകളില് നിന്ന് അഫ്ഗാന് പതാക വിശുന്ന പ്രതിരോധ ശക്തികളുടെ ദൃശ്യങ്ങളും ഇതിനോടകം പുറത്തുവന്നിട്ടുണ്ട്.\nതാലിബാന് ഒരിക്കലും മാറില്ല; ലോകത്തിന്റെ ശ്രദ്ധമാറുമ്പോള് അവര് ക്രൂരത തുടരും\nപഞ്ച്ഷിര് താഴ്വരയില് കാബൂളിന് വടക്ക് ഭാഗത്തുള്ളതാണ് പോള് ഏ ഹെസര് ജില്ല. പഞ്ച്ഷിര് താഴ്വരയില് നിന്നാണ് താലിബാനെതിരായ പ്രവര്‍ത്തനങ്ങള് ഏകോപിപ്പിക്കപ്പെടുന്നതായാണ് സൂചന. പഞ്ച്ഷിര് പ്രവിശ്യ ഇതുവരെയും താലിബാന്‍റെ പിടിയിലായിട്ടില്ല. അഫ്ഗാനിസ്ഥാന്‍റെ മുന് വൈസ് പ്രസിഡന്‍റ് അമറുള്ള സലേയുടെ നേതൃത്വത്തിലാണ് ഇത്.\nതാലിബാനോട് നേരിട്ട് മുട്ടാൻ തയ്യാറെന്ന് പ്രഖ്യാപിച്ച് ആദ്യ അഫ്ഗാൻ നേതാവ്, ആരാണയാൾ\nLast Updated Aug 21, 2021, 10:23 AM IST\nKhair Muhammad Andarabi\nPublics Resistance Forces


കോവളത്തെ ഭീമൻ പുഡ്ഡിങ് ലോക റെക്കോഡിലേക്ക് ; 20 അടി നീളം, വീതി ; 1610 കിലോ ഭാരം ! | Pudding Guinness Record | Trivandrum\nഇതൊരൊന്നൊന്നര പുഡ്ഡിങ്ങാ...! ഒരു പിടിപിടിച്ചാലോ...?\nമനോരമ ലേഖകൻ February 15, 2019 10:17 AM IST\nകോവളം ഉദയ് സമുദ്ര ഹോട്ടലിൽ തീർത്ത ഭീമൻ മിക്സഡ് ഡെസേർട്ട് പുഡ്ഡിങ്\nപാഴായിപ്പോകാവുന്ന ഭക്ഷണ പദാർഥങ്ങളിൽ നിന്നു തയാറാക്കിയ ഏറ്റവും വലിയ സമ്മിശ്ര ഡെസേർട്ട് പുഡ്‍ഡിങ് വിസ്മയമായി. ഭക്ഷണം പാഴാക്കില്ല എന്ന പ്രതിജ്ഞയുമായി കോവളം ഉദയ് സമുദ്ര ലഷർ ബീച്ച് ഹോട്ടലിൽ തീർത്ത ഈ ഭക്ഷ്യവിസ്മയം ലോക റെക്കോഡിലേക്ക്. 20 അടി വീതം നീളവും വീതിയുമുള്ള പുഡ്ഡിങ്ങിന്റെ ഭാരം 1610 കിലോ !\nഹോട്ടലിലെ 11 ഷെഫുമാർ തുടർച്ചയായ 14 മണിക്കൂർകൊണ്ടാണിതു തയാറാക്കിയത്. സാൻഡ്‌വിച്ച്, കുക്കീസ്, പുഡിങ് എന്നിവയുടെ നിർമാണത്തിനിടെ മിച്ചം വരുന്ന പദാർഥങ്ങൾ മറ്റു ചേരുവകളുമായി ചേർത്താണു വിഭവമൊരുക്കിയത് .ഇ.എം.നജീബ് പുഡ്ഡിങ് പ്രദർശനം ഉദ്ഘാടനം ചെയ്തു. ഡോ.രാജശ്രീ അജിത്ത്, ജോർജ് ബേബി, എൽ.വി.കുമാർ, സി.വി. രവീന്ദ്രൻ, രാജഗോപാൽ അയ്യർ, ടി.എൻ. സുരേഷ്, ശിശുപാലൻ, വിവേക് നമ്പൂതിരി,മോഹനൻകുമാരൻ നായർ, ഗുരുപ്രസാദ് എന്നിവർ പ്രസംഗിച്ചു.\nആറായിരം മുട്ട, 400 ലീറ്റർ പാൽ....\nഭീമൻ പുഡ്ഡിങ് നിർമാണത്തിന് 50 കിലോ വീതം ചോക്ലേറ്റ്, നട്സ്, 6000 മുട്ട, 400 ലീറ്റർ പാൽ എന്നിവയും 100 കിലോ ഐ സിങ് ക്രീമും ഉപയോഗിച്ചു.ഉദയസമുദ്ര സിഇഒ രാജഗോപാൽ അയ്യരുടെയും സെബാസ്റ്റ്യൻ, ഹരി നായർ, ഫൈസൽ ബഷീർ,ഇമ്മാനുവൽ എന്നിവരുടെ നേതൃത്വത്തിലുള്ള ഷെഫുമാരാണ് ഇതിനു പിന്നിൽ.\nഗിന്നസ് ബുക്ക് ഓഫ് വേൾഡ് റെക്കോർഡ്്സിലേക്ക് പരിഗണിക്കുന്നതിന്റെ ആദ്യ പടിയായി യൂണിവേഴ്സൽ റെക്കോർഡ്സ് ഫോറം അധികൃതർ ഹോട്ടലധികൃതർക്ക് സർട്ടിഫിക്കറ്റ് നൽകി. വാഴമുട്ടം എച്ച്എസ്, മണ്ണന്തല മരിയോൺ പ്ലേഹോം, കോവളം ഐഎച്ച്എംസിടി എന്നിവിടങ്ങളിലെ വിദ്യാർഥികളുൾപ്പെടെയുള്ളവരും നിരവധി വിദേശികളും വിസ്മയം കാണാനെത്തി.\nപുഡ്ഡിങ്ങിൽ വിരിഞ്ഞത് ഗ്രാമീണ ഭംഗി\nഭീമൻ പുഡ്ഡിങ്ങിൽ രൂപപ്പെട്ടത് ഗ്രാമീണ ഭംഗിയും പൂന്തോട്ടവും നഗരക്കാഴ്ചകളും. ഒരു വശത്ത് മലനിരകൾ, മറുവശത്ത് നദി, വൃക്ഷലതാദികൾ, വളഞ്ഞു നീണ്ടു പോകുന്ന റോഡ്. വർണവൈവിധ്യം നിറഞ്ഞ ഉദ്യാന ഭംഗിയും മത്സ്യക്കുളവും പച്ചക്കറിത്തോട്ടവും ടൗൺഷിപ്പും കാണാം. റെയിൽവേ സ്റ്റേഷൻ, വിമാനത്താവളം, കാറ്റാടി വൈദ്യുത നിലയം എന്നിവകൂടി നിറഞ്ഞതാണു പുഡ്ഡിങ്.


മഹാരാജാസ് കോളജിൽ എസ്എഫ്ഐ നേതാവിനെ കുത്തിക്കൊന്നു\nസംഭവവുമായി ബന്ധപ്പെട്ട് മൂന്ന് ക്യാംപസ് ഫ്രണ്ട് പ്രവർത്തകരെ പൊലീസ് കസ്റ്റഡിയിലെടുത്തു\n02 Jul, 2018 at 08:57 AM\nഎറണാകുളം മഹാരാജാസ് കോളജിൽ എസ്എഫ്ഐ നേതാവിനെ കുത്തിക്കൊന്നു. ഇടുക്കി വട്ടവട സ്വദേശി അഭിമന്യുവാണ് (20) കൊല്ലപ്പെട്ടത്. സംഭവവുമായി ബന്ധപ്പെട്ട് മൂന്ന് ക്യാംപസ് ഫ്രണ്ട് പ്രവർത്തകരെ പൊലീസ് കസ്റ്റഡിയിലെടുത്തു. ബിലാല്, ഫറൂഖ്, റിയാസ് എന്നിവരാണ് കസ്റ്റഡിയിലുള്ളത്.\nഅക്രമത്തില് അർജുൻ, വിനീത് എന്നീ എസ്എഫ്ഐ പ്രവര്‍ത്തകര്‍ക്ക് പരിക്കേറ്റു. തീവ്രപരിചരണ വിഭാഗത്തിൽ കഴിയുന്ന ഇരുവരുടെയും നില ഗുരുതരമായി തുടരുകയാണ്.\nഇന്നലെ വൈകുന്നേരം പോസ്റ്റര് ഒട്ടിക്കുന്നതുമായി ബന്ധപ്പെട്ടുണ്ടായ തര്‍ക്കമാണ് സംഘര്‍ഷത്തിലെത്തിയത്. പുതിയ അധ്യയന വര്‍ഷം ഇന്ന് തുടങ്ങാനിരിക്കെ വിദ്യാര്‍ഥികളെ സ്വാഗതം ചെയ്തുകൊണ്ടുള്ള പോസ്റ്റര് പതിപ്പിക്കുന്നതുമായി ബന്ധപ്പെട്ടായിരുന്നു തര്‍ക്കം. അര്‍ധരാത്രിയോടെയാണ് കൊലപാതകം നടന്നത്.\nഅഭിമന്യുവിനെ കുത്തിക്കൊന്നത് പുറത്തുനിന്നെത്തിയ സംഘമാണെന്ന് പൊലീസ് പറഞ്ഞു. സംഭവത്തില് ഇരുപതോളം പ്രതികളുണ്ട്. കസ്റ്റഡിയിലെടുത്തവരില് ഒരാള് മാത്രമാണ് ക്യാംപസിലെ വിദ്യാര്‍ഥിയെന്നും മറ്റുള്ളവര് പുറത്തുനിന്നുള്ളവരാണെന്നും പൊലീസ് പറഞ്ഞു. സംഭവസ്ഥലത്ത് ഫോറന്‍സിക് സംഘം പരിശോധന നടത്തി. സെന്‍ട്രല് സിഐ അനന്തലാലിനാണ് അന്വേഷണ ചുമതല.\nകോളജിലെ രണ്ടാം വര്‍ഷ കെമിസ്ട്രി വിദ്യാര്‍ഥിയാണ് അഭിമന്യു. എസ്എഫ്ഐ ഇടുക്കി ജില്ലാ കമ്മിറ്റി അംഗവുമാണ്. സംസ്ഥാന വ്യാപകമായി എസ്എഫ്ഐ പഠിപ്പുമുടക്കി പ്രതിഷേധിച്ചു. വട്ടവടയില് സിപിഎം ഹര്‍ത്താലിന് ആഹ്വാനം ചെയ്തു.\nഅഭിമന്യുവിന്റെ മൃതദേഹം പൊലീസ് ഇൻക്വസ്റ്റ് നടപടികൾ പൂർത്തിയാക്കി എറണാകുളം ജനറൽ ആശുപത്രിയിൽ പോസ്റ്റ് മോർട്ടം നടപടി പൂര്‍ത്തീകരിച്ചു. തുടര്‍ന്ന് മൃതദേഹം ബന്ധുക്കളും സുഹൃത്തുക്കളും ചേർന്ന് ഏറ്റുവാങ്ങിയ ശേഷം കോളജ് ഓഡിറ്റോറിയത്തിൽ ഒരു മണിക്കൂർ പൊതുദർശനത്തിന് വെച്ചു. മന്ത്രിമാർ അടക്കമുള്ളവർ ആദരാഞ്ജലികൾ അർപ്പിക്കാനെത്തി.


"അമാനത്ത് "യാത്രയായി•ഇ വാർത്ത | evartha\nevartha Desk December 29, 2012, 12:24 am December 29, 2012\nപ്രാര്‍ഥനകളും ആശീര്‍വാദങ്ങളും വിഫലം.കൂട്ടമാനഭംഗത്തിനിരയായി രണ്ടാഴ്‌ചയോളം മരണത്തോട് മല്ലടിച്ച ഇന്ത്യയുടെ പ്രിയമകള് വിട പറഞ്ഞു. സിംഗപ്പൂരിലെ മൗണ്ട് എലിസബത്ത് ആശുപത്രിയില് ഇന്ത്യന് സമയം പുലര്‍ച്ചെ 2.15 നായിരുന്നു മരണം. ആന്തരികാവയവങ്ങളുടെ പ്രവര്‍ത്തനം നിലച്ചതാണ് മരണകാരണമെന്ന് ആശുപത്രിവൃത്തങ്ങള് അറിയിച്ചു.\nമരണത്തിന് കീഴടങ്ങിയെങ്കിലും ഇന്ത്യന് മനസ്സുകളില് പ്രതിഷേധത്തിന്റെ തീ നാളം ബാക്കിയാക്കിയാണ് അമാനത്ത് എന്ന് ജനമനസ്സുകളില് അറിയപ്പെട്ട പെണ്‍കുട്ടി യാത്രയായത്… സ്‌ത്രീകള്‍ക്കെതിരെയുള്ള അതിക്രമങ്ങള് ചെറുക്കാന് ശക്തമായ നിയമസംവിധാനം വേണമെന്ന ആവശ്യമുന്നയിച്ച് ഡല്‍ഹിയിലും മറ്റ് ഇന്ത്യന് നഗരങ്ങളിലും പ്രതിഷേധപ്രകടനങ്ങള് തുടരുന്നു. ഡല്‍ഹിയില് രാഷ്ട്രപതിഭവനു മുന്നില് നടന്ന പ്രതിഷേധങ്ങള് ലോകശ്രദ്ധയാകര്‍ഷിച്ചു.\nരണ്ട് ദിവസങ്ങള്‍ക്ക് മുന്‍പാണ് വിദഗ്‌ദ ചികിത്സയ്‌ക്കായി പെണ്‍കുട്ടിയെ സിംഗപ്പൂരിലേയ്‌ക്ക് കൊണ്ട് പോയത്. മൂന്ന് മേജര് ശസ്‌ത്രക്രിയകള്‍ക്ക് വിധേയയായ പെണ്‍കുട്ടിയ്‌ക്ക് തലച്ചോറിലും മാരകമായ പരുക്കേറ്റിരുന്നു. കൂടാതെ സിംഗപ്പൂരിലേയ്‌ക്ക് മാറ്റുന്നതിന് മുന്‍പ് ഹൃദയാഘാതവും ഉണ്ടായി. ഭീകരമായ പരിക്കുകളേറ്റു വാങ്ങിയ പെണ്‍കുട്ടി ജീവിതത്തിലേയ്‌ക്ക് മടങ്ങിവരാനുള്ള ധീരമായ പോരാട്ടമാണ് ഇക്കഴിഞ്ഞ പതിമൂന്ന് ദിവസവും നടത്തിയത്. എന്നാല് ശരീരത്തിലേറ്റ മുറിവുകള് അവളെ കീഴ്‌പ്പെടുത്തി. മൗണ്ട് എലിസബത്ത്‌് ആശുപത്രിയില് വെച്ച് നില മോശമാകുകയും ആന്തരാവയവങ്ങളുടെ പ്രവര്‍ത്തനം നിലയ്‌ക്കുന്ന അവസ്ഥയിലേയ്‌ക്ക് എത്തുകയുമായിരുന്നു. മരണ സമയത്ത് മാതാപിതാക്കള്‍അടുത്തുണ്ടായിരുന്നു. പെണ്‍കുട്ടിയുടെ മൃതദേഹം ഇന്ന് രാത്രി ഡല്‍ഹിയില് എത്തിക്കും.\nഡിസംബര് 16നാണ് ദക്ഷിണ ഡല്‍ഹിയില് ഓടിക്കൊണ്ടിരുന്ന ബസില് പെണ്‍കുട്ടി കൂട്ടമാനഭംഗത്തിനിരയായത്.. അറസ്റ്റിയായ ആറു പ്രതികളുടെ വിചാരണ ജനുവരി മൂന്നിനാരംഭിക്കും.\nevartha Desk0 43\nഭാര്യയുടെ ഫോണ് പരിശോധിച്ച ഭര്‍ത്താവിന് യു.എ.ഇ കോടതി വിധിച്ചത് ഒരു മാസം തടവും ആയിരം ദിര്‍ഹം പിഴയും.\nevartha Desk0 364\nevartha Desk0 285


ലോക്സഭാ തെരഞ്ഞെടുപ്പ് നടക്കുന്ന തമിഴ്നാട്ടിലെ വെല്ലൂരില് പോളിങ് തുടങ്ങി\nVellore, First Published 5, Aug 2019, 8:05 AM\nതമിഴ്നാട്ടിലെ വെല്ലൂര് ലോക്സഭാ മണ്ഡലത്തിലേക്ക് നടക്കുന്ന തെരഞ്ഞെടുപ്പില് പോളിങ് തുടങ്ങി.\nവെല്ലൂര്: തമിഴ്നാട്ടിലെ വെല്ലൂര് ലോക്സഭാ മണ്ഡലത്തിലേക്ക് നടക്കുന്ന തെരഞ്ഞെടുപ്പില് പോളിങ് തുടങ്ങി. മുത്തലാഖ് ബില്ലടക്കം സജീവ ചര്‍ച്ചയായ വെല്ലൂരില് ഭരണവിരുദ്ധവികാരം ആഞ്ഞടിക്കുമെന്നാണ് ഡിഎംകെ കണക്കുകൂട്ടല്. സഖ്യകക്ഷിയായ ബിജെപിയെ മാറ്റിനിര്‍ത്തിയുള്ള പ്രചാരണതന്ത്രം ഗുണം ചെയ്യുമെന്ന പ്രതീക്ഷയിലാണ് അണ്ണാഡിഎംകെ.\nപതിമൂന്നര ലക്ഷം വോട്ടര്‍മാരില് മൂന്നരലക്ഷത്തോളം ന്യൂനപക്ഷ വിഭാഗമാണ്. രണ്ട് ലക്ഷത്തോളം വോട്ടര്‍മാര് ഡിഎംകെ സ്ഥാനാര്‍ത്ഥിയായ കതിര് ആനന്ദിന്‍റെ വണ്ണിയര് സമുദായത്തില് നിന്നുള്ളവര്. കേന്ദ്ര സംസ്ഥാന സര്‍ക്കാരുടെ ന്യൂനപക്ഷ വിരുദ്ധ നയങ്ങള് വിഷയമാക്കിയായിരുന്നു ഡിഎംകെ പ്രചാരണം. ഉറച്ച ഡിഎംകെ വോട്ടുകള് കൂടി കൈവിട്ടില്ലെങ്കില് അണ്ണാഡിഎംകെയില് നിന്ന് മണ്ഡലം തിരിച്ച് പിടിക്കാമെന്ന് ഡിഎംകെ പ്രതീക്ഷിക്കുന്നു.\nവെല്ലൂരില് ശക്തമായ സ്വാധീനമുള്ള പുതിയ നീതി കക്ഷി നേതാവ് എസി ഷണ്‍മുഖമാണ് അണ്ണാഡിഎംകെ സ്ഥാനാര്‍ത്ഥി. മുത്തലാഖ്, യുഎപിഎ ബില്ല് അടക്കം തിരിച്ചടിയാകുമോ എന്ന ആശങ്ക അണ്ണാഡിഎംകെയ്ക്കുണ്ട്. ഇത് മുന്നില് കണ്ട് ബിജെപിയെ പാടെ ഒഴിവാക്കിയായിരുന്നു പ്രചാരണം.\nമുഖ്യമന്ത്രിയും ഉപമുഖ്യമന്ത്രിയും പങ്കെടുത്ത വേദികളില് പോലും ബിജെപി പ്രദേശിക നേതാക്കള് ഇടംപിടിച്ചില്ല. അതേസമയം പാര്‍ലമെന്‍റ് തിരഞ്ഞെടുപ്പില് രംഗത്തുണ്ടായിരുന്ന കമല്‍ഹാസന്‍റെ മക്കള് നീതി മയ്യവും, ടിടിവി ദിനകരന്‍റെ അമ്മ മക്കള് മുന്നേറ്റ കഴകവും മത്സരരംഗത്തില്ല.\nLast Updated 5, Aug 2019, 8:33 AM


അമ്മ നേതൃത്വത്തിനെതിരെ കൂടുതല് നടിമാര് രംഗത്ത്; പത്മപ്രിയയും രേവതിയും പാര്‍വതിയും ചെയ്തത്... - FUTURELINE\nഅമ്മ നേതൃത്വത്തിനെതിരെ കൂടുതല് നടിമാര് രംഗത്ത്. പത്മപ്രിയയും രേവതിയും പാര്‍വതിയും നേതൃത്വത്തിന് കത്ത് നല്‍കി.വനിതകളുടെ സംഘടനയായ വുമണ് കളക്ടീവിന്റെ പ്രതിനിധികളായാണ് ഇവര് കത്ത് നല്‍കിയിരിക്കുന്നത്. വീണ്ടും ജനറല് ബോഡി യോഗം വിളിക്കണമെന്ന് ആവശ്യപ്പെട്ടാണ് ഇവര് കത്ത് നല്‍കിയിരിക്കുന്നത്. അമ്മയുടെ അടിയന്തര എക്‌സിക്യൂട്ടീവ് യോഗം വിളിക്കണമെന്നും ആവശ്യപ്പെട്ടിട്ടുണ്ട്. കൂടാതെ ദിലീപിനെ സംഘടനയിലേക്ക് തിരിച്ചെടുത്തത് ചര്‍ച്ച ചെയ്യണമെന്നും നടിമാര് ആവശ്യപ്പെട്ടു.\nഅമ്മ ജനറല് സെക്രട്ടറി ഇടവേള ബാബുവിനാണ് സംഘടന കത്ത് നല്‍കിയത്. കേരളത്തിനു പുറത്തുള്ള തങ്ങളുടെ സൗകര്യം കണക്കിലെടുത്ത് ജൂലായ് 13 നോ 14 നോ യോഗം വിളിക്കണമെന്നാണ് കത്തില് അഭ്യര്‍ഥിച്ചിരിക്കുന്നത്. ഇന്നലെ രാജിവെച്ച നാലുനടിമാര്‍ക്കും അഭിവാദ്യം അര്‍പ്പിച്ചുകൊണ്ടാണ് ഡബ്ല്യൂസിസി ഇന്ന് രംഗത്ത് വന്നിരിക്കുന്നത്.\nഡബ്ല്യൂസിസി എ.എം.എം.എ ജനറല് സെക്രട്ടറി ഇടവേള ബാബുവിന് നല്‍കിയ കത്തിന്റെ പൂര്‍ണരൂപം:\nഇന്നലെ ധീരമായി നിലപാടെടുത്ത ഞങ്ങളുടെ സഹപ്രവര്‍ത്തകര്‍ക്കൊപ്പം.എന്നും #അവൾക്കൊപ്പം.\nഇന്നലെ ധീരമായി നിലപാടെടുത്ത ഞങ്ങളുടെ സഹപ്രവര്‍ത്തകര്‍ക്കൊപ്പം. എന്നും #അവൾക്കൊപ്പം. മാറ്റങ്ങളുണ്ടാവാന്…\nഅതേസമയം അമ്മയിലേക്ക് ദിലീപിനെ തിരിച്ചെടുത്ത സാഹചര്യം വിശദീകരിക്കണമെന്ന് മന്ത്രി ജെ.മേഴ്‌സിക്കുട്ടിയമ്മ പറഞ്ഞു. സ്ത്രീസംരക്ഷണമെന്ന ഇടതുമുന്നണിയുടെ നയം നടപ്പിലാക്കാന് ‘അമ്മ’ അംഗങ്ങളായ ജനപ്രതിനിധികള്‍ക്ക് ബാധ്യതയുണ്ടെന്നും മേഴ്‌സിക്കുട്ടിയമ്മ പറഞ്ഞു. ‘അമ്മ വിവാദ’ത്തില് നടന്‍മാരായ ഇടതു ജനപ്രതിനിധികള്‍ക്കു പ്രതികരിക്കേണ്ടിവരും. ദിലീപിനെ തിരിച്ചെടുത്ത നടപടി ‘അമ്മ’ തിരുത്തണം. നടന്‍മാര് നന്മയുടെ പക്ഷത്താണു നില്‍ക്കേണ്ടതെന്നും മേഴ്‌സിക്കുട്ടിയമ്മ അഭിപ്രായപ്പെട്ടു.\nനടി ആക്രമിക്കപ്പെട്ട സംഭവത്തില് കുറ്റാരോപിതനായ നടന് ദിലീപിനെ താരസംഘടനയിലേക്കു തിരിച്ചെടുത്ത നടപടിയെത്തുടര്‍ന്നു നാലു നടിമാര് അമ്മയില്‍നിന്നു രാജിവച്ചു പുറത്തുപോയ സാഹചര്യത്തിലാണു മേഴ്‌സിക്കുട്ടിയമ്മയുടെ പ്രതികരണം.\nഅതേസമയം, അമ്മയിലെ കാര്യങ്ങള് പാര്‍ട്ടിയോട് വിശദീകരിക്കുമെന്ന് മുകേഷ് പറഞ്ഞു. ഇക്കാര്യങ്ങള് മാധ്യമങ്ങളോട് പറയേണ്ട കാര്യമില്ലെന്നും മുകേഷ് വ്യക്തമാക്കി.\nനടിമാര് രാജിവെച്ച സംഭവത്തില് ഇടതുപക്ഷ എംഎല്‍എമാര് പോലും നിലപാട് എടുത്തില്ലെന്നായിരുന്നു വനിതാ കമ്മീഷന് അധ്യക്ഷ എംസി ജോസഫൈന് കുറ്റപ്പെടുത്തിയത്. ഇവരില്‍നിന്ന് ഇത്തരത്തിലുള്ള ഒരു നീക്കമല്ല പ്രതീക്ഷിച്ചത്. അവര് അവധാനതയോടെ കാര്യങ്ങള് കാണേണ്ടിയിരുന്നു. എംപിയും എംഎല്‍എമാരും നിലപാട് അറിയിക്കേണ്ടതായിരുന്നു. സംഘടന ജനാധിപത്യപരമായല്ല തീരുമാനമെടുത്തതെന്നുമായിരുന്നു ജോസഫൈന് പ്രതികരിച്ചത്. മുകേഷും ഗണേഷ് കുമാറും തെറ്റിധാരണകള് തിരുത്തണമെന്നായിരുന്നു ജി.സുധാകരന് പറഞ്ഞത്.\nദിലീപിനെ അമ്മയില് തിരിച്ചെടുത്തതില് പ്രതിഷേധിച്ചാണ് നാല് നടിമാര് രാജിവെച്ചത്. ഇത്രയും ക്രൂരമായ അനുഭവം താന് നേരിട്ടും കുറ്റാരോപിതനായ നടനെയാണ് സംഘടന പിന്തുണയ്ക്കുന്നതെന്ന് ആക്രമിക്കപ്പെട്ട നടി വ്യക്തമാക്കിയിരുന്നു. കൂടാതെ തന്റെ അവസരങ്ങള് നഷ്ടപ്പെടുത്തിയത് നടനാണെന്നും അമ്മയ്ക്ക് പരാതി നല്‍കിയിട്ടും കാര്യമുണ്ടായില്ലെന്നും നടി പറഞ്ഞിരുന്നു.\nഅതിനിടെ ആക്രമിക്കപ്പെട്ട നടിയെ പിന്തുണയ്ക്കാതെ കുറ്റാരോപിതനായ ദിലീപിനെ പിന്തുണച്ച നടനും ‘അമ്മ’യുടെ ഭാരവാഹിയുമായ മുകേഷിനെ സംസ്ഥാന ചലച്ചിത്ര പുരസ്‌കാര ദാനച്ചടങ്ങിന്റെ സ്വാഗതസംഘം ചെയര്‍മാന് സ്ഥാനത്തുനിന്നു മാറ്റണമെന്ന് ആവശ്യപ്പെട്ട് സംവിധായകന് ദീപേഷ് സാംസ്‌കാരിക മന്ത്രി എ.കെ.ബാലന് കത്തയച്ചു. മുകേഷ് സ്വാഗത സംഘം ചെയര്‍മാനായ ചടങ്ങില് വച്ച് ചലച്ചിത്ര പുരസ്‌കാരം സ്വീകരിക്കുന്നതില് മാനസിക പ്രയാസമുണ്ടെന്നും ദീപേഷ് കത്തില് ചൂണ്ടിക്കാട്ടി. 2017 ലെ കുട്ടികളുടെ മികച്ച ചിത്രത്തിനുള്ള അവാര്‍ഡ് നേടിയ ‘സ്വനം’ എന്ന സിനിമയുടെ സംവിധായകനാണ് ടി. ദീപേഷ്.\nതികച്ചും ജനാധിപത്യ വിരുദ്ധവും സ്ത്രീവിരുദ്ധവുമായ നിലപാട് സ്വീകരിച്ച അമ്മ എന്ന സംഘടനയുടെ തലപ്പത്ത് ഇരിക്കുന്ന മുകേഷിന്റെ സാന്നിദ്ധ്യത്തില് ജനങ്ങളുടെ നികുതിപ്പണം ഉപയോഗിച്ചുള്ള അവാര്‍ഡ് സമ്മാനിക്കുന്നത് ഇടതുപക്ഷ മുന്നണിയും സര്‍ക്കാരും മുന്നോട്ടു വച്ചിട്ടുള്ള സ്ത്രീപക്ഷ നിലപാടിനു വിരുദ്ധമാണ്. ഇത് പൊതു സമൂഹത്തിനു മുന്‍പില് തെറ്റായ സന്ദേശം നല്‍കും. ഈ പരിപാടിയില് പങ്കെടുത്ത് അവാര്‍ഡ് വാങ്ങേണ്ട ആള് എന്ന നിലയില് വളരെ മാനസിക പ്രയാസമുണ്ട്. കഴിഞ്ഞ വര്‍ഷം തലശ്ശേരിയില് സംഘടിപ്പിച്ച അവാര്‍ഡ് ദാന പരിപാടിയില് ‘അവള്‍ക്കൊപ്പം’ എന്നതായിരുന്നു പ്രധാന വിഷയം. മുകേഷിനെ മാറ്റി നിര്‍ത്തി ഇടതുപക്ഷത്തിന്റെ പ്രഖ്യാപിത നിലപാട് ഉയര്‍ത്തിപ്പിടിക്കണമെന്ന് അഭ്യര്‍ത്ഥിക്കുന്നതായും അദ്ദേഹം പറഞ്ഞു.\nPrevious: പരിക്ക് അതീവ ഗുരുതരം; അര്‍ജന്റീനിയന് സൂപ്പര് താരം ഒരു വര്‍ഷം കളത്തിലിറങ്ങില്ല..!!\nNext: അമ്മയിലെ ഇപ്പോഴത്തെ പ്രശ്‌നങ്ങളെ കുറിച്ച് സുരേഷ് ഗോപി എം.പിയ്ക്ക് പറയാനുള്ളത്…\n“ഇത് വളരെ യാദൃശ്ചികം” ആദ്യം സംവിധാനം ചെയ്യണമെന്ന് വിചാരിച്ച ചിത്രം ലൂസിഫര് അല്ല: തൻറെ സ്വപ്ന ചിത്രത്തെ കുറിച്ച് പൃഥ്വിരാജ്..??


മുട്ടത്ത് വർക്കിയുടെ 109ാമത് ജൻമദിനം » Newsthen\nഇരുപതാം നൂറ്റാണ്ടിന്റെ അവസാന പകുതിയില് ഏറ്റവുമധികം മലയാളികള് വായിക്കുകയും ആരാധിക്കുകയും ചെയ്ത എഴുത്തുകാരില് ഒരാള് മുട്ടത്തു വര്‍ക്കിയാണ്.അദ്ദേഹത്തിന്റെ109-ാം ജന്മദിനമായിരുന്നു ഇന്നലെ.\nലളിതമായ ഭാഷയും സാധാരണ മനുഷ്യജീവിതത്തിലെ ലോലഭാവങ്ങളെ അളന്നെടുത്തുപയോഗിക്കുന്ന മനഃശാസ്ത്രപരമായ കഥാരൂപീകരണവും ആയിരുന്നു അദ്ദേഹത്തിന്റെ പ്രത്യേകത. താനെഴുതുന്നതു മുഴുവൻ പൈങ്കിളികളാണെന്ന് തുറന്നു പറയാൻ അദ്ദേഹം മടികാണിച്ചില്ല. തുഞ്ചൻ പറമ്പിലെ തത്തയുടെ പാരമ്പര്യമാണ് തന്നെ നയിക്കുന്നതെന്നും പൈങ്കിളികൾ കെട്ടിപ്പൊക്കിയ സാമ്രാജ്യത്തിൽ കാലൻ കോഴിക്കും മൂങ്ങയ്ക്കും സ്ഥാനമില്ലെന്നും വിളിച്ചുപറയാനും ധൈര്യം കാട്ടിയ എഴുത്തുകാരനായിരുന്നു മുട്ടത്തുവർക്കി.\nമുട്ടത്തു വര്‍ക്കി എന്ന തൂലികാ നാമത്തില് എഴുതിത്തുടങ്ങിയ കെ എം. വര്‍ക്കി 81 നോവലുകള്, 16 ചെറുകഥാ സമാഹാരങ്ങള്, 12 നാടകങ്ങള്, 17 വിവര്‍ത്തനകൃതികള്,5ജീവചരിത്രങ്ങള് എന്നിവയടക്കം നൂറ്റിമുപ്പതിലധികം കൃതികളുടെ രചയിതാവാണ്. സാധാരണക്കാരായ ജനങ്ങളെ വായനയിലേക്ക് അടുപ്പിച്ച ഒരു എഴുത്തുകാരൻ കൂടിയായിരുന്നു അദ്ദേഹം.\nചങ്ങനാശേരി ചെത്തിപ്പുഴയിൽ മുട്ടത്തു മത്തായിയുടേയും അന്നമ്മയുടേയും ഒൻപതു മക്കളിൽ നാലാമനായി 1913 ഏപ്രിൽ 28നാണ് മുട്ടത്ത് വർക്കി ജനിച്ചത്.ഭാര്യ തങ്കമ്മ വർക്കി. ആറ് ആണ്മക്കളും മൂന്ന് പെണ്മക്കളുമായി ഒൻപതു മക്കൾ.1989 മേയ് 28നു തന്റെ 76-ആം വയസ്സിൽ മുട്ടത്തു വർക്കി അന്തരിച്ചു.\nബസിന്റെ മുൻചക്രങ്ങളിൽ ഒന്ന് ഊരിത്തെറിച്ചു; യാത്രക്കാർ പരിക്കുകളില്ലാതെ രക്ഷപെട്ടു


ചപ്പാത്തിയുടെ ആരോഗ്യഗുണങ്ങള് | Health Benefits of Chappathi| food| cooking| recipes\nDec 14, 2019, 09:08 PM IST\nഗോതമ്പുകൊണ്ടുണ്ടാക്കുന്ന ചപ്പാത്തിയില് എണ്ണ, നെയ്യ് എന്നിവയൊന്നുംതന്നെ ചേര്‍ക്കുന്നില്ലെങ്കില് അവ വളരെ ആരാഗ്യകരമായ ഒന്നുതന്നെയാണ്. ചപ്പാത്തി കഴിക്കുന്നതുവഴി കിട്ടുന്ന ചില ഗുണങ്ങളാണ് താഴെ കൊടുത്തിരിക്കുന്നത്.\nദഹിക്കാന് എളുപ്പമുള്ള ഒന്നാണ് ചപ്പാത്തി. ഗോതമ്പിലെ നാരുകളുടെ ഉപയോഗം ദഹനം മെച്ചപ്പെടുത്താനും മെറ്റബോളിസത്തെ വേഗത്തിലാക്കാനും സഹായിക്കുന്നു. പതിവായി ഗോതമ്പ് ഉപഭോഗം, ഉപാപചയ രോഗം കുറയ്ക്കാന് മാത്രമല്ല, ഭാരം കുറയ്ക്കാനും സഹായിക്കും.\nചപ്പാത്തിയില് ചര്‍മത്തിന്റെ ആരോഗ്യത്തിനാവശ്യമുള്ള സിങ്കും മറ്റ് ധാതുക്കളും അടങ്ങിയിട്ടുണ്ട്. ഗോതമ്പിലെ സെലിനിയം, വിറ്റാമിന് ഇ, സിങ്ക് എന്നിവ ചര്‍മത്തെ പോഷിപ്പിക്കും. മുഖക്കുരു തടയുന്നതിനും സൂര്യതാപം കൊണ്ടുള്ള കരിവാളിപ്പ് തടയാനും സഹായിക്കുന്നു. കൂടാതെ, ഉയര്‍ന്ന ഫൈബര് ഉള്ളടക്കം ദഹനേന്ദ്രീയ വ്യവസ്ഥയെ മികച്ചരീതിയില് സൂക്ഷിക്കുന്നു. ഇത് പതിവായി വിഷവസ്തുക്കളെ നീക്കംചെയ്യാന് സഹായിക്കുന്നു. ഇത് ചര്‍മത്തെ സുഗമമാക്കി യൗവനം നിലനിര്‍ത്താന് സഹായിക്കുന്നു.\nഹീമോഗ്ലോബിന് നില ആരോഗ്യകരമായി നിലനിര്‍ത്താന്\nചപ്പാത്തി എന്നത് ഇരുമ്പിന്റെ കലവറയാണ്. അതിനാല് ചപ്പാത്തി ശരീരത്തില് എത്തുമ്പോള് അവ ശരീരത്തിലെ ഹീമോഗ്ലോബിന്റെ അളവ് സമതുലിതാവസ്ഥയില് കൊണ്ടുവരാന് സഹായിക്കുന്നു. ഇരുമ്പിന്റെ കുറവ്, അല്ലെങ്കില് അനീമിയയുടെ അപകടങ്ങള് കുത്തനെ കുറയ്ക്കുന്നു. മാത്രമല്ല, ചപ്പാത്തി കഴിക്കുന്നതുവഴി ചുവന്ന രക്ത കോശങ്ങളും വെളുത്ത രക്തകോശങ്ങളും വേണ്ടും വിധത്തില് ഉത്പാദിപ്പിക്കാന് ശരീരത്തിന് കഴിയും.\nകടയില്‍നിന്ന് വാങ്ങുന്ന റെഡിമേഡ് ചപ്പാത്തിയാണെങ്കില് അവ നല്ലതാണെന്നും മായം ഒന്നും ചേര്‍ത്തിട്ടില്ലെന്നും ബോധ്യപ്പെട്ടതിനു ശേഷം മാത്രം ഭക്ഷണക്രമത്തില് ഉള്‍പ്പെടുത്തുക. ചപ്പാത്തി ഭക്ഷണക്രമത്തില് ഇതുവരെ ഉള്‍പ്പെടുത്താത്തവര് നിങ്ങളുടെ ഡോക്ടറോട് അല്ലെങ്കില് ഡയറ്റീഷ്യനോട് ചോദിച്ചതിന് ശേഷം മാത്രം ഇത് ഭക്ഷണരീതിയില് ഉള്‍പ്പെടുത്തുക.\nContent Highlights: Health Benefits of Chappathi\nനല്‍കിയ ഓര്‍ഡര് ഡെലിവറി ബോയ് തന്നെ റദ്ദാക്കി, ഭക്ഷണം സ്വയം കഴിക്കുകയും ചെയ്തു; വൈറലായി വീഡിയോ\nതേനിലും ഓറഞ്ച് നീരിലും കുതിർന്ന ഗ്ലേസ്ഡ് കാരറ്റ്


ദത്തകവി - വിക്കിപീഡിയ\nമറാഠി കവിയാണ് ദത്തകവി. ദേശാഭിമാനോത്തേജകമായ കവിതകൾ എഴുതി പ്രശസ്തനായി. റാണോജിയുടെയും ബാലുബായിയുടെയും മകനായി 1875 ജൂൺ 26-ന് അഹമ്മദ്നഗറിൽ ജനിച്ചു. മുഴുവൻ പേര് ദത്താത്രേയ കൊണ്ടോ ഘാട്ടേ എന്നാണ്. മിഷൻ സ്കൂളിൽനിന്ന് മെട്രിക്കുലേഷൻ പരീക്ഷ പാസ്സായശേഷം മുംബൈയിലെ വിൽസൺ കോളജിലും ഇൻഡോറിലെ മിഷൻ കോളജിലും പഠിച്ച് ബിരുദം നേടി. ചെറുപ്പത്തിൽത്തന്നെ പ്രാർഥനാസമാജത്തിൽ അംഗമായി. സാമൂഹികപരിഷ്കരണ പ്രവർത്തനങ്ങളിൽ ഏർപ്പെട്ടു. ജാതിസമ്പ്രദായത്തിനും ശൈശവ വിവാഹത്തിനും എതിരായും സ്ത്രീ വിദ്യാഭ്യാസം, വിധവാ വിവാഹം എന്നിവയ്ക്ക് അനുകൂലമായും പ്രവർത്തിച്ചു. 1898-ൽ ഉദ്യോഗം തേടി ബറോഡയിലേക്കു പോയി. സജായിസജയ് എന്ന വാരികയിൽ കവിതകൾ പ്രസിദ്ധീകരിച്ചു. ഭവഭൂതിയുടെ ഉത്തരരാമചരിതത്തിന്റെ വിവർത്തനമാണ് ദത്തിന്റെ ആദ്യകാല രചനകളിൽ ഒന്ന്. ഒരു കൊല്ലത്തിനിടയിൽ ഒട്ടേറെ കവിതകൾ ഇദ്ദേഹം രചിച്ചതിൽ പ്രകൃതിവർണനയും ദേശീയതയും പ്രമേയങ്ങളാണ്. 'വിശ്വാമിത്രിയുടെ തീരങ്ങളിൽ', 'മാവാലന്മാരോടൊരു ആഹ്വാനം', 'അസന്തുഷ്ടനായ ഭർത്താവ്' തുടങ്ങിയ കവിതകൾ പ്രശസ്തമായി.\nഉത്തരരാമചരിതത്തിന്റെ വിവർത്തനത്തിൽ ഏർപ്പെട്ടിരുന്നപ്പോഴാണ് ദത്തയുടെ ശ്രദ്ധ ആധുനിക മറാഠി കവിതയിലേക്കു തിരിഞ്ഞത്. രാംജോഷി സമ്പാദനം ചെയ്ത നവനീതത്തിൽ ദത്തയുൾപ്പെടെയുള്ള അനേകം പേരുടെ കവിതകൾ ഉൾക്കൊണ്ടിരുന്നില്ല. രാംജോഷിക്കുശേഷം രംഗത്തുവന്ന കവികളുടെ കൃതികൾ കൂടി ഉൾപ്പെടുത്തി ബൃഹത്തായ ഒരു സമാഹാരം പ്രസിദ്ധീകരിക്കാൻ ദത്ത ആഗ്രഹിച്ചെങ്കിലും അത് സാധിതമാകുന്നതിനുമുമ്പ് ഇദ്ദേഹം മരണമടഞ്ഞു. ദത്തയുടെ സുഹൃത്തായ ചന്ദ്രശേഖർ ശിവറാം ഗോർഹെയാണ് ആധുനിക കവിത എന്ന പേരിൽ 1903 ഡിസംബറിൽ ആ സമാഹാരം പ്രസിദ്ധീകരിച്ചത്.\nആറേഴു വർഷം മാത്രമേ കാവ്യരചനയ്ക്കു ലഭിച്ചുള്ളൂവെങ്കിലും ദത്ത മറാഠി കാവ്യലോകത്ത് ചിരപ്രതിഷ്ഠ നേടി. വളരെ വൈകിയാണ് മറാഠികൾ ദത്തയുടെ കാവ്യ വ്യക്തിത്വം തിരിച്ചറിഞ്ഞത്.\n1899 മാർച്ച് 13-ന് 24-ാമത്തെ വയസ്സിൽ പ്ളേഗുമൂലം ദത്ത അന്തരിച്ചു. ദത്തയുടെ പുത്രനും പ്രശസ്ത പണ്ഡിതനുമായ വി.ഡി. ഘാട്ടെ 1921-ൽ ദത്തകവിയുടെ സമ്പൂർണ കൃതികൾ സമാഹരിച്ചു പ്രസിദ്ധീകരിച്ചു.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദത്തകവി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=ദത്തകവി&oldid=1680502" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:14, 16 മാർച്ച് 2013.


സംസ്ഥാനത്ത് ഇന്ന് രോഗം ഭേദമായത് 12 പേര്‍ക്ക് ; പുതുതായി9പേര്‍ക്ക് രോഗബാധ; നഴ്‌സുമാര് നല്‍കുന്ന ഊര്‍ജവും കരുതലും തിരിച്ച് നല്‍കേണ്ട ഉത്തരവാദിത്വം എല്ലാവര്‍ക്കുമുണ്ടെന്നും മുഖ്യമന്ത്രി | DoolNews\nസംസ്ഥാനത്ത് ഇന്ന് രോഗം ഭേദമായത് 12 പേര്‍ക്ക് ; പുതുതായി9പേര്‍ക്ക് രോഗബാധ; നഴ്‌സുമാര് നല്‍കുന്ന ഊര്‍ജവും കരുതലും തിരിച്ച് നല്‍കേണ്ട ഉത്തരവാദിത്വം എല്ലാവര്‍ക്കുമുണ്ടെന്നും മുഖ്യമന്ത്രി\nTuesday, 7th April 2020, 6:14 pm\nതിരുവനന്തപുരം: സംസ്ഥാനത്ത് ഇന്ന് പുതുതായി 9പേര്‍ക്ക് കൊവിഡ് ബാധ സ്ഥിരീകരിച്ചു. ഇതോടെ സംസ്ഥാനത്ത് ആകെ രോഗികളുടെ എണ്ണം 336 ആയി.\n263 പേരാണ് ഇപ്പോള് ചികിത്സയിലുള്ളത്. നിലവില് 146686 പേരാണ് കൊവിഡ് നിരീക്ഷണത്തില് ഉള്ളത്. 131 പേരെ ഇന്ന് മാത്രം ആശുപത്രിയില് പ്രവേശിപ്പിച്ചു.\nകാസര്‍ഗോഡ്,4കണ്ണൂര്,3മലപ്പുറം 1 , കൊല്ലം 1 എന്നിങ്ങനെയാണ് രോഗം സ്ഥിരീകരിച്ചത്. ഇതില്4പേര് വിദേശത്ത് നിന്നും നിസാമുദ്ദീന് സമ്മേളനം കഴിഞ്ഞ് എത്തിയവര്2പേരും സമ്പര്‍ക്കം മൂലം വൈറസ് വന്നത്3പേരുമാണ്.\n12 പേരുടെ ഫലം ഇന്ന് നെഗറ്റീവ് ആയി.\nലോകാരോഗ്യ ദിനമായ ഇന്ന് നഴ്‌സുമാരുടെ സേവനങ്ങളെ മുഖ്യമന്ത്രി എടുത്ത് പറഞ്ഞു. നിപ വൈറസ് പോരാട്ടത്തില് അഭിമാനകരമായ പോരാളിയാണ് ലിനി സിസ്റ്റര് എന്നും മുഖ്യമന്ത്രി പറഞ്ഞു. കോട്ടയത്ത് രോഗം ഭേദമായ രേഷ്മ മോഹന്‍ദാസ് രോഗം ഭേദമായി ആവശ്യത്തിന് നിരീക്ഷണം കഴിഞ്ഞ് തിരികെയെത്തിയാല് വീണ്ടും കൊറോണ വാര്‍ഡില് ജോലി ചെയ്യാന് തയ്യാറാണെന്ന് പറഞ്ഞ കാര്യവും മുഖ്യമന്ത്രി എടുത്ത് പറഞ്ഞു.\nനഴ്‌സുമാര് നമുക്ക് നല്‍കുന്ന ഊര്‍ജത്തിന്റെയും കരുതലിന്റെയും ഉദാഹരണമാണ്. ഇത് തിരിച്ച് നല്‍കേണ്ടതിന്റെ ഉത്തരവാദിത്വം എല്ലാവര്‍ക്കുമുണ്ടെന്നും മുഖ്യമന്ത്രി പറഞ്ഞു.


extra careful when dealing with the elderly and infants വയോധികരും കുഞ്ഞുങ്ങളുമായി ഇടപഴകുമ്പോള് കൂടുതല് ശ്രദ്ധിക്കണം; വീടുകളിലും മാസ്‌ക് ധരിക്കണം: മുഖ്യമന്ത്രി\nരോഗലക്ഷണങ്ങള് പ്രകടമല്ലാത്ത കേസുകള് പലയിടത്തായി ഉണ്ടാകുന്നുണ്ട്. ഈ സാഹചര്യത്തില് വീടുകളില് നിന്ന് പുറത്തുപോകുന്നവര് വയോധികരും കുഞ്ഞുങ്ങളുമായി ഇടപഴകുമ്പോള് കൂടുതല് ശ്രദ്ധിക്കണമെന്ന് മുഖ്യമന്ത്രി പിണറായി വിജയന്. കൊവിഡ് 19 അവലോകന യോഗത്തിന് ശേഷം മാധ്യമങ്ങളെ കാണുകയായിരുന്നു മുഖ്യമന്ത്രി.\nരോഗലക്ഷണങ്ങള് പ്രകടമല്ലാത്ത കേസുകള് പലയിടത്തായി ഉണ്ടാകുന്നുണ്ട്. വിദഗ്ധര് പറയുന്നത് അതില് വലുതായി ആശങ്കപ്പെടേണ്ടതില്ലെന്നാണ്. കൊവിഡ് പകര്‍ച്ച വ്യാധിയുടെ കാര്യത്തില് ലോകത്തെല്ലായിടത്തും 60 ശതമാനത്തോളം കേസുകളും രോഗലക്ഷണങ്ങള് വളരെ ലഘുവോ അപ്രത്യക്ഷമോ ആണ്. 20 ശതമാനം കേസുകളില് ലക്ഷണങ്ങള് മിതമായി കാണുന്നു.\nതീവ്രമായി ലക്ഷണങ്ങള് കാണിക്കുന്നത് ബാക്കിവരുന്ന 20 ശതമാനം ആളുകളിലാണ്. അവരില് അഞ്ച് ശതമാനത്തില് താഴെ ആളുകളെയാണ് ഐസിയുവില് അഡ്മിറ്റ് ചെയ്യേണ്ടിവരുന്നത്. രോഗലക്ഷണങ്ങള് പുറത്തുകാണിക്കാത്തവരില് നിന്ന് രോഗപകര്‍ച്ചയ്ക്കുള്ള സാധ്യത താരതമ്യേന കുറവാണെന്നും ആരോഗ്യ വിദഗ്ധര് പറയുന്നു.\nനമ്മുടെ സംസ്ഥാനത്ത് ഇത് സാരമായ ചില പ്രശ്‌നങ്ങള് സൃഷ്ടിച്ചേക്കും. നാം ഇപ്പോള് വീടിന് പുറത്തിറങ്ങുമ്പോഴാണ് മാസ്‌ക് ധരിക്കുന്നതും ശാരീരിക അകലം പാലിക്കുന്നതും. വീടുകളില് സാധാരണ രീതിയിലാണ്. വൈറസ് ബാധിക്കുകയും ലക്ഷണങ്ങള് ഇല്ലാതിരിക്കുകയും ചെയ്യുന്നവര് വീടിനകത്ത് പ്രായംചെന്നവരിലേക്കും കുഞ്ഞുങ്ങളിലേക്കും രോഗം പടര്‍ത്താന് സാധ്യതയുണ്ട്. ഇത് ഗൗരവമായി കാണണം. പൊതുസ്ഥലങ്ങളിലുള്ളതുപോലെയുള്ള കരുതല് വീടിനകത്തും കുടുംബാംഗങ്ങളോട് പെരുമാറുമ്പോഴും വേണ്ടതുണ്ട്. അതില് ഏറ്റവും പ്രധാനം വയോധികരും കുഞ്ഞുങ്ങളുമായി ഇടപഴകുമ്പോഴാണ്. നമ്മളില് ആരും രോഗബാധിതരായേക്കാം എന്ന ധാരണയോടെയാണ് ഇടപെടേണ്ടതെന്നും മുഖ്യമന്ത്രി പറഞ്ഞു.\nStory Highlights: extra careful when dealing with the elderly and infants cm


സത്യ (തമിഴ്) - FUTURE KERALA - Future Kerala\nസംവിധാനം: പ്രദീപ് കൃഷ്ണമൂര്‍ത്തി\nഅഭിനേതാക്കള്: സിബി സത്യരാജ്, രമ്യ നമ്പീശന്, വരലക്ഷ്മി ശരത്കുമാര്, സതീഷ്, യോഗി ബാബു, ആനന്ദരാജ്, രവി വര്‍മ\nദൈര്‍ഘ്യം:2മണിക്കൂര്9മിനിറ്റ്\nഇതിവൃത്തം: ഓസ്‌ട്രേലിയയില് ജോലി ചെയ്യുന്ന ഒരു ഐടി ജീവനക്കാരനു തന്റെ മുന് കാമുകിയില്‍നിന്നും ഒരു കോള് ലഭിക്കുന്നു. അവരുടെ കാണാതായ മകളെ കണ്ടെത്താന് സഹായിക്കണമെന്ന് അഭ്യര്‍ഥിച്ചു കൊണ്ടാണു വിളിക്കുന്നത്. മുന് കാമുകിയെ സഹായിക്കാന് തീരുമാനിച്ച അയാള് പക്ഷേ ഞെട്ടിക്കുന്ന ചില കാര്യങ്ങള് തിരിച്ചറിയുകയാണ്.\nതെലുങ്കില് രണ്ട് വര്‍ഷം മുന്‍പ് റിലീസ് ചെയ്ത ക്ഷണം എന്ന ചിത്രത്തിന്റെ തമിഴ് പതിപ്പാണു സത്യ. തെലുങ്കില് അദിവി ശേഷ്, അദാ ശര്‍മ തുടങ്ങിയവരായിരുന്നു മുഖ്യവേഷങ്ങള് ചെയ്തത്.\nസത്യയും(സിബി) ശ്വേതയും(രമ്യ നമ്പീശന്) ഒരേ സ്ഥാപനത്തില് ജോലി ചെയ്യുന്നവരാണ്. ഇരുവരും പ്രണയത്തിലാകുന്നു. എന്നാല് ശ്വേതയുടെ അച്ഛന് ഈ ബന്ധം ഇഷ്ടമല്ല. അയാള് ശ്വേതയെ മറ്റൊരാളെ കൊണ്ടു വിവാഹം ചെയ്യിക്കുന്നു. അവള്‍ക്കു ഒരു കുട്ടി ജനിക്കുന്നു. അങ്ങനെ കുടുംബമായി വളരെ സന്തോഷപൂര്‍വ്വമായൊരു ജീവിതം ശ്വേത നയിക്കുന്നു. മറുവശത്ത് സത്യ ഓസ്‌ട്രേലിയയിലേക്കു ജോലിക്കായി പോകുന്നു. അവിടെ സന്തോഷകരമായൊരു ജീവിതമല്ല സത്യ നയിക്കുന്നത്. അങ്ങനെയിരിക്കവേയാണു ശ്വേതയില്‍നിന്നും സത്യയ്ക്കു ഒരു ഫോണ് കോള് ലഭിക്കുന്നത്. തന്റെ കാണാതായ മകളെ സഹായിക്കണമെന്ന് അഭ്യര്‍ഥിച്ചു കൊണ്ടുള്ളതായിരുന്നു ആ കോള്. ഉടന് തന്നെ സത്യ, ഓസ്‌ട്രേലിയയില്‍നിന്നും ചെന്നൈയിലേക്കു തിരികെയെത്തുന്നു. ശ്വേതയുടെ മകള്‍ക്കു വേണ്ടി തിരച്ചില് നടത്തുന്നു. എന്നാല് ഈ ഘട്ടത്തില് ശ്വേതയുടെ മകളെ കാണാതായതുമായി ബന്ധപ്പെട്ടു നിഗൂഢമായ ചില കാര്യങ്ങള് സംഭവിക്കുന്നുണ്ടെന്നു സത്യ തിരിച്ചറിയുന്നു.\nശ്വേതയുടെ മകളെ കാണാതായ സംഭവത്തെ കുറിച്ചു കാര് ഡീലറായ ബാബു ഖാന് (സതീഷ്), മയക്കുമരുന്നിന് അടിമയായ ശ്വേതയുടെ ഭര്‍ത്താവിന്റെ സഹോദരന് ബോബി (രവി വര്‍മ), പോലീസ് ഉദ്യോഗസ്ഥന് ചൗധരി (ആനന്ദരാജ്), അനൂയ (വരലക്ഷ്മി) തുടങ്ങിയവര് പരസ്പര വിരുദ്ധമായ കാര്യങ്ങളാണു പറയുന്നത്. ഇത് അന്വേഷണഘട്ടത്തില് സത്യയെ ആശയക്കുഴപ്പത്തിലാക്കുന്നുമുണ്ട്. അതോടെ അന്വേഷിച്ചു കണ്ടെത്താമെന്നുള്ള പ്രതീക്ഷ സത്യയ്ക്കു നഷ്ടപ്പെടുന്നു. ഇത് ശ്വേതയെയും നിരാശയിലാഴ്ത്തുന്നു. ഈ ഘട്ടത്തില്, സത്യയ്ക്കു തന്റെ മുന്‍കാമുകിയെ സഹായിക്കാന് സാധിക്കുമോ ?\nഓരോ ഇടവേളകളിലും വിപുലമായ ട്വിസ്റ്റുകള് കൊണ്ട് രസകരമാക്കിയ തിരക്കഥയും, ദുരൂഹതയുണര്‍ത്തുന്ന കഥാപാത്ര സൃഷ്ടിയുമാണ് ഈ സിനിമയെ വ്യത്യസ്തമാക്കുന്നത്. ചിന്താകുഴപ്പമുള്ളതും എന്നാല് ഉല്‍സാഹഭരിതനുമായ സത്യ എന്ന കഥാപാത്രത്തെ അവതരിപ്പിച്ച സിബി തന്റെ റോള് വളരെ മികവുറ്റതാക്കി. ആശങ്കപ്പെടുന്ന അമ്മയുടെ റോള് രമ്യ നമ്പീശനു നന്നായി യോജിച്ചിരിക്കുന്നു. കര്‍ക്കശക്കാരിയായ പോലീസ് ഉദ്യോഗസ്ഥയായെത്തുന്ന വരലക്ഷ്മി പ്രേക്ഷകരെ ആശ്ചര്യപ്പെടുത്തുന്നുണ്ട്. ആനന്ദരാജും സതീഷുമൊക്കെ ചിത്രത്തിന്റെ മാറ്റ് കൂട്ടുംവിധമുള്ള അഭിനയം കാഴ്ചവച്ചിട്ടുണ്ട്. പക്ഷേ, തിരക്കു പിടിച്ചുള്ള ക്ലൈമാക്‌സ്, അതും കഥയിലെ സംഭവ പരമ്പരകളെ ബോദ്ധ്യപ്പെടുത്താനാവാത്ത വിധം അവസാനിപ്പിച്ചത് ഒഴിവാക്കാമായിരുന്നു. എങ്കിലും സത്യ എന്ന സിനിമ തീര്‍ച്ചയായും കണ്ടിരിക്കേണ്ട സിനിമയാണ്. ഈ വര്‍ഷം തമിഴില് റിലീസ് ചെയ്ത മികച്ച ത്രില്ലര് സിനിമയുടെ പട്ടികയില് ഈ ചിത്രത്തിനു സ്ഥാനം പിടിക്കാനാകുമെന്ന കാര്യത്തില് സംശയമില്ല.\nTags:\tsathya (tamil)


എന്താണ് റോഷാക്ക്, ആരാണ് റോഷാക്ക്; മമ്മൂട്ടി ചിത്രത്തിന്റെ പേര് ചർച്ച ചെയ്തു സോഷ്യൽ മീഡിയ..!\nYou are at:Home»Latest News»എന്താണ് റോഷാക്ക്, ആരാണ് റോഷാക്ക്; മമ്മൂട്ടി ചിത്രത്തിന്റെ പേര് ചർച്ച ചെയ്തു സോഷ്യൽ മീഡിയ..!\nഇന്നലെയാണ് മെഗാ സ്റ്റാർ മമ്മൂട്ടി നായകനായെത്തുന്ന ഏറ്റവും പുതിയ ചിത്രത്തിന്റെ ടൈറ്റിൽ, ഫസ്റ്റ് ലുക്ക് പോസ്റ്റർ എന്നിവ റിലീസ് ചെയ്തത്. സമീർ അബ്ദുൽ രചിച്ച്, നിസാം ബഷീർ ഒരുക്കുന്ന ഈ ചിത്രത്തിന്റെ പേര് റോഷാക്ക് എന്നാണ്. മമ്മൂട്ടി തന്നെ തന്റെ പുതിയ നിർമ്മാണ കമ്പനിയുടെ ബാനറിൽ നിർമ്മിക്കുന്ന ഈ ചിത്രത്തിന്റെ ഷൂട്ടിംഗ് ഇപ്പോൾ പുരോഗമിക്കുകയാണ്. മമ്മൂട്ടിയെ കൂടാതെ ഷറഫുദ്ധീൻ, ജഗദീഷ്, ഗ്രേസ് ആന്റണി, ബിന്ദു പണിക്കർ, സഞ്ജു ശിവറാം, കോട്ടയം നസീർ തുടങ്ങിയവരാണ് ഇതിലെ മറ്റു വേഷങ്ങൾ ചെയ്യുന്നത്. നിമീഷ് രവി ഛായാഗ്രഹണം നിർവഹിക്കുന്ന ഈ ചിത്രത്തിന്റെ ചിത്ര സംയോജനം നിർവഹിക്കാൻ പോകുന്നത് കിരൺ ദാസ് ആണ്. മിഥുൻ മുകുന്ദനാണ് ഇതിന്റെ സംഗീത സംവിധായകൻ. ഇന്നലെ ടൈറ്റിൽ വന്നപ്പോൾ മുതൽ സോഷ്യൽ മീഡിയ ചർച്ച ചെയ്യുന്ന ഒരു കാര്യമാണ് എന്താണ് ഈ റോഷാക്, അല്ലെങ്കിൽ ആരാണ് ഈ റോഷാക്ക് എന്നത്. ഇപ്പോഴിതാ, അത് വിശദമാക്കി ജോസ്മോൻ വാഴയിൽ എന്ന പ്രേക്ഷകൻ മലയാളം മൂവി ആൻഡ് മ്യൂസിക് ഡാറ്റാബേസ് (എം3ഡിബി) എന്ന ഫേസ്ബുക് പേജിലെഴുതിയ കുറിപ്പ് വൈറലാവുകയാണ്.\nജോസ്മോൻ കുറിച്ചത് ഇങ്ങനെ, “മമ്മൂട്ടിയുടെ പുതിയ പടത്തിൻ്റെ ഫസ്റ്റ് ലുക്ക് പോസ്റ്ററും ടൈറ്റിലും വന്നു. ‘RORSCHACH‘. ഇത് വായിക്കേണ്ടത് ‘റോഷാക്ക്‘ എന്നാണ് എന്ന് മനസിലാക്കുന്ന മലയാളം പോസ്റ്റർ മമ്മുക്ക തൻ്റെ ഇൻസ്റ്റായിലും ഇട്ടിട്ടുണ്ട്…!! ‘റോഷാക്ക്‘ അതൊരു പുതിയ സംഭവമാണല്ലോ….! ഹേയ് അല്ലാന്നേ…‘ഹോം‘ സിനിമയിൽ ഒലിവർ ട്വിസ്റ്റ് കൗൺസിലിംഗിനായി ഡോ. ഫ്രാങ്ക്ലിൻ്റെ അടുക്കൽ ആദ്യമായി ചെല്ലുമ്പോൾ ഒരു പേപ്പർ പൂരിപ്പിക്കാനായി കൊടുക്കുന്നത് ഓർമ്മയില്ലേ. അതിൽ കുറെ ചിത്രങ്ങളും മറ്റുമായിരുന്നു. അതിൽ എന്ത് കാണുന്നു, എന്താണ് ഇഷ്ടപ്പെട്ടത് എന്നൊക്കെ പൂരിപ്പിക്കാൻ പറഞ്ഞുകൊണ്ട് കൊടുക്കുന്ന ആ പേപ്പറിൻ്റെ മൂന്നാമത്തെ ഗ്രൂപ്പ് ചിത്രങ്ങൾ ശ്രദ്ധിച്ചിട്ടുണ്ടോ…?? എന്തൊക്കെയോ ഷെയ്പ്പിൽ വശങ്ങൾ ഒരേപോലെയുള്ള ചില മഷിഛായ ചിത്രങ്ങൾ…! അതിൽ അയാൾ എന്ത് കാണുന്നു എന്നതിൻ്റെ അടിസ്ഥാനത്തിൽ അയാളുടെ പ്രശ്നങ്ങളെ മനസിലാക്കാൻ ശ്രമിക്കുകയാണ് ലക്ഷ്യം. അതാണ് റോഷാക്ക് ടെസ്റ്റ് എന്ന് പെട്ടന്ന് മനസിലാക്കാനായി സിമ്പിളായി പറയാം. സംഭവം അതുക്കും മേലേയാണ്…എന്താണ് ഈ റോഷാക്ക് ?. റോഷാക്ക് ടെസ്റ്റ് ഒരു തന്ത്രപരമായ സൈക്കോളജിക്കൽ ടെസ്റ്റാണ്. ഒരു പേപ്പറിൽ മഷി ഒഴിച്ച് നടുവേ മടക്കി നിവർത്തുമ്പോൾ, രണ്ട് വശവും ഏതാണ്ട് ഒരേപോലെ തെളിയുന്ന കൃത്യതയില്ലാത്ത ചിത്രം കാണിച്ച് മുന്നിലുള്ളയാൾ അതിൽ എന്ത് കാണുന്നു എന്നതിൻ്റെ അടിസ്ഥാനത്തിൽ ചില ധാരണകൾ രേഖപ്പെടുത്തുകയും, തുടർന്ന് മനഃശാസ്ത്രപരമായ വ്യാഖ്യാനമോ അല്ലെങ്കിൽ സങ്കീർണ്ണമായ അൽഗോരിതങ്ങളോ അല്ലെങ്കിൽ രണ്ടും കൂടിയോ ഉപയോഗിച്ചോ അയാളെക്കുറിച്ച് കൃത്യമായ വിശകലനം ചെയ്യുന്ന ഒരു പ്രക്രിയയാണ് റോഷാക്ക്. ചില മനഃശാസ്ത്രജ്ഞർ ആണ് സാധാരണയായി ഒരു വ്യക്തിയുടെ വ്യക്തിത്വ സവിശേഷതകളും വൈകാരിക പ്രവർത്തനവും പരിശോധിക്കാൻ ഈ പരിശോധന ഉപയോഗിക്കുന്നത്. അന്തർലീനമായ ചിന്താ വൈകല്യങ്ങൾ കണ്ടെത്തുന്നതിന് ഇത് ഉപയോഗിക്കുന്നു, പ്രത്യേകിച്ച് രോഗികൾ അവരുടെ ചിന്താ പ്രക്രിയകൾ തുറന്ന് വിവരിക്കാൻ മടിക്കുന്ന സന്ദർഭങ്ങളിൽ. കൂടാതെ വ്യക്തികളുടെ രോഗാതുരതമോ രോഗാതുരമല്ലാത്തതോ ആയ വ്യക്തിത്വം മനസ്സിലാക്കാൻ പേഴ്സണാലിറ്റി ടെസ്റ്റായും ഈ ടെസ്റ്റ് ഉപയോഗിക്കാറുണ്ടത്രെ. ഇതെന്താ അതിനിങ്ങനെ പേര്?\n1921 ൽ സ്വിസ് സൈക്കോളജിസ്റ്റായിരുന്ന ‘ഹെർമൻ റോഷാക്ക്‘ ആണ് ഈ പരിപാടി കണ്ടുപിടിച്ചത്. അതുകൊണ്ട് തന്നെ അദ്ദേഹത്തിൻ്റെ പേരിലായി ഈ ടെസ്റ്റിൻ്റെ പേരും. റോഷാക്ക് ടെസ്റ്റ്. പിറ്റേ വർഷം, 1922 ൽ അദ്ദേഹം മരിക്കുകയും ചെയ്തു. തുടർന്ന്, 1960 കളിലാണ് ഈ ഒരു രീതി ഏറ്റവും വ്യാപകമായി ഉപയോഗിച്ചതായി പറയപ്പെടുന്നത്. മുകളിൽ പറഞ്ഞതുപോലെയുള്ള ചിത്രങ്ങൾ കാണിച്ച് നിരീക്ഷകൻ്റെ ജീവിതാനുഭവങ്ങളുടെ അടിസ്ഥാനത്തിൽ അർത്ഥവത്തായ വസ്തുക്കൾ, ആകൃതികൾ അല്ലെങ്കിൽ പ്രകൃതിദൃശ്യങ്ങൾ, ഏറ്റവും സാധാരണമായ മുഖങ്ങൾ അല്ലെങ്കിൽ മറ്റ് രൂപങ്ങളുടെ എന്തെങ്കിലും പാറ്റേൺ എന്നിവ മനസ്സിലാക്കുന്നതിലൂടെ അയാളുടെ ഉള്ളിലേക്ക് ഇറങ്ങിച്ചെല്ലാനും സ്വയം അയാൾക്ക് പറയാൻ പോലും ആവാത്ത കാര്യങ്ങൾ വരെ മനസിലാക്കിയെടുക്കാനും ഇതിലൂടെ കഴിയുമെന്ന് പറയപ്പെടുന്നു. ഇനി മമ്മുക്കയുടെ ‘റോഷാക്ക്‘ൻ്റെ പോസ്റ്ററിലേക്ക് വരാം. കസേരയിൽ ഇരിക്കുന്ന നായകൻ്റെ പുറകിൽ വളരെ ലൈറ്റ് ആയിട്ട് ഇങ്ങനെ ഒരു റോഷാക്ക് മഷിചിത്രം കാണാം. അതു കൂടാതെ ടൈറ്റിലിൽ ‘O’ എന്ന അക്ഷരത്തിലും ഒരു മഷിചിത്രം കാണാം. ഇനിയുമുണ്ട്….! നായകൻ്റെ മുഖം മറച്ചിരിക്കുന്ന സ്റ്റൈൽ, 1986 ൽ DC Comics പുറത്തിറക്കിയ ‘വാച്ച്മാൻ‘ എന്ന കാർട്ടൂൺ പരമ്പരയിലെ, വാച്ച്മാൻ്റെ6പ്രധാനവേഷങ്ങളിൽ ഒന്നായിരുന്ന ‘റോഷാക്ക്‘ എന്ന കഥാപാത്രത്തെ ചെറിയ രീതിയിൽ ഓർമ്മിപ്പിക്കുന്നതാണ്. ബാക്കി കഥയറിയാൻ സിനിമക്കായി കാത്തിരിക്കാം…!!!”\nPrevious Articleബ്ലോക്ക്ബസ്റ്റർ മോഹൻലാൽ ചിത്രത്തിന്റെ സംവിധായകന്റെ പുതിയ ചിത്രത്തിൽ നായകൻ ഷെയിൻ നിഗം..!\nNext Article കരിക്ക് ടീമിനൊപ്പം ചിത്രമെന്ന് സുരാജ്; വാർത്ത നിഷേധിച്ചു കരിക്ക് ടീം..!


ഖുര്‍ആന് തിരുത്തലുകള്‍ക്കതീതം – സ്വാലിഹാത്\nAdmin December 19, 2015\tഖുർആൻ Leaveacomment 952 Views\nമാനുഷികമായകൈകടത്തലുകള് ഖുര്‍ആനില് ഒരിക്കലുംവരാതെലോകമുസ്ലിംകള് ഇത്വരെകാത്തുസൂക്ഷിച്ച്പോന്നു. അത്ലോകാവസാനംവരെതുടരാന് ലോകമുസ്ലിംകള് ബാധ്യസ്ഥരാണ്. തിരുത്തപ്പെടാതെഖുര്‍ആന് നിലനില്‍ക്കുമെന്ന്ഖുര്‍ആന് തന്നെസാക്ഷ്യപ്പെടുത്തുന്നു. ഖുര്‍ആന് നാമാണ്ഇറക്കിയത്. അതിനെവേണ്ടവിധംസംരക്ഷിക്കുന്നവനുംഞാന് തന്നെ (ഹിജ്-ര് )\nമരത്തടിയിലുംതുകളിലുംഏഴുതിവെച്ചുംഖുര്‍ആന്റെസംരക്ഷണംപ്രവാചകകാലത്ത്നിലനിന്നുപോന്നു. സ്വിദ്ദീഖ്റന്‍റെഖിലാഫത്ത്വരെഇങ്ങിനെതെന്നെയായിരുന്നു. രിദ്ദത്യുദ്ധവേളകളില് ഖുര്‍ആന് മനപ്പാഠംആക്കിയഒരുപാട്സഹാബികള് മരണമടഞ്ഞു. ഈവിഷയംഅബൂബക്കര് സ്വിദ്ദീഖ്റനെപരിഹാരംകാണാന് ചിന്തിപ്പിക്കുകയുംപ്രവാചകന്‍റെ അനുചരന്മാരോട് ഒന്നിച്ചു ചര്‍ച്ച ചെയ്യാന് ഇടവരുകയും ചെയ്ത്. ഈ ചര്‍ച്ച ഖുര്‍ആന്റെ ക്രോഡീകരണ യജ്ഞം പൂര്‍ത്തിയാക്കുന്നതിലേക്ക് വരികയായിരുന്നു. ഈ യജ്ഞത്തിനു നേതൃത്വം വഹിച്ചത് പ്രവാചന്റെ എഴുത്തു കാരില് പ്രമുഖനായ സൈദ് ബിന് സാബിതായിരുന്നു.\nവിശുദ്ധഖുര്‍ആന് ഏഴാംആകാശത്തിനുമുകളില് സ്ഥിതിചെയ്യുന്ന‘ലൌഹുല്‍മഹ്ഫൂളി’ല് (സൂക്ഷിപ്പുപലക) രേഖപ്പെടുത്തിയിരുന്നു. അവിടെനിന്നുംഖുര്‍ആന് ഒന്നിച്ചുഒന്നാംആകാശത്തിലെ‘ബൈത്തുല് ഇസ്സ’യിലേക്ക്ഒന്നാമതായിഇറക്കപ്പെട്ടു. വിശുദ്ധറമളാനിലെഖദ്റിന്റെരാത്രിയിലാണ്അതുണ്ടായത്. പിന്നീട്അവസരോചിതമായിഇരുപത്തിമൂന്ന്സംവത്സരക്കാലത്തിനുള്ളിലായിഖുര്‍ആന് ബൈത്തുല് ഇസ്സയില് നിന്ന്ജിബ്രീല് (അ) മുഖേനനബി (സ്വ) ക്ക്അല്ലാഹുഇറക്കിക്കൊടുത്തു. അപ്പോള്‍ഖുര്‍ആനിനുരണ്ട്അവതരണംഉണ്ടായിട്ടുണ്ട്. ഒന്നാംഅവതരണംആകാശവാസികളില്‍ഖുര്‍ആനിന്റെമഹത്വംവിളംബരംചെയ്യുന്നതിനുവേണ്ടിയായിരുന്നു.അവസരോചിതമായുള്ളരണ്ടാമത്തെഅവതരണത്തില് പലരഹസ്യങ്ങളുംഉണ്ട്.\nജിബ്രീലി (അ) ല് നിന്ന്തിരുമേനിക്കുംനബി (സ്വ) യില് നിന്ന്സ്വഹാബത്തിനുംഖുര്‍ആന് ഹൃദിസ്ഥമാക്കല് കൂടുതല് എളുപ്പമാക്കുക.\nവഹ്യുമായിജിബ്രീല് (അ) ഇടക്കിടെവരുന്നതുകൊണ്ട്നബി (സ്വ) ക്ക്മനഃസമാധാനവുംസന്തോഷവുംവര്‍ദ്ധിക്കുക.\nഇസ്ലാമികനിയമങ്ങള് പടിപടിയായിനടപ്പില് വരുത്തുക.\nഒന്ന്: തര്‍ത്തീബുത്തിലാവഃ (പാരായണക്രമം). ഇന്നുമുസ്വ്ഹഫുകളില്‍കാണുന്നതുംമുസ്ലിംലോകംനാളിതുവരെഅംഗീകരിച്ചുവരുന്നതുമായക്രമമാണിത്. ഈക്രമത്തിലാണ്ഖുര്‍ആന് ലൌഹുല് മഹ്ഫൂളില് രേഖപ്പെടുത്തിയിട്ടുള്ളതും. .\nരണ്ട്: തര്‍ത്തീബുല് നുസൂല് (അവതരണക്രമം). സംഭവങ്ങള്‍ക്കുംസന്ദര്‍ഭങ്ങള്‍ക്കുംഅനുസരിച്ചാണ്ജിബ്രീല് (അ) മുഖേനഖുര്‍ആന്‍അവതരിപ്പിച്ചിട്ടുള്ളത്. ഇതിനാണ്തര്‍ത്തീബുല് നുസൂല് എന്നുപറയുന്നത്.ഇത്തര്‍ത്തീബുത്തിലാവഃയില് നിന്നുംവ്യത്യസ്തമാണ്. എങ്കിലുംഓരോആയത്തുംഅവതരിക്കുമ്പോള് ഏത്സൂറത്തില് എവിടെചേര്‍ക്കണമെന്ന്ജിബ്രീല് (അ) നബി (സ്വ) യെപഠിപ്പിക്കുകയുംനബി (സ്വ) അപ്രകാരംസ്വഹാബത്തിനെപഠിപ്പിക്കുകയുംചെയ്തു. സൂറത്തുകളുടെക്രമവുംഇപ്രകാരംതന്നെയാണ്. ഖുര്‍ആനില് ആദ്യംഇറങ്ങിയത്‘ഇഖ്റഅ്ബിസ്മി’യുംഅവസാനംഇറങ്ങിയത്സൂറത്തുല് ബഖറയിലെ 281-ാംസൂക്തവുമാണ്. ഇരുപത്തിമൂന്ന്വര്‍ഷക്കാലംകൊണ്ടാണ്ഖുര്‍ആനിന്റെഅവതരണംപൂര്‍ത്തിയായത്. ഖുര്‍ആനില് നിന്ന്ഹിജ്റക്കുമുമ്പ്ഇറങ്ങിയതിന് ‘മക്കിയ്യ്’ എന്നുംഹിജ്റക്കുശേഷംഇറങ്ങിയതിന്‘മദനിയ്യ്’ എന്നുംപറയുന്നു. ഉദാഹരണമായിസൂറത്തുല് ഫാത്വിഹമക്കിയ്യുംസൂറത്തുല് ബഖറമദനിയ്യുമാണ്.\nഖുര്‍ആന് ആത്യന്തികമായി അല്ലാഹുവിന്റെ കലാമാണ്. അതിനെ മനസ്സിലാക്കാന് വേണ്ടിയുള്ള ഒരു വഴിയാണ് ഗ്രന്ഥ രൂപേണ എഴുതപ്പെട്ടിട്ടുള്ളത്. ഭാഷയുടെ പ്രാഥമിക തലം മൊഴിയാണ്. അതിന്റെ രണ്ടാം തലമാണ് എഴുത്ത്. എഴുത്ത് ഭാഷയുടെ അടിസ്ഥാന അസ്ഥിത്വം നില നിര്‍ത്തിയുള്ള വരയും പുള്ളിയും ചേര്‍ക്കല് കൊണ്ട് . അറബി ഭാഷയില് ഇറക്കപ്പെട്ട അതിന്റ ആശയത്തിലൊ അര്‍ത്ഥത്തിലോ ഒരു മാറ്റവും വരുന്നില്ല. മരിച്ചു വായനാ ക്ഷമതയും വ്യക്തതതയും കൂട്ടുന്ന പരിഷ്കാരങ്ങളാണ് സ്ക്രിപ്റ്റ് മോഡിഫൈ ചെയ്യുന്നത്തിലൂടെ സംഭവിക്കുന്നത്. അതും നാറ്റീവ് അറബികള് അല്ലാത്തവരെ കൂടി പരിഗണിച്ചു കൊണ്ടാണ്.\nപ്രവാചകന് പകര്‍ന്നു തന്നഖുര്‍ആന് സൂക്തങ്ങള് നില നിര്‍ത്താന് ചരിത്രത്തിന്റെ താളുകളില് ഒരുപാട് ആളുകള് അവരുടെതായ പങ്കു വഹിച്ചിട്ടുണ്ട്. അത് ഒരിക്കലും കൈ കടത്തലല്ലായിരുന്നു; മറിച്ച് ഖുര്‍ആനെ യെഥാവിധി നില നിര്‍ത്താന് വേണ്ടിയുള്ള പ്രക്രിയകകളുടെ ഭാഗം ആയിരുന്നു. അറബികള് മാത്രം ഖുര്‍ആന് പഠിക്കുന്ന ഒരുകാലത്ത് നിന്നും അറബികള് അല്ലാത്തവര് കൂടി ഖുര്‍ആന് പഠിക്കേണ്ടി വന്ന കാലത്ത് കൂടുതല് സങ്കീര്‍ണമായ അറബി സ്ക്രിപ്റ്റുകള് പ്രകൃതി പരമായ അറബി ഭാഷാപ്രാവീണ്യം ഇല്ലാത്തവര്‍ക്ക് കൂടി ഖുര്‍ആന് പഠിക്കാനുള്ള എളുപ്പത്തിനു വേണ്ടിയും ഓതുന്നതില് അബദ്ധങ്ങള് ഒഴിവാക്കാനും ഖുര്‍ആനിന്റെ സ്ക്രിപ്റ്റുകള്‍ക്ക് ക്രമീകരണവും പുള്ളികളും നല്‍കി. ഇത് ഖുര്‍ആനില് ഉള്ള മാറ്റമായി ചിത്രീകരിക്കുക അല്ല വേണ്ടത് ഖുര്‍ആന് അറബി അല്ലാത്തവര്‍ക്ക് കൂടി മനസ്സിലാവുന്നവിധത്തില് ഖുര്‍ആന് എഴുതാന് ഉപയോഗിച്ച സ്ക്രിപ്റ്റുകളില് ഉള്ള പരിഷ്കാരണം ആയിട്ടാണ് മനസ്സിലാക്കേണ്ടത്..\nPrevious ഖുര്‍ആന് മാറ്റേണ്ടതില്ല!\nNext മുആവിയ റളിയല്ലാഹു അന്‍ഹു


സ്റ്റീവ് സ്മിത്ത് (നോവലിസ്റ്റ്) - വിക്കിപീഡിയ\nസ്റ്റീവ് സ്മിത്ത് (നോവലിസ്റ്റ്)\n(1902-09-20)20 സെപ്റ്റംബർ 1902\n7 മാർച്ച് 1971(1971-03-07) (പ്രായം 68)\nVic Chesnutt, Sylvia Plath\nഫ്ലോറൻസ് മാർഗരറ്റ് സ്മിത്ത്, സ്റ്റീവ് സ്മിത്ത് എന്ന പേരിലറിയപ്പെടുന്ന ഒരു ഇംഗ്ലീഷ് കവിയും നോവലിസ്റ്റുമായിരു്നു. 1902 സെപ്റ്റംബർ 20 മുതൽ 1971 മാർച്ച് ഏഴുവരെയുള്ള കാലത്താണ് അവർ ജീവിച്ചിരുന്നത്.\nഫ്ലോറൻസ് മാർഗരറ്റ് സ്മിത്ത് എന്ന സ്റ്റീവ് സ്മിത്ത് എതേലിൻറെയും ചാൾസ് സ്മിത്തിൻറെയും രണ്ടാമത്തെ പുത്രിയായി കിങ്സ്റ്റൺ അപ്പോൺ ഹള്ളിൽ ജനിച്ചു. കുടുംബത്തിനുള്ളി‍ൽ "പെഗ്ഗി" എന്ന വിളിപ്പേരിലാണ് അവർ അറിയപ്പെട്ടിരുന്നത്. യുവതിയായതിനുശേഷം ഒരിക്കൽ പാർക്കിനു സമീപത്തുകൂടി സഞ്ചരിക്കവേ അവർക്ക് സ്റ്റീവ് ഡോണോഗ്ഗ്യു എന്ന പ്രശസ്ത ജോക്കിയുമായുള്ള മുഖസാദൃശ്യത്തെക്കുറിച്ച് അവരുടെ സുഹൃത്ത് അഭിപ്രായം പറഞ്ഞതിനു ശേഷം അദ്ദേഹത്തിൻറെ ആരാധികയായിരുന്ന അവർ “സ്റ്റീവ്” എന്നു തൻറെ പേരിനൊപ്പം കൂട്ടിച്ചേർക്കുകയുണ്ടായി.\nഅവരുടെ പിതാവ് ഒരു ഷിപ്പിംഗ് ഏജൻറായിരുന്നു. ഇത് അദ്ദേഹത്തിനു പരമ്പരാഗമായി ലഭിച്ച ബിസിനസായിരുന്നു. കമ്പനിയും വിവാഹബന്ധവും ഒരുപോലെ തകർന്നതോടുകൂടി അദ്ദേഹം അവിടെ നിന്നു ഓടിപ്പോകുകയും അതിൽപ്പിന്നെ അദ്ദേഹത്തെ അപൂർവ്വമായി മാത്രമേ സ്റ്റീവ് സ്മിത്തിനു കാണുവാൻ സാധിച്ചുള്ളു.\nസ്റ്റീവ് സ്മിത്തിന്3വയസു പ്രായമുള്ളപ്പോൾ, അവർ തൻറെ സഹോദരിയോടും മാതാവിനോടുമൊപ്പം വടക്കൻ ലണ്ടനിലെ പാൽമേർസ് ഗ്രീനിലേയ്ക്കു മാറിത്താമസിച്ചു. 1971 ൽ മരണമടയുന്നതുവരെ അവിടെയാണ് താമസിച്ചിരുന്നത്. തൻറെ പിതാവ് ഉപേക്ഷിച്ചു പോയെന്നുള്ള യാഥാർത്ഥ്യം ഉൾക്കൊള്ളുന്നതിൽ അവർ വൈമന്യം കാണിച്ചിരുന്നു. അവരുടെ മാതാവ് അസുഖബാധിതയായ സമയത്ത് മാഡ്ജ് സ്പിയർ എന്ന അവരുടെ അമ്മായി ഒപ്പം താമസിക്കുവാനെത്തിച്ചേർന്നു. അവർ സ്മിത്തിനെയും സഹോദരി മോള്ളിയെയും സംരക്ഷിക്കുന്നതിൽ ബത്തശ്രദ്ധയായിരുന്നു. സ്മിത്തിൻറെ ജീവിതത്തിലെ ഒരു പ്രധാന വ്യക്തിയായിരുന്നു മാഡ്ജ് സ്പിയർ. മാഡ്ജ് സ്പിയർ ഒരു സ്ത്രീസ്വാതന്ത്ര്യവാദിയും കൂടിയായിരുന്നു.\nസ്മിത്തിനു5വയസു പ്രായമുള്ളപ്പോൾ ക്ഷയരോഗസംബന്ധിയായി ആന്ത്രസ്‌തരവീക്കമുണ്ടാവുകയും കെൻറിലെ ബ്രോഡ്‍സ്റ്റയേർസിനു സമീപമുള്ള ഒരു സാനിട്ടോറിയത്തിലേയ്ക്കു ചികിത്സയ്ക്കായി അയയ്ക്കപ്പെടുകയും ചെയ്തു. അവിടെ മൂന്നുവർഷം ചികിത്സ തുടർന്നു. അക്കാലത്ത് തൻറെ മാതാവിൻറെയുടത്തു നിന്ന് അകലെയായതിൽ അവർ അത്യധികം വിഷമിച്ചിരുന്നു. ഭയവും മരണവും അവരെ ചിത്തഭ്രമം പോലെയുള്ള അവസ്ഥയിലെത്തിക്കുകയും ഇവ പല കവിതകൾക്കും വിഷയമാവുകയും ചെയ്തിരുന്നു. സ്മിത്തിന് 16 വയസു പ്രായമുള്ളപ്പോൾ അവരുടെ മാതാവ് മരണമടഞ്ഞു.\nപാൽമേർസ് ഗ്രീൻ ഹൈസ്കൂളിലും നോർത്ത് ലണ്ടൻ കോളജിയേറ്റ് സ്കൂൾ ഫോർ ഗേൾസിലുമായിട്ടാണ് സ്മിത്ത് വിദ്യാഭ്യാസം ചെയ്തത്. ബാക്കിയുള്ള ജീവിതകാലം അവർ അമ്മായിയോടൊപ്പം കഴിഞ്ഞു.\n1971 മാർച്ച്7ൻ ബ്രെയിൻട്യൂമർ കാരണമായി സ്റ്റീവ് സ്മിത്ത് മരണമടഞ്ഞു. മരണശേഷം അവരുടെ അവസാനകാല കവിതകളുടെ സമാഹാരമായ “Scorpion and other Poems” 1972 ൽ പ്രസിദ്ധീകരിക്കപ്പെട്ടിരുന്നു. 1975 ൽ “ Collected Poems” എന്ന പേരിലുള്ള കവിതാസമാഹാരം പുറത്തിരങ്ങി. അവരുടെ മൂന്നു നോവലുകൾ പുനപ്രസിദ്ധീകരിക്കപ്പെടുകയും അവരുടെ ജീവിതകഥയെ ആധാരമാക്കിയുള്ള നാടകം “സ്റ്റീവി” എന്ന പേരിൽ ഹഗ്ഗ് വൈറ്റ്മോർ രചിക്കുകയും ചെയ്തിരുന്നു. ഇതിന് 1978 ൽ റോബർട്ട് എൻഡേർസ് സിനിമാ ഭാഷ്യം ചമക്കുകയും ഗ്ലെൻഡ ജാക്സണും മോണ വാഷ്‍ബൌർണെയും പ്രധാന വേഷങ്ങളിൽ അഭിനയിക്കുകയും ചെയ്തിരുന്നു.\n"https://ml.wikipedia.org/w/index.php?title=സ്റ്റീവ്_സ്മിത്ത്_(നോവലിസ്റ്റ്)&oldid=3126924" എന്ന താളിൽനിന്ന് ശേഖരിച്ചത്\nകവികൾ ദേശീയത അനുസരിച്ച്\nഈ താൾ അവസാനം തിരുത്തപ്പെട്ടത്: 18:21,4മേയ് 2019.


ട്രാൻസ്‌ഫർ ജാലകത്തിൽ വന് ട്വിസ്റ്റ്; അവസാന നിമിഷം ഗ്രീസ്‌മാന് അത്‍ലറ്റിക്കോ മാഡ്രിഡില് - കണ്ണൂരാൻ വാർത്ത\nHome Unlabelled ട്രാൻസ്‌ഫർ ജാലകത്തിൽ വന് ട്വിസ്റ്റ്; അവസാന നിമിഷം ഗ്രീസ്‌മാന് അത്‍ലറ്റിക്കോ മാഡ്രിഡില്\nട്രാൻസ്‌ഫർ ജാലകത്തിൽ വന് ട്വിസ്റ്റ്; അവസാന നിമിഷം ഗ്രീസ്‌മാന് അത്‍ലറ്റിക്കോ മാഡ്രിഡില്\nബാഴ്‌സലോണ: ബാഴ്‌സലോണ താരം അന്‍റോയിൻ ഗ്രീസ്‌മാൻ മുൻ ക്ലബ് അത്‍ലറ്റിക്കോ മാഡ്രിഡിൽ തിരിച്ചെത്തി. ലാ ലിഗയിലെ താരക്കൈമാറ്റത്തിന്‍റെ അവസാന മണിക്കൂറിലാണ് ഫുട്ബോൾ ലോകത്തെ ഞെട്ടിച്ച കൂടുമാറ്റം. 10 ദശദക്ഷം യൂറോ ട്രാൻസ്‌ഫർ ഫീസായി നൽകി ലോൺ അടിസ്ഥാനത്തിലാണ് ഗ്രീസ്‌മാനെ അത്‍ലറ്റിക്കോ സ്വന്തമാക്കിയത്. 2022 ജൂൺ വരെയാണ് ലോൺ കാലാവധി.\nസീസണിന് ശേഷം രണ്ട് വർഷത്തെ കരാറിലെത്താനും താരവും അത്‍ലറ്റിക്കോ മാഡ്രിഡും തമ്മിൽ ധാരണയായി.\nഅതേസമയം കിലിയന് എംബാപ്പെ ഈ സീസണില് റയൽ മാഡ്രിഡിലേക്ക് പോകില്ലെന്ന് ഉറപ്പായി. താരക്കൈമാറ്റത്തിന്‍റെ അവസാന ദിനമായ ഇന്നലെ റയൽ മുന്നോട്ടുവച്ച 200 ദശദക്ഷം യൂറോയുടെ ഓഫറും പിഎസ്ജി സ്വീകരിച്ചില്ല. സ്‌പോർട്ടിങ് ലിസ്‌ബണിൽ നിന്ന് നുനോ മെൻഡസിനെ പിഎസ്ജിയും അ‍ത്‍ലറ്റിക്കോ താരം സോൾ നിഗ്വസിനെ ലോണിൽ ചെൽസിയും അവസാന മണിക്കൂറിൽ സ്വന്തമാക്കി.\nയൂറോപ്പിലെ പ്രധാന ലീഗുകളിലെ താരക്കൈമാറ്റത്തിനുള്ള സമയം ഇതോടെ അവസാനിച്ചു.


പ്രളയക്കെടുതി രൂക്ഷം: പത്തനംതിട്ട ജില്ല ഒറ്റപ്പെട്ടു - Samakalika Malayalam\nപ്രളയക്കെടുതി രൂക്ഷം: പത്തനംതിട്ട ജില്ല ഒറ്റപ്പെട്ടു\nBy സമകാലിക മലയാളം ഡെസ്‌ക് | Published: 17th August 2018 09:19 AM |\nLast Updated: 17th August 2018 09:19 AM | A+A A- |\nപത്തനംതിട്ട: കനത്ത മഴയിലും പ്രളയത്തിലും പത്തനംതിട്ട ജില്ല ഒറ്റപ്പെട്ടു. പത്തനംതിട്ട നഗരത്തിലേക്ക് കടക്കാനുള്ള ടികെ റോഡില് തെക്കേമല മുതല് പത്തനംതിട്ട വരെ മാത്രമേ വാഹനയാത്ര പറ്റൂ. പത്തനംതിട്ട, റാന്നി, എരുമേലി, പത്തനംതിട്ടപമ്പ, പത്തനംതിട്ടകോന്നിപുനലൂര്, പത്തനംതിട്ട കൈപ്പട്ടൂര്, അടൂര് റോഡുകള് ഇടമുറിഞ്ഞു.\nറാന്നിയില്‍നിന്ന് എരുമേലി, മല്ലപ്പള്ളി, പമ്പ, കോഴഞ്ചേരി, വലിയകാവ് എന്നിവിടങ്ങളിലേക്കുള്ള റോഡുകള് മുങ്ങി. റാന്നിയും ഒറ്റപ്പെട്ടു. കോഴഞ്ചേരി വലിയപാലം അടച്ചു. ടികെ റോഡില് ഗതാഗതം മുടങ്ങി. ഇതേ റോഡില് നെല്ലാടും വെള്ളത്തില് മുങ്ങിയ അവസ്ഥയിലാണ്.\nകോഴഞ്ചേരി, ആറന്മുള, കുളനട, ആറന്മുള ചെങ്ങന്നൂര് റോഡുകളും വെള്ളത്തിലാണ്. തിരുവല്ലയില്‍നിന്ന് മാവേലിക്കര, എടത്വാ, ചങ്ങനാശ്ശേരി എന്നിവിടങ്ങളിലേക്ക് യാത്ര മുടങ്ങും. അപ്പര് കുട്ടനാട് പൂര്‍ണമായും മുങ്ങി. കോഴഞ്ചേരി ടൗണ് പൂര്‍ണമായും മുങ്ങി. പൊയ്യാനില് പ്ലാസയിലെ 30 കടകള് വെള്ളത്തിലായി. മുത്തൂറ്റ് ആശുപത്രിയിലെ രണ്ടാം നിലയുടെ പകുതി വരെ വെള്ളത്തിലായി. പാര്‍ക്കിങ് ഏരിയയിലെ നൂറുകണക്കിന് വാഹനങ്ങള് മുങ്ങി.\nകോഴഞ്ചേരി കീഴുകര, നെടുപ്രയാര് ചരല്‍ക്കുന്ന്, അയിരൂര് ചെറുകോല്‍പ്പുഴമുട്ടുമണ്, അരുവിക്കുഴ കുറിയന്നൂര്, പുല്ലാട് ഇളപ്പുങ്കല് എന്നീ റോഡുകളില് വെള്ളം കയറി. വ്യാഴാഴ്ച രാവിലെ സൈന്യം, കുറിയന്നൂര്, പുളിമുക്ക് ഭാഗങ്ങളില്‍നിന്ന് നാല്‍പതോളം പേരേ ലൈഫ്‌ബോട്ടില് രക്ഷപ്പെടുത്തി. പുല്ലാട്, ആറന്മുള ഭാഗങ്ങളില് പല വീടുകളിലേയും രണ്ടാം നിലയില് നിരവധി പേര് കുടുങ്ങിക്കിടക്കുകയാണ്. ചരല്‍ക്കുന്ന് ക്യാമ്പ് സെന്ററില് ദുരിതാശ്വാസ ക്യാമ്പ് തുറന്നു.


പഴമയുടെ പുണ്യവുമായി പാവക്കഥകളി ഗ്രാമങ്ങളിലേക്ക്\nFriday 25 November 2011 10:56 pm IST\nതൃശൂര് : പഴമയില് ചവിട്ടിയരയ്ക്കപ്പെടുകയും അവഗണിക്കപ്പെടുകയും ചെയ്ത പാവക്കഥകളിയെന്ന കലയ്ക്ക് പുതുജീവന് നല്‍കുന്നു. പ്രമുഖ കൂടിയാട്ടം കലാകാരന് കൂടിയായ വേണുജിയുടെ നേതൃത്വത്തിലാണ് പാവകഥകളിയെ നാട്ടിന്‍പുറങ്ങളിലേക്ക് വീണ്ടും എത്തിക്കുന്നത്.\nനാടോടികളായ ആണ്ടിപ്പണ്ടാരങ്ങളുടെ വിരല്‍ത്തുമ്പില് പാവകളായി ആടിയിരുന്ന കഥകളിവേഷങ്ങള് നാട്ടുവഴികളിലൂടെയും വീട്ടരങ്ങുകളിലൂടെയും വീണ്ടുമൊരു സഞ്ചാരം നടത്താനൊരുങ്ങുകയാണ്. ഇരിങ്ങാലക്കുട നടന കൈരളിയുടെ നേതൃത്വത്തില് കൂടിയാട്ട കലാകാരന് വേണുജീയാണ് ഈ ശ്രമത്തിന് തയ്യാറെടുത്തിരിക്കുന്നത്. കഴിഞ്ഞ മൂന്നുപതിറ്റാണ്ടുകളിലായി നടനകൈരളിയുടെ പ്രവര്‍ത്തനങ്ങളിലൂടെ ലോകശ്രദ്ധ നേടിയ ഈ കലാരൂപം വീണ്ടും ഗ്രാമപ്രദേശങ്ങളിലെത്തിക്കുകയാണ് യാത്രയുടെ ലക്ഷ്യമെന്ന് വേണുജി വ്യക്തമാക്കി.\nപാവക്കഥകളിയുടെ ഈറ്റില്ലമെന്ന് കരുതപ്പെടുന്ന പരുത്തിപ്പുള്ളിഗ്രാമത്തില് നിന്നും ഡിസംബര് മൂന്നിന് ആരംഭിക്കുന്ന യാത്ര ഇരിങ്ങാലക്കുട നടനകൈരളിയില് ഡിസംബര് 11ന് സമാപിക്കും. ശില്‍പശാലയും രംഗാവതരണങ്ങളുമായിട്ടാണ് യാത്ര. നാട്ടിന്‍പുറങ്ങളിലെ അവതരണവും യാത്രയും സമ്പൂര്‍ണമായും ഡോക്യുമെന്ററിയും ചെയ്യുന്നുണ്ട്. കെ.വി. രാമകൃഷ്ണന്, കെ.സി. രാമകൃഷ്ണന്, രവിഗോപാലന് നായര്, കെ. ശ്രീനിവാസന്, വി. തങ്കപ്പന്, കലാനിലയം രാമകൃഷ്ണന്, കലാനിലയം ഉണ്ണിക്കൃഷ്്ണന്, കലാനിലയം ഹരിദാസ് എന്നീ കലാകാരന്‍മാര് കല്യാണസൗഗന്ധികം, ദുര്യോധനവധം, ദക്ഷയാഗം എന്നീ കഥകള് അവതരിപ്പിക്കും.\nആന്ധ്രാപ്രദേശില് നിന്നും തമിഴ്‌നാട് വഴി കേരളത്തില് നൂറ്റാണ്ടുകള്‍ക്കു മുമ്പ് കുടിയേറിപ്പാര്‍ത്ത ആണ്ടിപ്പണ്ടാര കുടുംബങ്ങളിലെ ചില കലാകാരന്‍മാരാണ് ഈ കലാരൂപത്തിന് തുടക്കം കുറിച്ചത്. ഏതാണ്ട് പൂര്‍ണമായും അന്യംനിന്നുപോകുമെന്ന അവസ്ഥയില് കലാരൂപത്തെ പുനരുജ്ജീവിപ്പിക്കാന് വേണുജിയുടെ നേതൃത്വത്തില് നടനകൈരളിയുടെ പരിശ്രമങ്ങള് ആരംഭിച്ചതിന്റെ 30-ാ‍ം വാര്‍ഷികത്തോടനുബന്ധിച്ചാണ്‍്ഗ്രാമങ്ങളിലുടെ ഈ കലയുമായി യാത്ര നടത്തുന്നത്.\nലോകത്ത് എല്ലായിടത്തും പാവകളിക്ക് പ്രാധാന്യമുണ്ട്. കുട്ടികളിലേക്ക് കലാരൂപത്തെ പെട്ടെന്ന് സന്നിവേശിപ്പിക്കാന് ഇവയ്ക്കാകും. കേരളത്തിലും പാവക്കഥകളിക്ക് രണ്ടുമൂന്നു സംഘങ്ങളെ വാര്‍ത്തെടുക്കുകയെന്ന ഉദ്ദേശം കൂടി ഈ യാത്രയ്ക്കുണ്ടെന്ന് വേണുജി പറഞ്ഞു. ഡിസംബര് നാലിന് കൊടുമ്പിലും അഞ്ചിന് പൂമുള്ളിമനയിലും ആറിന് കോതറമനയിലും ഏഴിന് കുലുക്കല്ലൂരിലും എട്ടിന് കോട്ടയ്ക്കലിലും ഒമ്പതിന് ആഴ്‌വാഞ്ചേരി മനയിലും പത്തിന് തവനൂര് മനയിലും 11ന് രാവിലെ കുഴിക്കാട്ടുശേരിയിലെ ഗ്രാമികയിലും വൈകീട്ട് അഞ്ചിന് നടനകൈരളിയിലുമാണ് അവതരണങ്ങള്. ഡല്‍ഹിയിലെ ഇന്ദിരാഗാന്ധി നാഷണല് സെന്റര് ഫോര് ദി ആര്‍ട്സ് വേണുജിയുടെ യാത്രയ്ക്ക് സഹായവുമായി രംഗത്തുണ്ട്.\nദേശീയ നാട്യവിദ്യാലയത്തില് നവരസസാധന\nനവരസസാധന ശില്പശാല സമാപിച്ചു\nഭാവാഭിനയത്തിന് നൂതന വ്യാഖ്യാനങ്ങളോടുകൂടി നവരസസാധന ശില്പശാല\nസര്‍പ്പം പാട്ടിന്റെ പുണ്യവുമായി ഗോപിനാഥന്\nദുന്ദുഭി മായാവിവധം ആട്ടക്കഥ ഇന്ന് അരങ്ങേത്തക്ക്\nസബ്‌സിഡി പണമായി: ഡിസംബര് അഞ്ചിന് സൂചനാ പണിമുക്ക്


ജോസഫ് ചിന്തകൾ 361: ജോസഫ് – മണ്ണിൽ സഞ്ചരിച്ച ദിവ്യനക്ഷത്രം | Catholic Church News Malayalam\nHome Articles ജോസഫ് ചിന്തകൾ 361: ജോസഫ് – മണ്ണിൽ സഞ്ചരിച്ച ദിവ്യനക്ഷത്രം\nആഗമനകാലത്തെ ഏറ്റവും ശക്തവും പ്രതീക്ഷ നൽകുന്നതുമായ അടയാളമാണ് നക്ഷത്രം. ദൈവപുത്രന്റെ തിരുപ്പിറവി അറിയിച്ചുകൊണ്ട് നൂറ്റാണ്ടുകൾക്കു മുമ്പ് വിണ്ണിൽ തെളിഞ്ഞ നക്ഷത്രം പൗരസ്‌ത്യ ദേശത്തു നിന്നു വന്ന ജ്‌ഞാനികള്‍ക്ക് ജറുസലെമിലെത്താനും രക്ഷകനെ കണ്ടെത്താൻ കഴിയുന്നതുമായ ശക്തമായ അടയാളമായിരുന്നു.\nക്രിസ്തുമസ് കാലത്തെ നക്ഷത്രം ലോകരക്ഷകനായി മണ്ണിൽ പിറന്ന ദൈവപുത്രനെ ഓർമ്മപ്പെടുത്തലാണ്, അവനിലേക്കു നയിക്കുന്ന വഴികാട്ടിയാണ്. വിണ്ണിൽ മിന്നുന്ന നക്ഷത്രങ്ങളെപ്പോലെ മണ്ണിൽ സ്വയം നക്ഷത്രമായിത്തീരാനുള്ള ക്ഷണമാണ് ആഗമനകാലത്തിൻ്റേത്. യൗസേപ്പിതാവ് മണ്ണിൽ സഞ്ചരിച്ച ഒരു നക്ഷത്രമായിരുന്നു. ഈശോയിലേക്കു വഴികാട്ടിയ ഒരു ദിവ്യനക്ഷത്രം. ഈശോയിലേക്കു സ്വയം എത്തിച്ചേരുക, അവനിലേക്കു മറ്റുള്ളവരെ അടുപ്പിക്കുക അതാണല്ലോ ആഗമനകാലത്തിൻ്റെ ലക്ഷ്യം.\nഈശോയുടെ ജനനത്തിലൂടെ ഓരോ മനുഷ്യനും ഒരു നക്ഷത്രമായിത്തീരണം, ഈശോയെ കാട്ടികൊടുക്കുന്ന നക്ഷത്രമായിത്തീരണം എന്നതാണ് യൗസേപ്പിതാവ് ഇന്ന് നമുക്കു നമുക്കു തരുന്ന സന്ദേശം. നക്ഷത്രം പ്രത്യാശയുടേതും പ്രതീക്ഷയുടെയും അടയാളമായതു പോലെ നമ്മുടെ ജീവിതവും പ്രത്യാശയുടെയും പ്രതീക്ഷയുടെയും സൽഫലങ്ങൾ പുറപ്പെടുവിക്കട്ടെ.\nപ്രത്യാശയുടെ വെളിച്ചത്തിലേക്കുള്ള പ്രയാണമായി നമ്മുടെ ജീവിതസാഹചര്യങ്ങളിൽ ഈശോയെ കാണിച്ചുകൊടുക്കുന്ന നക്ഷത്രമായിത്തീരാൻ യൗസേപ്പിതാവ് നമ്മെ സഹായിക്കാട്ടെ. അതു തന്നെയല്ലേ ആഗമനകാലത്തിന്റെ പുണ്യവും സൗഭാഗ്യവും.


ചെമ്പരിക്ക ഖാസി കേസ് രണ്ട് മാസത്തിനകം സി.ബി.ഐ തീര്‍പ്പാക്കണമെന്ന് ഹൈക്കോടതി • Suprabhaatham\nചെമ്പരിക്ക ഖാസി കേസ് രണ്ട് മാസത്തിനകം സി.ബി.ഐ തീര്‍പ്പാക്കണമെന്ന് ഹൈക്കോടതി\nDecember 7, 2017 | 6:31 am IST\nകൊച്ചി: ചെമ്പരിക്ക ഖാസി സി.എം.അബ്ദുല്ല മൗലവിയുടെ മരണത്തില് തുടരന്വേഷണം ആവശ്യപ്പെടുന്ന നിവേദനം സി.ബി.ഐയുടെ കൊച്ചി എസ്.പി രണ്ട് മാസത്തിനകം പരിഗണിച്ച് തീര്‍പ്പാക്കണമെന്ന് ഹൈക്കോടതി ഉത്തരവ്.\nകേസില് പുനരന്വേഷണം നടത്തണമോയെന്ന് സി.ബി.ഐക്ക് തീരുമാനിക്കാമെന്നും ഉത്തരവിലുണ്ട്. ചെമ്പരിക്ക ഖാസിയുടെ മരണത്തില് തുടരന്വേഷണം ആവശ്യപ്പെട്ട് മലപ്പുറം സ്വദേശി മുഹമ്മദ് ത്വയ്യിബ് ഹുദവി നല്‍കിയ ഹരജിയിലാണ് ഉത്തരവ്.\n2010 ഫെബ്രുവരി 15നാണ് ഖാസിയുടെ മൃതദേഹം ചെമ്പരിക്ക കടപ്പുറത്ത് കണ്ടെത്തിയത്. ഖാസിയുടെ മരണകാരണത്തെക്കുറിച്ച് വ്യക്തമായ തെളിവുകള് ലഭിച്ചിട്ടില്ലെന്ന് കാട്ടി സി.ബി.ഐ രണ്ടുതവണ കുറ്റപത്രം എറണാകുളം സി.ജെ.എം കോടതിയില് സമര്‍പ്പിച്ചിരുന്നു.\nആത്മഹത്യയാണെന്നു കാണിച്ച് സി.ബി.ഐ നല്‍കിയ അനുബന്ധ കുറ്റപത്രത്തിനെതിരേ ഖാസിയുടെ മകന് നല്‍കിയ ഹരജി സി.ജെ.എം കോടതിയുടെ പരിഗണനയിലാണ്. ഇതിനിടെ കാസര്‍കോട് പരപ്പ സ്വദേശി പി.എ.അശ്‌റഫ് ഖാസിയുടെ മരണത്തിനുത്തരവാദികളാരാണെന്ന് അറിയാമെന്ന് കോടതിയെ അറിയിച്ചു. തനിക്കറിയാവുന്ന കാര്യങ്ങള് വ്യക്തമാക്കി അശ്‌റഫ് സി.ബി.ഐക്ക് കത്തെഴുതുകയും ചെയ്തു.\n2017 നവംബര് രണ്ടിനും 30നും മുഹമ്മദ് ത്വയ്യിബ് ഹുദവി ഇക്കാര്യങ്ങള് വിശദീകരിച്ച് സി.ബി.ഐക്ക് കത്തെഴുതിയിരുന്നു.\nഎന്നാല് ഇവയൊന്നും അന്വേഷണസംഘം കണക്കിലെടുത്തില്ലെന്നും ഹൈക്കോടതി ഇടപെട്ടില്ലെങ്കില് കേസില് സത്യം തെളിയിക്കാന് കഴിയില്ലെന്നും ഹരജിയില് പറഞ്ഞിരുന്നു.


സംവിധായകന് ദീപന് അന്തരിച്ചു; സംസ്‌കാരം നാളെ\nMon Nov 19 2018 05:13:08 GMT+0530 (IST)\nNarada Desk| Updated On: 2017-03-13 06:46:42.0 | Location : കൊച്ചി\n2003-ല് ലീഡര് എന്ന ചിത്രത്തിലൂടെയാണ് സ്വതന്ത്ര സംവിധായകനായി ദീപന് അരങ്ങേറ്റം കുറിച്ചത്. 2012 ല് ദീപന് സംവിധാനം ചെയ്ത പൃഥിരാജ് നായകനായ പുതിയമുഖം, ഹീറോ എന്നീ സിനിമകള് ഏറെ ശ്രദ്ധിക്കപ്പെട്ടു. ഡബ്ബിങ് ആര്‍ട്ടിസ്റ്റ് ആനന്ദവല്ലിയുടെ മകനാണ്.\nപ്രശസ്ത മലയാള സിനിമാ സംവിധായകന് ദീപന് അന്തരിച്ചു.വൃക്കരോഗത്തെതുടര്‍ന്ന് കൊച്ചിയിലെ സ്വകാര്യ ആശുപത്രിയിലായിരുന്നു അന്ത്യം. വൃക്കരോഗം ബാധിച്ച് രണ്ടാഴ്ചയായി ഗുരുതരാവസ്ഥയില് ആയിരുന്നു. രോഗം മൂര്‍ച്ഛിച്ചതിനെ തുടര്‍ന്ന് ഇന്ന് 11 മണിയോടൊണ് അന്ത്യം സംഭവിച്ചത്.\nപുതിയമുഖം, ലീഡര്, ഹീറോ, കമ്പനി തുടങ്ങി ഏഴു ചിത്രങ്ങള് സംവിധാനം ചെയ്തു. 2003-ല് ലീഡര് എന്ന ചിത്രത്തിലൂടെയാണ് സ്വതന്ത്ര സംവിധായകനായി ദീപന് അരങ്ങേറ്റം കുറിച്ചത്. 2012 ല് ദീപന് സംവിധാനം ചെയ്ത പൃഥിരാജ് നായകനായ പുതിയമുഖം, ഹീറോ എന്നീ സിനിമകള് ഏറെ ശ്രദ്ധിക്കപ്പെട്ടു.\n2014 ല് സുരേഷ് ഗോപിയെ നായകനാക്കി ഡോള്‍ഫിന് ബാര് ആണ് ദീപന്റെ അവസാന ചിത്രം. തിരുവന്തപുരം സ്വദേശിയായ ദീപന് ഡബ്ബിങ് ആര്‍ട്ടിസ്റ്റ് ആനന്ദവല്ലിയുടെ മകനാണ്. ജയറാം നായകനായ പുതിയ ചിത്രത്തിന്റെ ചിത്രീകരണം നടന്നുവരികയായിരുന്നു.\nസ്വകാര്യ ആശുപത്രിയില് സൂക്ഷിച്ചിട്ടുള്ള ഭൗതികശരീരം കൊച്ചിയില് നിന്നും ഉച്ചയോടെ തിരുവനന്തപുരത്തെ വീട്ടിലേക്ക് കൊണ്ടുപോകും. സംസ്‌ക്കാരം നാളെ രാവിലെ 10 മണിക്ക്.


Web Desk Dec 6, 2016, 11:15 pm IST\nബോസ്റ്റൺ ടീ പാർട്ടി ലോക പ്രസിദ്ധമാണ് . ബ്രിട്ടീഷ് സർക്കാരിന്റെ നികുതി നയത്തിനെതിരെ അമേരിക്കക്കാർ നടത്തിയ ഈ പ്രതിഷേധ നടപടിയാണ് പിന്നീട് അമേരിക്കൻ വിപ്ളവത്തിലേക്ക് നയിച്ചത് . ഇന്ത്യൻ രാഷ്ട്രീയ ചരിത്രത്തിലും ഇതുപോലെ പ്രസിദ്ധമായ ഒരു ടീ പാർട്ടിയുണ്ട് .\nഡൽഹിയിലെ അശോക ഹോട്ടലിൽ 1999 മാർച്ച 29 ന് നടത്തിയ ആ ടീ പാർട്ടി പുരട്ചി തലൈവി ജയലളിതയ്ക്ക് വേണ്ടിയായിരുന്നു. നടത്തിയത് മറ്റാരുമല്ല. പിൽക്കാലത്ത് ജയയുടെ രാഷ്ട്രീയ ജീവിതത്തിൽ കരിനിഴൽ വീഴ്ത്തിയ അനധികൃത സ്വത്ത് സമ്പാദനക്കേസിന് തുടക്കമിട്ട രാഷ്ട്രീയ ചാണക്യൻ സാക്ഷാൽ സുബ്രഹ്മണ്യം സ്വാമി.\nരണ്ടാം വാജ്പേയി സർക്കാർ സഖ്യകക്ഷികളുടെ പിന്തുണയോടെ മുടന്തി മുന്നോട്ടു പോകുന്ന കാലം . എഐഎഡിഎംകെ യുടെ 18 എം പി മാർ സർക്കാരിനെ താങ്ങി നിർത്തുന്നതിൽ നിർണായക പങ്ക് വഹിക്കുന്നു .\nസുബ്രഹ്മണ്യൻ സ്വാമിയുടെ ചായപ്പാർട്ടിയിൽ സോണിയ ഗാന്ധി പങ്കെടുക്കുന്നുവെന്ന് കേട്ടതോടെ അഭ്യൂഹങ്ങൾ പരന്നു . 1998 ൽ കോൺഗ്രസ് നേതൃസ്ഥാനം ഏറ്റെടുത്ത സോണിയ രാഷ്ട്രീയ കുതന്ത്രങ്ങൾ മെനഞ്ഞു തുടങ്ങിയിട്ടേ ഉണ്ടായിരുന്നുള്ളൂ.\nഅന്നത്തെ രാഷ്ട്രീയ വൻ തോക്കുകൾ മിക്കവരും ചായപ്പാർട്ടിയിൽ പങ്കെടുത്തു . മുൻ പ്രധാനമന്ത്രിമാരായ നരസിംഹറാവു, ദേവഗൗഡ , ചന്ദ്രശേഖർ ആസാദ് തുടങ്ങിയവർ , ദേവിലാൽ , കൽപ്പനാഥ് റായ് , ഒമർ അബ്ദുള്ള തുടങ്ങിയ പാർട്ടി തലവന്മാർ . മന്മോഹൻ സിംഗ് , ബൽറാം ഝക്കർ , ഗുലാം നബി ആസാദ് തുടങ്ങിയ കോൺഗ്രസ് നേതാക്കൾ , ഒപ്പം സെൽഫ് സ്റ്റൈൽ പുഞ്ചിരിയുമായി പ്രധാന ഉപജാപകൻ സുബ്രഹ്മണ്യം സ്വാമി.\nരാഷ്ട്രീയ ചർച്ചകൾക്കായി പത്താം നമ്പർ ജനപഥ് വിട്ടിറങ്ങാത്ത സോണിയ ഗാന്ധി ജയലളിതയെ കാണാൻ സ്വാമിയുടെ ക്ഷണമനുസരിച്ച് അശോക ഹോട്ടലിൽ എത്തുമെന്ന വാർത്ത അവിശ്വസനീയമായിരുന്നു .എന്നാൽ അത് സംഭവിച്ചു. റാണിയെപ്പോലെ വിരാജിച്ച ജയയ്ക്കടുത്തേക്ക് വന്ന സോണിയ സെക്കന്റുകൾ മാത്രം നീണ്ടു നിന്ന സംഭാഷണം നടത്തി തിരിച്ചു പോയി . രാഷ്ട്രീയ ഭൂകമ്പമെന്ന് മാദ്ധ്യമങ്ങളോട് ജയലളിത പ്രതികരിച്ചു . ബിജെപി കേന്ദ്രങ്ങളിൽ സംശയങ്ങളുയർന്നു.\n1999 ഏപ്രിൽ 14 ന് ജയലളിത ബിജെപി സർക്കാരിനുള്ള പിന്തുണ പിൻവലിച്ചു. പിന്നീടെല്ലാം ചരിത്രം . പതിമൂന്ന് മാസം പ്രായമായ വാജ്പേയി സർക്കാർ ഒരു വോട്ടിന് വിശ്വാസവോട്ടെടുപ്പിൽ തോറ്റു. കെയർ ടേക്കർ സർക്കാരായി അധികാരത്തിലിരിക്കവേ കാർഗിലിൽ പാകിസ്ഥാൻ ആഞ്ഞടിച്ചു . ദേശീയതയ്ക്ക് വേണ്ടി ജനതയൊന്നിച്ചപ്പോൾ വ്യക്തമായ ഭൂരിപക്ഷത്തോടെ വീണ്ടും വാജ്പേയി സർക്കാർ അധികാരത്തിലെത്തുകയും ചെയ്തു.\nസോണിയ ആവശ്യപ്പെട്ടിട്ടാണ് വാജ്പേയി സർക്കാരിനെ താഴെയിറക്കിയതെന്ന് സുബഹ്മണ്യൻ സ്വാമി പിൽക്കാലത്ത് മനസ്സ് തുറന്നിരുന്നു . തന്നോട് ചെയ്ത വാഗ്ദാനം പാലിച്ചില്ല എന്നാരോപിച്ച് സോണിയക്കെതിരെ യുദ്ധമുഖം തുറന്ന സ്വാമി പിന്നീട് ജയലളിതയെയും വെറുതെ വിട്ടില്ല . ജയയെ അഴിക്കുള്ളിലാക്കാൻ പോലും സ്വാമിക്ക് കഴിഞ്ഞു . സോണിയയ്ക്കെതിരെയുള്ള യുദ്ധമാകട്ടെ ഇപ്പോഴും തുടരുകയാണ് . ജയ അരങ്ങൊഴിഞ്ഞിരിക്കുന്നു. സ്വാമി ഇപ്പോൾ ബിജെപിയുടെ പാർലമെന്റംഗമാണെന്നത് മറ്റൊരു തമാശ .


17 May, 2019 02:03:23 PM\nതിരുവനന്തപുരം: വാടകത്തുക നല്‍കാത്തത് കാരണം കെ.എസ്.ആര്.ടി.സിയുടെ വൈദ്യുത ബസുകള് സര്‍വീസ് നിര്‍ത്തി. നികുതി അടയ്ക്കേണ്ട സമയപരിധി മാര്‍ച്ച് 15ന് കഴിഞ്ഞെന്നും ആയതിനാല് ബസുകള് സര്‍വീസിന് നല്‍കാനാകില്ലെന്നും കാണിച്ച് കരാര് കമ്പനി കെ.എസ്.ആര്.ടി.സി എം.ഡിക്ക് കത്ത് നല്‍കി.\nപത്ത് വൈദ്യുതബസുകളാണ് കെ.എസ്.ആര്.ടി.സി വാടകയ്ക്കെടുത്തത്. ഇതില് ആദ്യം എടുത്ത അഞ്ചു ബസുകളുടെ 75 ശതമാനം വീതം വാടക ദിവസവരുമാനത്തില് നിന്ന് നല്‍കുന്നുണ്ട്. ബാക്കി ഇരുപത്തിയഞ്ച് ശതമാനം പതിനഞ്ച് ദിവസം കൂടുമ്ബോള് നല്‍കാമെന്നായിരുന്നു കരാര്. ഇത് നല്‍കിയിട്ടില്ല. മൂന്നു മാസമായി അഞ്ചു ബസുകളുടെ വാടകയായി ഒരു പൈസ പോലും നല്‍കിയിട്ടില്ലെന്നാണ് കമ്പനിയുടെ പരാതി. ഇത് കാരണം നികുതി അടയ്ക്കാന്‍പോലും പണമില്ലെന്നും ആയതിനാല് ഇനി മുതല് ബസ് സര്‍വീസിന് നല്‍കാന് ആകില്ലെന്നുമാണ് മുംബൈ ആസ്ഥാനമായ കരാര് കമ്പനിയുടെ പ്രതിനിധികള് കെ.എസ്.ആര്.ടി.സി എം.ഡിയെ രേഖാമൂലം അറിയിച്ചിരിക്കുന്നത്.\nഎറണാകുളത്ത് നിന്ന് തിരുവനന്തപുരത്തേക്ക് വന്ന ബസുകള് ഉച്ചയ്ക്ക് ശേഷം സര്‍വീസ് നടത്തിയിട്ടില്ല. നികുതി അടയ്ക്കേണ്ട സമയപരിധി മാര്‍ച്ച് 15ന് കഴിഞ്ഞെന്നും കത്തില് പറയുന്നു. കോണ്‍ട്രാക്‌ട് കാര്യേജ് പെര്‍മിറ്റില് ഓടുന്നവയായതിനാല് മൂന്നു മാസം കൂടുമ്പോള് റോഡ് ടാക്സ് അടയ്ക്കണമെന്നാണ് നിയമം. കിലോമീറ്ററിന് 43.20 പൈസ നിരക്കില് ഒരു ദിവസം ബസൊന്നിന്18144 രൂപയാണ് വാടകയായി നല്‍കേണ്ടത്. ഏപ്രിലില് മാത്രം വൈദ്യുത ബസ് സര്‍വീസ് നടത്തിയ വകയില് 15 ലക്ഷം രൂപയാണ് കെ.എസ്.ആര്.ടി.സിക്ക് നഷ്ടം വന്നത്.


കമന്റടിച്ചതും ശല്യം ചെയ്തതും ചോദ്യം ചെയ്തു; പെണ്‍കുട്ടികളെ സ്‌കൂളില് കയറി ആക്രമിച്ചു, ആക്രമിച്ചത് ശല്യം ചെയ്തവരുടെ മാതാപിതാക്കള് ഉള്‍പ്പെട്ട സംഘം – Daily Indian Herald\nപാട്ന: കമന്റടിച്ചതും ശല്യം ചെയ്തതും ചോദ്യം ചെയ്ത പെണ്‍കുട്ടികളെ സ്‌കൂളില് കയറി ആക്രമിച്ചു. ആക്രമണത്തില് സ്‌കൂളിലെ മുപ്പത്തിനാലോളം വിദ്യാര്‍ഥിനികള്‍ക്ക് ആക്രമണത്തില് പരിക്കേറ്റു. ഇവര് ആശുപത്രിയില് ചികിത്സയിലാണ്. ബിഹാറിലെ സൗപോള് ജില്ലയിലെ കസ്തൂര്‍ബ റെസിഡന്‍ഷ്യല് സ്‌കൂളിലാണ് സംഭവം.\nപ്രദേശത്തെ ഒരു സംഘം ആണ്‍കുട്ടികള് സ്ഥിരമായി സ്‌കൂളിലെ വിദ്യാര്‍ഥിനികളെ ശല്യംചെയ്യുമായിരുന്നു. കഴിഞ്ഞദിവസം ഇതിലെ ചില ആണ്‍കുട്ടികള് സ്‌കൂളിലെ ചുമരില് അശ്ലീലവാക്കുകള് എഴുതുന്നത് പെണ്‍കുട്ടികളുടെ ശ്രദ്ധയില്‍പ്പെട്ടു. തുടര്‍ന്ന് ഇവരോട് സ്‌കൂളില്‍നിന്ന് പുറത്തുപോകാന് ആവശ്യപ്പെടുകയും ഇതേചൊല്ലി തര്‍ക്കമുണ്ടാവുകയും ചെയ്തു. വിദ്യാര്‍ഥിനികളില് ചിലര് ആണ്‍കുട്ടികളെ തല്ലുകയുമുണ്ടായി. തുടര്‍ന്ന് സ്‌കൂളില്‍നിന്ന് ഓടിപ്പോയ ആണ്‍കുട്ടികള് മാതാപിതാക്കളടമുള്ളവരെ കൂട്ടിയെത്തിയാണ് ആക്രമണം നടത്തിയത്.\nആണ്‍കുട്ടികളും മാതാപിതാക്കളും ബന്ധുക്കളും നാട്ടുകാരും ഉള്‍പ്പെടെയുള്ള വന്‍സംഘം സ്‌കൂളിലെത്തി ഭീകരാന്തരീക്ഷം സൃഷ്ടിച്ചു. പെണ്‍കുട്ടികളെയും അധ്യാപികമാരെയും പൊതിരെതല്ലുകയും ഭീഷണിപ്പെടുത്തുകയും ചെയ്തു. സ്‌കൂളിലെ ഫര്‍ണീച്ചറുകളും അടിച്ചുതകര്‍ത്തു. വിവരമറിഞ്ഞെത്തിയ പോലീസും സര്‍ക്കാര് ഉദ്യോഗസ്ഥരുമാണ് വിദ്യാര്‍ഥിനികളെ ആക്രമണത്തില്‍നിന്ന് രക്ഷപ്പെടുത്തി ആശുപത്രിയില് പ്രവേശിപ്പിച്ചത്. പരിക്കേറ്റ 34 പെണ്‍കുട്ടികളും നിലവില് പ്രാഥമികാരോഗ്യ കേന്ദ്രത്തില് ചികിത്സയില് കഴിയുകയാണ്. ആക്രമണം നടത്തിയവര്‍ക്കെതിരെ കര്‍ശന നടപടി സ്വീകരിക്കുമെന്ന് ജില്ലാ വിദ്യാഭ്യാസ ഓഫീസറും പോലീസും അറിയിച്ചു.\nRelated Topics:biharbihar schoolbihar school girlsgirls attackedschool girls attacked\nസീറ്റ് ബൽറ്റിടാത്തതിന് ഓട്ടോ ഡ്രൈവർക്ക് 1000 രൂപ പിഴ..!! പോലീസിനെ തെറി വിളിക്കാൻ വരട്ടെ കഥയിൽ ചെറിയൊരു ട്വിസ്റ്റുണ്ട്\nബിഹാറില് എല്ലാ വിട്ടുകൊടുത്ത് ബിജെപി; സഖ്യകക്ഷികളെ കൂടെ നിര്‍ത്താന് വിട്ടുവീഴ്ച\nതോക്കിന്‍മുനയില് വിവാഹം: ഭീഷണി കല്യാണം ബിഹാറില് വ്യപകമാകുന്നു; 3400 പുരുഷന്മാര് നിര്‍ബന്ധിത വിവാഹത്തിന് ഇരയായി\nബീഹാറിലെ അധ്യാപകര്‍ക്ക് പണി കൊടുത്ത് സര്‍ക്കാര് ഉത്തരവ്; ചുമതല കുട്ടികളുടെ വെളിയിട വിസര്‍ജ്ജനം തടയല്\nപശുവിനെ മാറ്റാനായി ഹോണ് അടിച്ച ഡ്രൈവറുടെ കണ്ണ് അടിച്ച് പൊട്ടിച്ചു; പശുവിനെ പേടിപ്പിച്ചു എന്ന് ആരോപിച്ചാണ് ആക്രമണം


ഒരു വശത്ത് മുദ്രാവാക്യം, മറുവശത്ത് മാപ്പപേക്ഷ; ഈ പാര്‍ട്ടിക്ക് ഇതെന്തുപറ്റി?\nBy Rasheed KP\nFirst Published 6, Mar 2018, 7:14 PM IST\nസിന്ധു സൂര്യകുമാര് എഴുതുന്നു\nകാലം സാക്ഷി ചരിത്രം സാക്ഷി, രണാങ്കണത്തിലെ രക്തം സാക്ഷി എന്നൊക്കെ മുദ്രാവാക്യം വിളിച്ച, വിളിച്ചുകൊടുത്ത വി ശിവന്‍കുട്ടി , ഒരു കേസില് നിന്ന് രക്ഷപ്പെടുത്തണമെന്ന് സര്‍ക്കാരിനോട് അഭ്യര്‍ത്ഥിക്കുക, ഛായ് ലജ്ജാവഹം എന്ന് സഖാവ് ജെയ്ക് സി തോമസ് പോലും പറഞ്ഞ് പോകും. ഒരു വശത്ത് മുദ്രാവാക്യം മറുവശത്ത് മാപ്പപേക്ഷ- ഈ പ്രസ്ഥാനത്തിനിതെന്തുപറ്റി?\nപാര്‍ട്ടി ജനറല് സെക്രട്ടറി പിന്തുണച്ച പ്രതിഷേധമായിരുന്നു അത്. പാര്‍ട്ടി സംസ്ഥാന സെക്രട്ടറി നേതൃത്വം നല്‍കിയ പ്രതിഷേധമായിരുന്നു. കേന്ദ്ര കമ്മിറ്റിയംഗങ്ങള് മുതല് സംസ്ഥാന സമിതിയംഗങ്ങള് വരെയടങ്ങുന്ന ശക്തരായ സമരസഖാക്കള്. ബാര്‍കോഴ അഴിമതിക്കാരനായ , നോട്ടെണ്ണല് യന്ത്രം സ്വന്തമായുള്ള കെ എം മാണിയെ ബജറ്റവതരിപ്പിക്കാന് അനുവദിക്കില്ലെന്ന് പ്രഖ്യാപിച്ച പ്രതിഷേധം. കോടിയേരിക്കും പിണറായിക്കും അന്നത് വിജയിച്ച പ്രതിഷേധമായിരുന്നു.\nശക്തമായ പ്രതിഷേധം. പ്രതിഷേധം വിജയിപ്പിക്കാന് ഏതറ്റംവരെയും പോകും. അഴിമതിക്കെതിരെ സന്ധിയില്ലാത്ത പോരാട്ടം- അതായിരുന്നു ഇടതുമുന്നണിയുടെ അന്നത്തെ ലക്ഷ്യം. പാര്‍ട്ടിയെ പ്രതിരോധിച്ച് നിരവധിപേര് രക്തസാക്ഷികളായിട്ടുള്ള ചരിത്രമുണ്ട്. പാര്‍ട്ടിക്കാരായ കൊലയാളികളെ സംരക്ഷിക്കുന്ന പാരമ്പര്യമുണ്ട്. പ്രതിഷേധത്തിനും സമരത്തിനും മുന്നില് നില്‍ക്കുന്നവരെ സംരക്ഷിക്കുന്ന പാര്‍ട്ടിയാണ്. പിന്നെന്തിനാണ് വി ശിവന്‍കുട്ടിയും കെ ടി ജലീലും ഇ പി ജയരാജനും കേസില് നിന്ന് പേടിച്ചോടുന്നത്.\nനിയമസഭയിലെ പ്രതിഷേധത്തിന് സസ്‌പെന്‍ഷനാണ് ശിക്ഷയെന്നാണ് ശിവന്‍കുട്ടിയുടെ വാദം.\n500 രൂപ കൈക്കൂലി വാങ്ങുന്ന പൊലീസുകാരനെ പിടിച്ചാല് ജോലിയില് നിന്ന് സസ്‌പെന്റ് ചെയ്യും, കേസ് മറ്റൊരു വഴിക്ക് നടക്കും. ചിലപ്പോഴൊക്കെ ശിക്ഷ കിട്ടും. ശിവന്‍കുട്ടി പറയുന്നതാണ് ന്യായമെങ്കില് ആകെ മൊത്തം ടോട്ടല് നിയമസംവിധാനം പൊളിച്ചെഴുതണം. അന്ന് പ്രതിപക്ഷ എംഎല്‍എമാരെ തടഞ്ഞ നിയമസഭയിലെ സുരക്ഷാ ഉദ്യോഗസ്ഥന്റെ വീട് പോലും ആക്രമിക്കപ്പെട്ടിരുന്നു.\nകേസ് പിന്‍വലിക്കണമെന്ന വി ശിവന്‍കുട്ടിയുടെ അപേക്ഷ പിണറായി വിജയന് അംഗീകരിച്ചു.\nഅന്ന് ശക്തനെ തടഞ്ഞ ശ്രീരാമകൃഷ്ണന് ഇന്ന് സ്പീക്കറാണ്. കസേരയിലിരുന്നപ്പോള് അദ്ദേഹത്തിന് മര്യാദ, അന്തസ്സ്, നിയമസഭയുടെ പവിത്രത എന്നതൊക്കെ ഓര്‍മ്മവന്നു.\nവീണേടം വിഷ്ണുലോകം, ചേരയെ തിന്നുന്ന നാട്ടിലെത്തിയാല് നടുത്തുണ്ടം തിന്നണം എന്നൊക്കെ ഒരുപാടുള്ള പഴഞ്ചൊല്ലുകളില് ഈ സന്ദര്‍ഭത്തിന് ചിതമായത് മുന്‍ഷിയോട് ചോദിച്ചിട്ട് തെരഞ്ഞേടുക്കേണ്ടിവരും.\nഏതായാലും നിയമസെക്രട്ടറി അറിഞ്ഞില്ലെങ്കിലും കേസ് പിന്‍വലിക്കണമെന്ന വി ശിവന്‍കുട്ടിയുടെ അപേക്ഷ പിണറായി വിജയന് അംഗീകരിച്ചു. നിയമസഭയില് ഉണ്ടായ രണ്ടര ലക്ഷത്തിന്റെയോ മൂന്ന് ലക്ഷത്തിന്റെയോ നഷ്ടം നമ്മുടെ നികുതിപ്പണം കൊണ്ട് നികത്തും.\nഇതിനൊരു വലിയ മറുവശമുണ്ട്. പിണറായി വിജയന് കെ എം മാണിക്ക് ലഡു കൊടുക്കുന്ന കാലത്ത്, കോഴക്കേസില് നിന്ന് ഊരിപ്പോകുന്ന കെ എം മാണിക്ക് വേണ്ടി കോണ്‍ഗ്രസും സിപിഎമ്മും ബിജെപിയും കാത്തു നില്‍ക്കുന്ന കാലത്ത്, പാവം വി ശിവന്‍കുട്ടിയും കൂട്ടരും ശിക്ഷ അനുഭവിക്കേണ്ടിവരുന്നത് കഷ്ടം തന്നെയാണ്. ആന്‍ഡമാനിലെ ജയിലില് കിടന്ന വീര് സവര്‍ക്കര് ആറു മാപ്പപേക്ഷ കൊടുത്തുവെന്ന് വെളിപ്പെടുത്തിയത് ബിജെപി നേതാവാണ്. അതുകൊണ്ട് ഒരു കത്തുകൊടുക്കുന്നത് മഹാപാപമൊന്നുമല്ല.\nപക്ഷേ ഉത്തരവിറക്കിയ സര്‍ക്കാര് അത് കോടതിയെ അറിയിക്കാതെ വച്ചിരിക്കുകയാണ്. കല്‍തുറങ്കിനെ പേടിക്കുന്ന ശിവന്‍കുട്ടിയടക്കമുള്ളവരുടെ നേതാവ് പിണറായി വിജയന് കോടതിയെ പേടിയാണോ? ഒന്നുകില് കേസ് പിന്‍വലിക്കാനുള്ള ഉത്തരവ് പിന്‍വലിക്കണം. അല്ലെങ്കില് ഉത്തരവ് കോടതിയെ അറിയിക്കണം. കാത്തിരിക്കണം, പോരാട്ടങ്ങള് അവസാനിക്കുന്നില്ലല്ലോ\nബിഷപ്പ് നിരപരാധി, കേസിൽ ഗൂഢാലോചനയുണ്ട്; അന്വേഷണസംഘത്തിനെതിരെ മിഷണറീസ് ഓഫ് ജീസസ്\nഇന്ത്യയില് നിര്‍മ്മിച്ച് ഹോണ്ട കടല്‍കടത്തിയത് 20 ലക്ഷം ടു വീലറുകള്\nസെർവർ തകരാര്; സംസ്ഥാനത്തെ റേഷന് കടകള് അടച്ചിടുമെന്ന് വ്യാപാരികള്\nകേരളത്തില് പുതിയ മദ്യോത്പാദന കേന്ദ്രങ്ങള്; കോടികളുടെ അഴിമതിയെന്ന് ആരോപണം\nകാമുകന് മുസ്ലീം യുവാവ്; പെണ്‍കുട്ടിക്ക് വിഎച്ച്പി പ്രവര്‍ത്തകരുടെയും പൊലീസിന്റെയും വക ശിക്ഷ\nഎബിഎസ് സുരക്ഷയുമായി പള്‍സര് 220 എഫ്\nബാലഭാസ്‌കര് ഗുരുതര നിലയില് തുടരുന്നു; മകളുടെ മൃതദേഹം അതേ ആശുപത്രി മോര്‍ച്ചറിയില്\nട്രാൻസ്ജെൻഡറായ സഹപാഠിക്ക് മാത്രമായി ശുചിമുറിയൊരുക്കി മലപ്പുറം സർക്കാർ കോളേജ്\nദില്ലിയിൽ ശുചീകരണ തൊഴിലാളികളുടെ സമരം ; പത്ത് ദിവസത്തിനിടെ മരിച്ചത്7പേർ\nആധാറിന് സുപ്രീം കോടതിയുടെ അംഗീകാരം; അഞ്ചംഗ ബഞ്ചില് 3പേര് ഒരേ നിലപാട് എടുത്തു


15,000 രൂപയ്ക്കുളളിലെ ഏറ്റവും മികച്ച നോച്ച് ഡിസ്‌പ്ലേ ഫോണുകള്...! | Best notch display smartphones under Rs. 15,000 - Malayalam Gizbot\n15,000 രൂപയ്ക്കുളളിലെ ഏറ്റവും മികച്ച നോച്ച് ഡിസ്‌പ്ലേ ഫോണുകള്...!\n| Published: Saturday, November 17, 2018, 10:00 [IST]\nമൊബൈല് ഫോണ് സ്‌ക്രീനുകളില് ഏറെ പരീക്ഷണങ്ങള് നടക്കുന്ന കാലമാണിത്. മുമ്പ് ഫോണുകളുടെ വലുപ്പം കൂട്ടിയാണ് സ്‌ക്രീനുകളെ പരീക്ഷിച്ചിരുന്നത്. എന്നാല് കൈയ്യില് കൊണ്ടു നടക്കുന്ന ഉപകരണം ആയതിനാല് ഒരു പരിധിയില് കൂടുതല് വലുപ്പം കൂട്ടാന് സാധിക്കില്ല. അപ്പോഴാണ് സ്‌ക്രീനുകളുടെ അരികുകള് (Bezels) കനം കുറച്ച് സ്‌ക്രീനുകളുടെ വലിപ്പം കൂട്ടുന്നതിനുളള ശ്രമം തുടങ്ങിയത്. അങ്ങനെ വന്നപ്പോള് ഫോണുകളുടെ രണ്ട് അരുകുകളിലും ഡിസ്‌പ്ലേ വ്യാപിച്ചു.\nഎന്നിട്ടും കഴിഞ്ഞില്ല, ഫോണുകളുടെ മുകളില് റിസീവറും സെല്‍ഫി ക്യാമറയും ഉണ്ട്, കൂടാതെ താഴെ ഹോം ബട്ടണും. എന്നാല് സ്‌കീനിന്റെ വലുപ്പം കൂട്ടാനായി ഹോം ബട്ടണുകള് എടുത്തു മാറ്റി. അവിടേയും സ്‌ക്രീന് വ്യാപിപ്പിച്ചു. ഇനിയും കഴിഞ്ഞില്ല. അങ്ങനെയാണ് റസീവറും സെല്‍ഫി ക്യാമറയ്ക്കും നില്‍ക്കാനുളള സ്ഥലം മാത്രം ബാക്കി വച്ച് സ്‌ക്രീന് മുകളിലേക്ക് കൂടി വ്യാപിപ്പിച്ചത്. അങ്ങനെ നോച്ച് ഡിസ്‌പ്ലേ ഫോണുകള് പ്രചാരത്തിലെത്തി.\nനോച്ച് ഡിസ്‌പ്ലേയ്ക്ക് അതിന്റേതായ നേട്ടങ്ങള് ഉണ്ട്. അതായത് ഫോണിന്റെ സ്‌ക്രീന് ബോഡി റേഷ്യോ കൂടുതല് വര്‍ദ്ധിപ്പിക്കാന് കഴിയും. 15,000 രൂപയ്ക്കുളളിലെ ഏറ്റവും മികച്ച നോച്ച് ഡിസ്‌പ്ലേ ഫോണുകളുടെ ലിസ്റ്റ് ചുവടെ കൊടുക്കുന്നു.\n. 6.2 ഇഞ്ച് 18:9 ഫുള്‍വ്യൂ 2.5D കര്‍വ്വ്ഡ് ഗ്ലാസ് ഡിസ്‌പ്ലേ, കോര്‍ണിംഗ് ഗൊറില്ല ഗ്ലാസ്3പ്രൊട്ടക്ഷന്\n. 3ജിബി റാം/ 32ജിബി സ്‌റ്റോറേജ്, 4ജിബി റാം, 64ജിബി സ്‌റ്റോറേജ്\n. ഒക്ടാകോര് കിരിന് 710 12nm പ്രോസസര്\n. 4ജിബിറാം, 64ജിബി സ്‌റ്റോറേജ്\n. 6ജിബി റാം, 64ജിബി/128ജിബി സ്‌റ്റോറേജ്\n. 5.8 ഇഞ്ച് ഫുള് എച്ച്ഡി പ്ലസ് കര്‍വ്വ്ഡ് ഡിസ്‌പ്ലേ\n. 3ജിബിറാം, 32ജിബി സ്‌റ്റോറേജ്\n. ഒക്ടാകോര് സ്‌നാപ്ഡ്രാഗണ് കിരിന് 660 14nm പ്രോസസര്\n. 6ജിബിറാം, 64ജിബി സ്‌റ്റോറേജ്\n. ഒക്ടാകോര് സ്‌നാപ്ഡ്രാഗണ് കിരിന് 450 14nm പ്രോസസര്\n. 2ജിബിറാം, 16ജിബി സ്‌റ്റോറേജ്\n. 3ജിബി/ 32ജിബി സ്‌റ്റോറേജ്\n. 5.86 ഇഞ്ച് ഫുള് എച്ച്ഡി പ്ലസ് 2.5D കര്‍വ്വ്ഡ് ഗ്ലാസ് ഡിസ്‌പ്ലേ\n. ഒക്ടാകോര് മീഡിയാടെക് ഹീലയോ P60 12nm പ്രോസസര്\n. 3ജിബി റാം/ 32ജിബി ഇന്റേര്‍ണല് സ്‌റ്റോറേജ്\n. 6.22 ഇഞ്ച് എച്ച്ഡി പ്ലസ് ഐപിഎസ് ഡിസ്‌പ്ലേ\n. മീഡിയാടെക് ഹീലിയോ P22 പ്രോസസര്\n. 3230എംഎഎച്ച് ബാറ്ററി\nBest notch display smartphones under Rs. 15,000


നിഡ്‌സ് വാർഷികത്തിന് തുടക്കമായി: വാർഷികത്തിന്റെ ഭാഗമായി രക്‌തദാന ക്യാമ്പിനും, വിപണനമേളക്കും തുടക്കമായി – Catholic VOX Online NEWS | Christian News | Malayalam News | Vatican News\nHome/Diocese/നിഡ്‌സ് വാർഷികത്തിന് തുടക്കമായി: വാർഷികത്തിന്റെ ഭാഗമായി രക്‌തദാന ക്യാമ്പിനും, വിപണനമേളക്കും തുടക്കമായി\nനിഡ്‌സ് വാർഷികത്തിന് തുടക്കമായി: വാർഷികത്തിന്റെ ഭാഗമായി രക്‌തദാന ക്യാമ്പിനും, വിപണനമേളക്കും തുടക്കമായി\nനെയ്യാറ്റിൻകര: നെയ്യാറ്റിൻകര രൂപതയുടെ സാമൂഹ്യ സംഘടനയായ നിഡ്‌സിന്റെ (ഇന്റെഗ്രല് ഡെവലപ്‌മെന്റ് സൊസൈറ്റി) 22 ാംമത് വാർഷികം “ജ്വലനം 2018”- ന് തുടക്കമായി. നെയ്യാറ്റിൻകര ബിഷപ് ഡോ. വിൻസെന്റ് സാമുവൽ വ്‌ളാങ്ങാമുറി ലോഗോസ് പാസ്റ്ററൽ സെന്റെറിൽ പരിപാടി ഉദ്‌ഘാടനം ചെയ്യ്‌തു.\nസാധാരണക്കാരന്റെ ജീവിതത്തെ സഹായിക്കുന്ന സാമൂഹ്യാധിഷ്‌ടിത പരിപാടികൾ നാട്ടിൽ നടപ്പിലാക്കണമെന്ന് ബിഷപ് ഉദ്‌ഘാടന പ്രസംഗത്തിൽ പറഞ്ഞു. അപരനെ കൂടെ കൈപിടിക്കുന്ന സാഹോദര്യം സമൂഹത്തിലും കുടുംബങ്ങളിലും പരിശീലിക്കണമെന്ന് ബിഷപ് കൂട്ടിച്ചേർത്തു. രൂപതാ വികാരിജനറൽ മോൺ. ജി. ക്രിസ്‌തുദാസ് അധ്യക്ഷത വഹിച്ച പരിപാടിയിൽ നിഡ്‌സ് ഡയറക്‌ടർ ഫാ. എസ്.എം. അനിൽകുമാർ, അസിസ്റ്റന്റ് ഡയറക്‌ടർ ഫാ. രാഹുൽ ബി. ആന്റോ, ലിനു ജേക്കബ്, ശാലിനി, പ്രമോദ് തുടങ്ങിയവർ പ്രസംഗിച്ചു.\nവാർഷികത്തിന്റെ ഭാഗമായി സംഘടിപ്പിച്ച മെഡിക്കൽ ക്യാമ്പും വിപണന മേളയും കാട്ടാക്കട റീജിയൻ കോ ഓർഡിനേറ്റർ മോൺ. വിൻസെന്റ് കെ. പീറ്റർ ഉദ്‌ഘാടനം ചെയ്യ്‌തു.\nഇന്ന് ഉച്ചക്ക് നടക്കുന്ന സമാപന പൊതു സമ്മേളനം ശശി തരൂർ എം.പി. ഉദ്‌ഘാടനം ചെയ്യും. ബിഷപ് ഡോ. വിൻസെന്റ് സാമുവൽ അധ്യക്ഷത വഹിക്കുന്ന പരിപാടിയിൽ എം.എൽ.എ. മാരായ കെ. ആൻസലൻ, എം. വിൻസെന്റ്, ചെയർപേഴ്‌സൺ ഡബ്ല്യൂ. ആർ. ഹീബ, ബ്ലോക്ക് പ്രസിഡന്റ് സലൂജ, സി.എസ്.ബി. നെയ്യാറ്റിന്‍കര ബ്രാഞ്ച് മാനേജർ ജേക്കബ് തോമസ്, കൗൺസിലർ ഗ്രാമം പ്രവീൺ, ഫാ. ഷാജ് കുമാർ, കെ.എൽ.സി.എ. പ്രസിഡന്റ് ഡി. രാജു, എൻ. ദേവദാസ് തുടങ്ങിയവർ പ്രസംഗിക്കും.\nയോഗത്തിൽ പത്‌മശ്രീ ജേതാവ് കെ. ലക്ഷ്‌മികുട്ടി അമ്മയെ ആദരിക്കും.


QGIS: QGIS Project ല് റോഡിന് 20 മീറ്റര് വീതി കൂട്ടിയാല് നഷ്ടപ്പെടുന്ന വീടുകളുടെ പട്ടിക തയ്യാറാക്കുന്ന വിധം\n2012, ജൂൺ 2, ശനിയാഴ്‌ച\nQGIS Project ല് റോഡിന് 20 മീറ്റര് വീതി കൂട്ടിയാല് നഷ്ടപ്പെടുന്ന വീടുകളുടെ പട്ടിക തയ്യാറാക്കുന്ന വിധം\nApplication > Science > Quantum GIS എന്ന രീതിയില് QGIS തുറക്കുക\nFile > Open Project > Project QGIS> QGISproject.qgs എന്ന ക്രമത്തില് ഫയല് ഓപ്പണ് ചെയ്യുക\nലെയര് ജാലകത്തില് നിന്നും റോഡ് എന്ന ലെയര് Select ചെയ്യുക\nഈ പാളിയില് നിന്നും ചുവന്ന വരകൊണ്ട് സൂചിപ്പിച്ചിരിക്കുന്ന റോഡ് Select ചെയ്യാനായി View menu വിലെ Select എന്ന ഓപ്ഷനിലെ Select Single Feature എന്ന ഓപ്ഷനില് ക്ലിക്ക് ചെയ്യുക\nഅടുത്തതായി മാപ്പിലെ ചുവന്നവര കൊണ്ട് സൂചിപ്പിച്ചിരിക്കുന്ന റോഡില് ക്ലിക്ക് ചെയ്യുക\nഅപ്പോള് അതിന്റെ കളര് മാറുന്നത് കാണാം. അടുത്തതായി ഈ റോഡിന് ഇരുവശത്തേക്കും 10 മീറ്റര് വീതികൂട്ടിയാല് കിട്ടുന്ന റോഡ് നിര്‍മ്മിക്കണം . ഇതിനായി Vector menu വിലെ Geoprocessing Tools ലെ Buffer ല് ക്ലിക്ക് ചെയ്യുക.\nഇപ്പോള് പ്രത്യക്ഷപ്പെടുന്ന Buffer(s)ജാലകത്തിലെ Input vector layer എന്ന ഭാഗത്ത് Roads എന്ന layer select ചെയ്യുക. Buffer distance എന്ന റേഡിയോ ബട്ടണില് ക്ലിക്ക് ചെയ്തതിനുശേഷം കൂട്ടേണ്ട വീതിയുടെ പകുതി (ഉദാ.10)അതിനു നേരെയുള്ള Text Box ല് കൊടുക്കുക. Output Shapefile എന്ന ഭാഗത്തുള്ള Brows Button ല് ക്ലിക്ക് ചെയ്ത് Qgisproject folder ന്റെ അകത്ത് അനുയോജ്യമായ പേര് നല്‍കി സേവ് ചെയ്യുക. അതിനു ശേഷം Buffer window യിലെ OK യില് ക്ലിക്ക് ചെയ്യുക\nഇപ്പോള് Geoprocessing എന്ന ജാലകം പ്രത്യക്ഷപ്പെടുന്നു.പുതിയ പാളി ചേര്‍ക്കട്ടെ എന്ന ചോദ്യത്തിന് yes എന്ന ഉത്തരം നല്‍കുക. വീണ്ടും പ്രത്യക്ഷപ്പെടുന്ന Buffer(s) ജാലകത്തില്OK ക്ലിക്ക് ചെയ്യുക\nഇപ്പോള് നമ്മള് ആദ്യം Select ചെയ്ത റോഡിനു മുകളിലായി 20 മീറ്റര് വീതിയില് പുതിയ റോഡ് ഉണ്ടായിട്ടുണ്ടാകും.\nഇനി ഈ പാളിയെ Roads layer ന്റെ അടിയില് ആക്കിയാല് മാത്രമെ നമുക്ക് രണ്ടുപാളിയും ഒരുമിച്ച് കാണാന് സാധിക്കൂ. ഇതിനായി നമ്മള് നിര്‍മ്മിച്ച Buffer പപാളിയെ Roads പാളിയുടെ താഴുത്തേക്ക് ക്ലിക്ക് ചെയ്ത് ഡ്രാഗ് ചെയ്യുക\nഇപ്പോള് നമുക്ക് രണ്ടു പാളിയും ഒരുമിച്ച് കാണാന് സാധിക്കും\nഈ റോഡിന്റെ വീതി കാണുന്നതിനായി measure line tool ഉപയോഗിച്ചാല് മതി\nറോഡിന്റെ വീതി കൂട്ടുമ്പോള് നഷ്ടപ്പെടുന്ന വീടുകളുടെ പട്ടിക തയ്യാറാക്കാനായി view menu വിലെ Identify features എന്ന ഓപ്ഷനില് ക്ലിക്ക് ചെയ്തതിനുശേഷം house ചെയ്തതിനുശേഷം വീതി കൂട്ടിയ റോഡിലെ ഓരോ വീടുകളിലും ക്ലിക്ക് ചെയ്ത് കണ്ട് പിടിക്കാം.\nഈ വീടുകളുടെ പേര് ലിസ്റ്റായി കിട്ടണമെങ്കില് vector menu വിലെ Geoprocessing Tools ലെ intersect എന്ന ഓപ്ഷന് തിരഞ്ഞെടുക്കുക\nഇപ്പോള് വരുന്ന Intersect ജാലകത്തില് Input Vector Layer എന്ന ഭാഗത്ത് House ഉം Intersect Layer എന്ന ഭാഗത്ത് Bufferroads layer ഉം ഉള്‍പ്പെടുത്തുക. Output Shapefile എന്ന ഭാഗത്തുള്ള Brows എന്നഭാഗത്ത് ക്ലിക്ക് ചെയ്ത് അനുയോജ്യമായ പേര് നല്‍കിQgisproject Folder ല് സേവ് ചെയ്യുക.\nഇപ്പോള് പ്രത്യക്ഷപ്പെടുന്ന Geoprocessing ജാലകത്തിലെ Yes Button ക്ലിക്ക് ചെയ്യുക\nഅതിനുശേഷം Intersect എന്ന ജാലകത്തിലെ OK ബട്ടണില് ക്ലിക്ക് ചെയ്യുക.\nഅടുത്തതായി പുതുതായി ഉണ്ടായ Roadintersction layer ല് റൈറ്റ് ബട്ടണ് ക്ലിക്ക് ചെയ്യുമ്പോള് Open Attribute Table ല് ക്ലിക്ക് ചെയ്യുമ്പോള്\nപ്രത്യക്ഷപ്പെടുന്ന പട്ടികയില് റോഡ് വീതി കൂട്ടുമ്പോള് നഷ്ടപ്പെടുന്ന എല്ലാ വീടുകളും ലിസ്റ്റ് ചെയ്തിട്ടുണ്ടാകും. ഇത് നമ്മള് ആദ്യം തയ്യാറാക്കിയ പട്ടികയുമായി താരതമ്യം ചെയ്യുക.\nപോസ്റ്റ് ചെയ്തത് chitrasala ല് 1:51 AM\nHassainar Mankada 2012, സെപ്റ്റംബർ57:10 PM\nബ്ലോഗ് maintain ചെയ്യുന്നതാരായാലും വളരെ വളരെ നല്ല വര്‍ക്കുകളാണ്. ചെറിയ ഒരു നിര്‍ദ്ദേശം. ഏല്ലാം അധ്യായത്തിന്റെയും അവസാന ഭാഗത്തുള്ള പരിശീലന ചോദ്യങ്ങളെ കൂടി address ചെയ്യുകയാണെങ്കില് അതൊരു ഉപകാരമാവില്ലേ?.\nഇതല്ല പറയാന് ഉദ്ദേശിച്ചത്. ഇവിടെ bufferzone നിര്‍മ്മിക്കുന്ന പ്രവര്‍ത്തനത്തില് "ഇപ്പോള് നമ്മള് ആദ്യം Select ചെയ്ത റോഡിനു മുകളിലായി 20 മീറ്റര് വീതിയില് പുതിയ റോഡ് ഉണ്ടായിട്ടുണ്ടാകും." എന്ന രീതിയില് അവതരിപ്പിക്കുന്നത് തെറ്റായ concept ആണ് വായനക്കാര്‍ക്ക് ലഭിക്കുക. ഒരു റോഡിന് വീതികൂട്ടുമ്പോള് അതുമായി ബന്ധപ്പെട്ട ഏതെല്ലാം കാര്യങ്ങളെ അത് ബാധിക്കും എന്ന വസ്തുത- ആവൃത്തി വിശകലനമാണ് ബഫറിംഗ്. യഥാര്‍ത്ഥത്തില് ഇവിടെ സോഫ്റ്റ് വെയറില് പുതിയൊരു റോഡ് നിര്‍മ്മിക്കുന്നുണ്ടോ? ഒരു റോഡില് നിന്നും 10 മീറ്റര് ഇരുവശത്തേക്കും പ്രത്യേകമായൊരു മേഖല അടയാളപ്പെടുത്തുകയല്ലേ ചെയ്യുന്നത് ? ആ അടയാളപ്പെടുത്തല് പുതിയൊരു പാളിയിലാണെന്ന് മാത്രം. അത് 20 മീറ്ററിലുള്ള പുതിയൊരു റോഡല്ല. ഒരു യൂസര് റോഡാണെന്ന് തെറ്റിദ്ധരിക്കുന്നു എന്ന് മാത്രം. ഈ രീതിയില് ഈ പ്രവര്‍ത്തനത്തെ സമീപിക്കുകയാണ് വേണ്ടതെന്ന് തോന്നുന്നു.\nQGIS Project ല് റോഡിന് 20 മീറ്റര് വീതി കൂട്ടിയാല...\nWell എന്ന ഒരു ലെയര് കൂട്ടി ചേര്‍ത്ത് അതില് കിണറു...\nസ്ട്രീം എന്ന ഒരു ലെയര് കൂട്ടി ചേര്‍ത്ത് അതില് ഒര...


ഇത് മധുരപ്രതികാരം; ബഹിരാകാശത്തെ മുത്തശ്ശി, ശിശു; റെക്കോർഡ് | JEFFBEZOZ | ManoramaNEWS | World | Space | Tourisms\nഇത് മധുരപ്രതികാരം; ബഹിരാകാശത്തെ മുത്തശ്ശി, ശിശു; റെക്കോർഡ്\nസ്വന്തം ലേഖകൻ July 21, 2021 06:33 AM IST\nബഹിരാകാശയാത്ര നടത്തി ചരിത്രം കുറിച്ച ജെഫ് ബെസോസിനൊപ്പം യാത്ര ചെയ്ത 82കാരി വാലി ഫങ്കിന് ഇതൊരു മധുര പ്രതികാരമായിരുന്നു. യുഎസിലെ ആദ്യകാല വനിതാ പൈലറ്റുമാരിൽ ഒരാളായ വാലിയെ 1961 ൽ ബഹിരാകാശ പരിശീലനത്തിനായുള്ള ‘മെർക്കുറി 13’ വനിതാ സംഘത്തിൽ നാസ ഉൾപ്പെടുത്തിയിരുന്നു. പരിശീലനം ലഭിക്കുകയും ചെയ്തു. പക്ഷേ, ഈ സംഘത്തിലെ വനിതകളിൽ ഒരാൾക്കു പോലും അവസരം ലഭിച്ചില്ല. അങ്ങനെ പൊലിഞ്ഞ വാലിയുടെ സ്വപ്നമാണ് ഈ വയസ്സിൽ സഫലമായത്.\nബഹിരാകാശത്തെത്തുന്ന ഏറ്റവും പ്രായം കൂടിയ വനിതയെന്ന റെക്കോർഡും ഇനി വാലിക്കു സ്വന്തം. 77–ാം വയസ്സി‍ൽ ബഹിരാകാശം സന്ദർശിച്ച യുഎസിലെ ജോൺ ഗ്ലെന്നിനായിരുന്നു ഇതു വരെ ഈ റെക്കോർഡ്. 18 വയസ്സ് മാത്രം പ്രായമുള്ളപ്പോൾ യാത്രയിൽ പങ്കെടുത്ത ഒലിവർ ഡീമൻ ബഹിരാകാശത്തെത്തുന്ന ഏറ്റവും പ്രായം കുറഞ്ഞ വ്യക്തിയായി.\nനെതർലൻഡ്‌സിലെ കോടീശ്വരനായ ജോസ് ഡീമന്റെ മകനാണ് ഒലിവർ. ഏകദേശം 210 കോടി രൂപ നൽകിയാണ് ഒലിവറിന് സീറ്റ് തരപ്പെട്ടത്. ആദ്യം മറ്റൊരാൾക്കു ലഭിച്ചതായിരുന്നു ഈ സീറ്റ്. എന്നാൽ അയാൾ പിൻമാറി. ഇതുവരെ ബഹിരാകാശത്തു പോയിട്ടുള്ളവരിൽ ഏറ്റവും പ്രായം കുറഞ്ഞയാൾ സോവിയറ്റ് യാത്രികനായ ജെർമോൺ ടിറ്റോവാണ്. 25 വയസ്സുള്ളപ്പോഴായിരുന്നു യാത്ര.\nയാത്രയ്ക്കു ശേഷം വെസ്റ്റ് ടെക്സസിൽ ഇറങ്ങിയ ജെഫ് ബെസോസ് ജീവിതത്തിലെ ഏറ്റവും നല്ല ദിവസമാണിതെന്നാണ് ആദ്യം പ്രതികരിച്ചത്. കൗബോയ് തൊപ്പിയണിഞ്ഞായിരുന്നു ലോകത്തിലെ ഏറ്റവും വലിയ ധനികന്റെ ബഹിരാകാശ യാത്ര. ഭ്രമണപഥത്തിലെത്താതെ ബഹിരാകാശത്തിനെ തൊട്ടു തിരിച്ചുവരുന്ന ‘സബ് ഓർബിറ്റൽ’ രീതിയിലുള്ള പറക്കലാണ് ന്യൂ ഷെപേഡ് നടത്തിയത്.\nഒരു ക്രൂ ക്യാപ്‌സ്യൂളും ബൂസ്റ്റർ റോക്കറ്റുമടങ്ങിയതാണ് 60 അടി ഉയരമുള്ള ന്യൂ ഷെപേഡ് പേടകം. ക്രൂ മൊഡ്യൂളിലാണ് യാത്രക്കാർ ഇരുന്നത്. രണ്ടര മിനിറ്റ് മുകളിലേക്കു കുതിച്ച് 76 കിലോമീറ്റർ ഉയരത്തിലെത്തിയ ശേഷം ക്രൂ മൊഡ്യൂൾ റോക്കറ്റിൽ നിന്നു വേർപെട്ടു. റോക്കറ്റ് തിരിച്ച് ഭൂമിയിലെത്തി ലാൻഡ് ചെയ്തു.\nതുടർന്ന് നൂറിലധികം കിലോമീറ്റർ ഉയരത്തിൽ ക്രൂ മൊഡ്യൂൾ എത്തി. ഏതാനും മിനിറ്റുകൾ ബഹിരാകാശത്തിൽ ചെലവിട്ട ശേഷം അന്തരീക്ഷത്തിൽ തിരിച്ചിറങ്ങി3വലിയ പാരഷൂട്ടുകളുടെയും ലാൻഡിങ് റോക്കറ്റുകളുടെയും സഹായത്തോടെ ടെക്സസിൽ ലാൻഡ് ചെയ്തു.


ജാലിയൻ വാലാബാഗ്: ആ കണക്ക് ഞങ്ങൾ തീർത്തിട്ട് 79 വർഷമായി; മാപ്പ് നിങ്ങളുടെ കൈയിൽ വച്ചോളു. - Boolokam\nHome Boolokam ജാലിയൻ വാലാബാഗ്: ആ കണക്ക് ഞങ്ങൾ തീർത്തിട്ട് 79 വർഷമായി; മാപ്പ് നിങ്ങളുടെ കൈയിൽ വച്ചോളു.\nജാലിയൻ വാലാബാഗ്: ആ കണക്ക് ഞങ്ങൾ തീർത്തിട്ട് 79 വർഷമായി; മാപ്പ് നിങ്ങളുടെ കൈയിൽ വച്ചോളു.\nVimal Krishnan V R എഴുതുന്നു\nജാലിയൻ വാലാബാഗ്: ആ കണക്ക് ഞങ്ങൾ തീർത്തിട്ട് 79 വർഷമായി. മാപ്പ് നിങ്ങളുടെ കൈയിൽ വച്ചോളു..\n1919 ഏപ്രിൽ 13-നാണ് പഞ്ചാബിലെ ലെഫ്റ്റനന്റ് ഗവർണറായിരുന്ന മൈക്കേൽ ഒ ഡ്വയർ (Michael O’Dwyer) ആണ് ജാലിയൻ വാലാബാഗിലെ കൂട്ടക്കൊലക്ക് നിർദേശം നൽകിയത്. ബ്രിഗേഡിയർ ജനറായിരുന്ന റെജിനാൾഡ് ഡയറിനായിരുന്നു പട്ടാളത്തിന്റെ ചുമതല.\nVimal Krishnan V R\nഒരു മുന്നറിയിപ്പ് പോലും നൽക്കാതെ നടത്തിയ വെടിവെപ്പിൽ സമാധാനപരമായി പ്രതിഷേധം നടത്തിയിരുന്ന 1800 പ്രക്ഷോഭകർ കൊല്ലപ്പെട്ടു. 1200 പേർക്ക് ഗുരുതരമായി പരിക്കേറ്റു. മുഴുവനാളുകളെയും കൊല്ലണം എന്ന ഉദ്ദേശത്തോടെയാണ് ആ വെടിവെപ്പിന് ലഫ്റ്റനൻറ് ഗവർണർ നിർദേശം നൽകിയത്.\nകൂട്ടക്കൊല നടക്കുന്ന സമയം ബാലനായിരുന്നു ഉദ്ധംസിംഗ്. പ്രക്ഷോഭത്തിൽ പങ്കെടുത്തവർക്ക് വെള്ളം കൊടുക്കുന്ന സന്നദ്ധ പ്രവർത്തനത്തിലേർപ്പെട്ടിരിക്കുകയായിരുന്നു ഉദ്ധം സിംഗ്. വെടിവെപ്പിന് നേരിട്ട് സാക്ഷ്യം വഹിച്ചത് ബാല നായ ഉദ്ധം സിംഗിന്റെ മനസിനെ വല്ലാതെ ഉലച്ചിരുന്നു. ഈ ക്രൂരതക്ക് കാരണക്കാരനെ വെറുതെ വിടില്ലെന്ന് ആ ബാല മനസ് അന്നേ ഒരു പക്ഷേ തീരുമാനിച്ചിരുന്നിരിക്കണം.\n1940 മറ്റൊരു ഏപ്രിൽ 13, ജാലിയൻ വാലാബാഗ് കൂട്ടക്കൊല നടന്നിട്ട് 21 വർഷം തികഞ്ഞ വർഷം. ഈസ്റ്റ് ഇന്ത്യാ അസോസിയേഷന്റേയും സെൻട്രൽ ഏഷ്യൻ സൊസൈറ്റിയുടേയും ഒരു സംയുക്ത മീറ്റിംഗ് ലണ്ടനിലെ കാക്സ്റ്റൺ ഹോളിൽ നടക്കുകയായിരുന്നു. പബിൽ വച്ച് പരിചയപ്പെട്ട ഒരു പട്ടാളക്കാരന്റെ\nകയ്യിൽ നിന്ന് വാങ്ങിയ റിവോൾവർ തന്റെ ജാക്കറ്റിൽ ഒളിപ്പിച്ച് ഉദ്ധം സിംഗ് സമ്മേളന ഹാളിൽ കടന്നത് ഭാരതത്തിന്റെ ആത്മാവിനേറ്റ മുറിവുണക്കുക എന്ന ഉറച്ച തീരുമാനത്തോടെയായിരുന്നു.\nജാലിയൻ വാലാബാഗ് കൂട്ടക്കൊലക്ക് ഉത്തരവ് നൽകിയ ലെഫ്റ്റനന്റ് ഗവർണർ മൈക്കേൽ ഒ ഡ്വയർ മീറ്റിംഗിൽ പങ്കെടുക്കുന്നുണ്ടായിരുന്നു. മീറ്റിംഗ് അവസാനിക്കുന്നു നേരം ഉദ്ധം സിംഗ് വേദിയിലേക്ക് നടന്നടുക്കുകയും ഡ്വയറിന് നേരെ വെടിയുതിർക്കുകയും ചെയ്തു. രണ്ട് പ്രാവശ്യം വെടിയേറ്റ ഡ്വയർ തൽക്ഷണം മരണപ്പെട്ടു.\nരാം മുഹമ്മദ് സിംഗ് എന്നായിരുന്നു അറസ്റ്റ് ചെയ്യപ്പെട്ടപ്പോൾ ഉദ്ധം സിംഗ് തന്റെ പേരായി പറഞ്ഞത്. 1940 ജൂലൈ 31-ന് ബ്രിട്ടീഷ് സർക്കാർ അദ്ദേഹത്തെ തൂക്കിലേറ്റി. 1974ൽ ഇന്ത്യയിലേക്ക് കൊണ്ട് വന്ന അദ്ദേഹത്തിന്റെ ഭൗതിക ശരീരത്തിന്റെ ശേഷിപ്പുകൾ ശ്രീമതി ഇന്ദിരാ ഗാന്ധി ഏറ്റുവാങ്ങി. പിന്നേടത് അദ്ദേഹത്തിന്റെ ജന്മനാടായ പഞ്ചാബിലെ സുനത്തിൽ സംസ്കരിച്ചു, ചാരം സത് ലജ് നദിയിൽ ഒഴുക്കുകയും കുറച്ച് ജാലിയൻ വാലാബാഗിലെ സ്മൃതി മണ്ഡപത്തിൽ സൂക്ഷിക്കുകയും ചെയ്യുന്നു.\nഭാരതത്തിന്റെ ആത്മാവിനെ മുറിവേൽപ്പിച്ച ജാലിയൻ വാലാബാഗ് കൂട്ടക്കൊലയുടെ കണക്ക് ഈ രാജ്യത്തിന് വേണ്ടി അതിന്റെ വീരപുത്രൻ വീട്ടി എന്നാണ് സംഭവത്തിൽ മാപ്പ് പറഞ്ഞ ബ്രിട്ടീഷ് പാർലമെന്റും മാപ്പ് പറയാത്ത പ്രധാനമന്ത്രി തെരേസ മേയും മനസിലാക്കാനുള്ളത്.\nഈ നാടിനെ വർഗീയമായി കീറി മുറിക്കാൻ ശ്രമിക്കുന്ന ചരിത്ര നിഷേധികൾ പഠിക്കേണ്ട ഒരു പാo ഭാഗമാണ് ഉദ്ധം സിംഗിന്റെ ജീവിതം.\nPrevious articleനിങ്ങളുടെ പ്രണയവും കാമവും പ്രചരിപ്പിക്കുന്നവരെ സൂക്ഷിക്കുക\nNext articleഞാനീ എഴുതുന്നത് എന്നെ എത്രമാത്രം അപായപ്പെടുത്താമെന്ന് എനിക്കറിയില്ല…


Le Max2: Raises the bar for the Flagship Battle - Malayalam Gizbot\nPublished: Monday, August 8, 2016, 15:21 [IST]\nഒരു പ്രീമിയം സ്മാര്‍ട്ടഫോണ് വാങ്ങാന് ആഗ്രഹിക്കുമ്പോള് നിങ്ങള് ആശയക്കുഴപ്പത്തില് ആകാറുണ്ട് അല്ലേ? പ്രത്യേകിച്ചും സവിശേഷതകള് കൂടുതലുളള ഫോണുകളാകുമ്പോള്.\nസ്മാര്‍ട്ട്‌ഫോണുകളുടെ സവിശേഷതകള് കൂടുന്നതിനനുസരിച്ച് അതിന്റെ വിലയും കൂടുന്നത് സ്വാഭാവികമാണ്. ഇന്ന് വിപണിയില് ആരേയും ആകര്‍ഷിക്കുന്ന രീതിയിലുളള പ്രീമിയം സ്മാര്‍ട്ട്‌ഫോണുകള് ഉണ്ട്. അതില് നിന്നും നിങ്ങള് ഏതു തിരഞ്ഞെടുക്കും?\nഎന്നാല് ഇനി നിങ്ങള് കൂടുതല് ചിന്തിക്കേണ്ട ആവശ്യമില്ല. ഇതിന് എല്ലാത്തിനും ഒരു പരിഹാരമായി ലീഇക്കോയുടെ ഫ്‌ളാക്ഷിപ്പ് സ്മാര്‍ട്ട്‌ഫോണ് ലീമാക്‌സ്2 നിങ്ങള്‍ക്കു വാങ്ങാം.\nലീ മാക്‌സ്2 എന്ന സൂപ്പര് ഫോണിന്റെ സവിശേതകള് നോക്കാം.\nലീ മാക്‌സ്2 എന്ന സൂപ്പര്‍ഫോണിന് 5.7ഇഞ്ച് ഡിസ്‌പ്ലേ, റിസൊല്യൂഷന് 2കെ 2560X1440 പിക്‌സല്. അതിനാല് വീഡിയോ കാണാന് നല്ല മെച്ചപ്പെട്ട സ്‌ക്രീനാണ്.\nവീആര് വീഡിയോകള് കാണാന് ആഗ്രഹിക്കുന്ന ഉപഭോക്താക്കള്‍ക്ക് ഇതില് വളരെ മികച്ച സ്‌ക്രീനാണ് ഉള്‍പ്പെടുത്തിയിട്ടുളളത്. മറുവശത്ത് സാംസങ്ങ് S7 5.1ഇഞ്ച് ഡിസ്‌പ്ലേ, ഐഫോണ് 6എസ് പ്ലസ് 5.5 ഇഞ്ച് ഡിസ്‌പ്ലേ, HTC 10 5.2ഇഞ്ച് ഡിസ്‌പ്ലേയിലാണ് ഇറങ്ങിയിരിക്കുന്നത്.\n21എംപി റിയര് ക്യാമറ\nസ്മാര്‍ട്ട്‌ഫോണ് ക്യാമറ പ്രേമികള്‍ക്കായി പ്രത്യേകം ഇറക്കിയതാണ് മാക്‌സ്2. ഇതിന്റെ റിയര് ക്യാമറ 21എംപി യും OIS, ബ്ലര്-ഫ്രീ ഫോട്ടോ സവിശേഷതയും കൊണ്ടു വന്നിരിക്കുന്നു. കൂടാതെ PDFA ഡ്യുവല് എല്‍ഇഡി ഫ്‌ളാഷ് സവിശേഷതയുമാണ്.\nസെല്‍ഫി സ്‌നേഹികള്‍ക്ക് അനുയോജ്യമായ 8എംപി മുന് ക്യാമറയാണ്. എന്നാല് സാംസങ്ങ് എസ്7 നും ഐഫോണ് 6എസ് പ്ലസിനും HTC 10നും 12/5എംപി ക്യാമറകളാണ്.\nഈ സ്മാര്‍ട്ട്‌ഫോണ് രണ്ടു വേരിയന്റിലാണ് ഇറങ്ങിയത്. 4ജിബി റാം 32ജിബി ഇന്റേര്‍ണല് സ്‌റ്റോറേജ്, 6ജിബി റാം 64ജിബി ഇന്റേര്‍ണല് സ്‌റ്റോറേജ് എന്നിങ്ങനെ.\nഏറ്റവും ശക്തമായ പ്രോസസര്\nലോകത്തിലെ ഏറ്റവും ശക്തമായ പ്രോസസറായ ക്വല് കോം 820യാണ്. കൂടാതെ ഇതിന് മെറ്റല് ബോഡി സവിശേഷതയുമാണ്.\nഇതിന്റെ ഓപ്പറേറ്റിങ്ങ് സിസ്റ്റം ആന്‍ഡ്രോയിഡ് 6.0 മാര്‍ഷ്മലോയാണ്.\nലീ മാക്‌സ്2 ന്റെ സവിശേഷത വച്ചു നോക്കുമ്പോള് ഇതിന്റെ വില വളരെ ആകര്‍ഷണീയമാണ്. 4ജിബി/ 32ജിബിയുടെ വില 22,999 രൂപയാണ്. എന്നാല് സാംസങ്ങ് ഗാലക്‌സി S7 ന് 48,999 രൂപയും, ഐഫോണ് 6Sന് 54,600 രൂപയൂം, HTC 10ന് 54,500 രൂപയും ആകുന്നു.\nWhen you're out there to purchaseapremium smartphone, the decision making is complex and rather confusing.\nStory first published: Monday, August 8, 2016, 15:21 [IST]


Priya AS stories for children-ഒരു പൂച്ചയും ഒരു മഞ്ഞച്ചേരയും പിന്നെ കുറേ കിളികളും\nഇന്ന് വെങ്കിപ്പൂച്ചയുടെ ലോകമാണ്. അവന്റെ ആലോചനകളെ തടസ്സപ്പെടുത്തി മുറ്റത്തൂകൂടി ചിലച്ചുനടക്കുന്ന കിളികളും ഉണ്ട് അവന്റെ ചുറ്റിലും\nUpdated: May 12, 2021 11:17:56 pm\nവെങ്കിപ്പൂച്ച, രാവിലെ ഒന്നും ചെയ്യാനില്ലാതെ വീടിന്റെ മുന്‍വശത്തു വന്നിരിക്കുകയായിരുന്നു. വീടെന്നു പറഞ്ഞാല് അവനെ വളര്‍ത്തുന്ന അല്ലിയുടെ വീട്.\nഅവന്റെ ഭാര്യ പങ്കി രണ്ടുമൂന്നു ദിവസം മുമ്പ് പ്രസവിച്ചതേയുള്ളൂ. അവളും മൂന്നുകുഞ്ഞുങ്ങളും ഇപ്പോഴും നല്ല ഉറക്കത്തിലാവും.\nഅല്ലിയുടെ അമ്മ എഴുന്നേറ്റ് ചായ ഉണ്ടാക്കുന്നതേയുള്ളു. പിന്നെ കുറച്ചുനേരം കൂടി കഴിഞ്ഞാണ് അമ്മ, കഴിയ്ക്കാനെന്തെങ്കിലും ഉണ്ടാക്കുക. അതു കഴിഞ്ഞ് അമ്മ വിളിയ്ക്കും, ‘വാ വെങ്കീ, വന്ന് ദോശ കഴിയ്ക്ക് എന്നീട്ട് അല്ലിയെ പോയി മ്യാവൂ എന്നു വിളിച്ച് ഉറക്കത്തീന്നെണീപ്പിക്ക്, പിന്നെ നിന്റെ പങ്കിയ്ക്കും കൊണ്ടുചെന്ന് ദോശ കൊടുക്ക്.’\nമുറ്റത്ത് ചിക്കിപ്പെറുക്കി നടക്കുന്ന കിളികളെ ‘മ്യാവൂ’ എന്നു ബഹളം കൂട്ടി ഓടിപ്പാഞ്ഞു ചെന്ന്, ‘ഞാനിപ്പോ നിങ്ങളെ പിടിച്ചു തിന്നുമേ,’ എന്നു പറഞ്ഞ് പേടിപ്പിച്ചോടിക്കലാണ് അവന് രാവിലെ എഴുന്നേറ്റാലുടന് ചെയ്യുന്ന പണി.\nരാത്രി ഉറക്കത്തില് കണ്ട സ്വപ്‌നത്തെക്കുറിച്ചവനാലോചിയ്ക്കുന്നതും, ഇന്നെന്തു കഥ പറഞ്ഞു കൊടുക്കണം കുഞ്ഞിപ്പൂച്ചകള് അവരുടെ അമ്മയുടെ പാലു കുടിയ്ക്കാന് മടിപിടിക്കുമ്പോള് എന്നവന് പ്‌ളാനിടുന്നതും രാവിലെ ആ നേരത്താണ്.\nഅതിനിടെ കിളികള് വന്ന് കലപില കൂട്ടിയാല് ആലോചനകള് തടസ്സപ്പെടില്ലേ? അതാണവന് ദേഷ്യം, ആ ദേഷ്യം കൊണ്ടാണവന് കിളികളെ പേടിപ്പിച്ചോടിയ്ക്കുന്നത്.\nതന്നെയുമല്ല കിളികള് ചിലചിലയെന്നു നിര്‍ത്താതെ ചിലച്ചോണ്ട് ചിതറിപ്പറന്നു രക്ഷപ്പെടുന്നത് കാണാന് നല്ല രസവുമാണ്.\nഅപ്പോഴൊക്കെ അവന്, എന്തൊരു പേടിക്കൂട്ടരാണാ കിളികളെന്ന് ചിരി വരും. ഞാന് തമാശയ്ക്ക് പേടിപ്പിയ്ക്കുന്നതാണെന്ന് ഇവര്‍ക്ക് ഇതു വരെയായിട്ടും മനസ്സിലായിട്ടില്ലല്ലോ എന്നവന് അവരോട് പാവം തോന്നുകയും ചെയ്യും.\nഅവന്റെ വരവു കണ്ടാലേ കിളികള് മരക്കൊമ്പുകളിലേയ്ക്ക് പറന്നു രക്ഷപ്പെടുമെന്നു പറഞ്ഞല്ലോ. ചിലപ്പോ അവനവരെ മരത്തിലേയ്ക്കു വലിഞ്ഞു കയറിച്ചെന്നും പേടിപ്പിയ്ക്കും. അപ്പോഴവര് കൂട്ടത്തോടെ പേടിച്ചു ചിലച്ചും കൊണ്ട് പറന്ന് വേറെ എങ്ങോട്ടെങ്കിലും പോകും.\nതിരിച്ചു വന്ന് താനിരുന്ന പഴയ സ്ഥാനത്തിരുന്ന് വെങ്കി തന്റെ സ്വപ്‌നത്തെക്കുറിച്ചും കുഞ്ഞുങ്ങളോടു പറയാനായി തയ്യാറാക്കിയെടുക്കേണ്ടുന്ന കഥയെക്കുറിച്ചും വീണ്ടും ആലോചിയ്ക്കും.\nകിളികളെ പേടിപ്പിച്ചോടിയ്ക്കല് ഒരു പ്രിയ വിനോദമാണ് എന്നല്ലാതെ വെങ്കിപ്പൂച്ച ഇതുവരെയും ഒരു കിളിയെയും പിടിച്ചിട്ടുമില്ല, തിന്നിട്ടുമില്ല കേട്ടോ.\nഅവനെ വളര്‍ത്തുന്ന വീട്ടുകാര് അവന് മീന്, ചിക്കന്, ചോറ്, ദോശ, ബിസ്‌ക്കറ്റ്, പാല് ഇതൊക്കെ കൊടുക്കാറുള്ളതു കൊണ്ട് അവനൊരിയ്ക്കലും വിശന്നിരിയ്‌ക്കേണ്ടി വരാറില്ലല്ലോ. പിന്നെന്തിന് കിളികളെ പിടിച്ച് തിന്നണം?\nപക്ഷേ ഇന്നത്തെ ദിവസം കിളികളെ ഒരെണ്ണത്തിനെപ്പോലും മുറ്റത്തു കാണുന്നില്ലല്ലോ എന്നോര്‍ത്തു വെങ്കിപ്പൂച്ച.\nഎവിടെപ്പോയിക്കാണും അവര് എന്ന് മീശ തടവിക്കിടന്നു കൊണ്ട് അവനാലോചിച്ചു.\nഅവര് വല്ല ബര്‍ത്‌ഡേ പാര്‍ട്ടിയ്‌ക്കോ കല്യാണ റിസപ്ഷനോ പോയിക്കാണും എന്നവന് വിചാരിച്ചു.\nഅപ്പോഴാണ് മുറ്റം വഴി ഒരു മഞ്ഞച്ചേര വലിഞ്ഞിഴഞ്ഞു പോകുന്നത് അവന് കണ്ടത്. കിളികളെ പിടിച്ചു സാപ്പിടുക എന്ന ഉദ്ദേശ്യത്തോടെ അവന്, ആ മഞ്ഞച്ചേര ചിലപ്പോള് മുറ്റത്തുവന്നു കരിയിലകള്‍ക്കിടയില് പതുങ്ങിക്കിടക്കാറുണ്ട്.\nകിളികളെ പേടിപ്പിച്ചോടിയ്ക്കല് ഒരു ഹോബിയാണവനെങ്കിലും ചേര, കിളികളെ തിന്നുന്ന കാര്യത്തില് ഭയങ്കര എതിരാണ് വെങ്കിപ്പൂച്ച.\nചിലപ്പുവീരന്മാരാണ്, ഒരിടത്തു സമാധാനമായിരുന്ന് എന്തെങ്കിലും ആലോചിയ്ക്കാന് പോലും സ്വൈര്യം തരില്ല ഈ കിളികൾ എന്നല്ലാതെ പാവങ്ങളല്ലേ കിളികള്?\nചേരയെ കണ്ടാലുടന് അവന് കിളികളോട് വിളിച്ചു പറയും, “ദേ ഒരു ചേരവീരന് എത്തിയിട്ടുണ്ടിവിടെ, ജീവന് വേണമെങ്കില് പറന്നു പോയ്‌ക്കോ…\nഇന്നിപ്പോ ചേര തലയുയര്‍ത്തി വെങ്കിപ്പൂച്ചയെ തന്നെ നോക്കി നില്‍ക്കുകയാണ്.\n“നിന്റെ കിളിക്കൂട്ടം എന്ത്യേ? അവരുടെ തരി പോലും കാണുന്നില്ലല്ലോ,” എന്നാവും.\nവെങ്കിപ്പൂച്ച അവനോട് പറഞ്ഞു, “നീ അറിഞ്ഞില്ലേ കോവിഡ് എന്നൊരു മഹാഅസുഖം ലോകം മുഴുവനും പടര്‍ന്നുപിടിച്ചിരിക്കുന്നത്? അതെങ്ങനാ നിന്റെ മാളത്തില് പത്രം വരുത്തുന്നില്ലല്ലോ അല്ലേ? അവിടെ റ്റീവീയുമില്ലല്ലോ അല്ലേ? പിന്നെങ്ങനാ നീ ഇതൊക്കെ അറിയുന്നത്?”\nഅവന് തുടര്‍ന്നു, “അതേ ഇപ്പോ ലോക്ഡൗണാ. അത്യാവശ്യകാര്യത്തിനല്ലാതെ ഒറ്റമനുഷ്യരു പോലും വീട്ടീന്നിറങ്ങരുതെന്നാ മുഖ്യമന്ത്രി പറഞ്ഞിരിക്കുന്നത്. ചില കിളികള് ഇതൊന്നും അറിയാത്ത മട്ടില് ഇവിടെക്കൂടി തന്നാരം പാടി പറന്നു നടക്കുന്നതായി ശ്രദ്ധയില്‍പ്പെട്ടിട്ടുണ്ടെന്നും അവരെ പിടികൂടാനുള്ള നടപടികള് ആലോചിച്ചു വരികയാണെന്നും ഇന്നലെ മുഖ്യമന്ത്രി പറഞ്ഞു. അത് കിളികളറിഞ്ഞു കാണും. പോലീസും അറസ്റ്റും ഒന്നും വേണ്ട എന്നു വിചാരിച്ച് ഇന്ന് കിളികള് കൂട്ടില് തന്നെ ഇരിയ്ക്കാന് തീരുമാനിച്ചുവെന്നാ എനിയ്ക്കു തോന്നുന്നത്.”\nചേര ഇതു കേട്ട് ഒന്നും മനസ്സിലാവാതെ ഒന്നു കൂടി അവിടൊക്കെത്തന്നെ ചുറ്റിപ്പറ്റി നിന്നു. പത്രം വായിക്കാത്തു കൊണ്ടും റ്റിവി കാണാത്തു കൊണ്ടും അവന് ലോകവിജ്ഞാനം തീരെയില്ലല്ലോ.\nഅപ്പോള് വെങ്കി പറഞ്ഞു, “നീയിവിടെ കറങ്ങി നടക്കുന്നതു കണ്ടാല് നിന്നെയും പോലീസുകാര് പിടിയ്ക്കും. നീ വേഗം മാളത്തില് പോയി ഒളിച്ചിരുന്നോ.”\nപോലീസെന്നു കേട്ടതും പേടിച്ചുവിറച്ച് മഞ്ഞച്ചേര ഇഴഞ്ഞിഴഞ്ഞ് സ്ഥലം വിട്ടു.\nവെങ്കിപ്പൂച്ചയിരുന്ന് ആലോചിയ്ക്കാന് തുടങ്ങി. എന്നാലും ഈ കിളികളെങ്ങോട്ടു പോയി? മുഖ്യമന്ത്രി പറയുന്നതൊക്കെ വല്ല റ്റിവിയിലും കൂടെ കേട്ടിട്ട് അറസ്റ്റ് പേടിച്ച് പുറത്തിറങ്ങാതിരിക്കുന്നതു തന്നെയാണെന്നു വരുമോ?\nഅവന് ചേരയുടെ കാര്യവും ആലോചിച്ചു. ചേരകള്‍ക്ക് ഓണ്‍ലൈനായി തവളയെയും മീനിനെയും ഒക്കെ ഓര്‍ഡര് ചെയ്ത് വരുത്തിക്കഴിയ്ക്കാന് പറ്റുമോ ആവോ?\nപൂച്ചകളെ മനുഷ്യര് വളര്‍ത്തുന്ന ഒരു സ്വഭാവമുള്ളത് നന്നായി അല്ലെങ്കില് ഈ ലോക്ഡൗണ് കാലത്തില് എവിടുന്നോര്‍ഡര് ചെയ്ത് വല്ലതും കഴിയ്ക്കാന് സംഘടിപ്പിച്ചേനെ എന്നന്തം വിട്ടു കൊണ്ട് വെങ്കിപ്പൂച്ച അല്ലിയുടെ അമ്മ അടുക്കളയില് ദോശ ചുടുന്ന മണം പിടിച്ച് അകത്തേയ്ക്കു പോയി.\n“വാ, വെങ്കീ, നീയിതെവിടെപ്പോയി? നിന്റെ അനക്കം കേള്‍ക്കുന്നില്ലല്ലോ,” എന്നൊക്കെ പറഞ്ഞ് അവനെ ദോശ തിന്നാന് അല്ലിയുടെ അമ്മ വിളിക്കുന്നതു കേട്ടതും അവന് കിളികളുടെയും ചേരയുടെയും കാര്യമൊക്കെ മറന്ന് അകത്തേക്കൊരൊറ്റപ്പാച്ചില്…\nWeb Title: Kids holiday story priyaas children stories podcast audio book audible oru poochayum oru manja cherayum pinne kure killikalum


"മെയ്ഡ് ഇന് ഹെവന്"; മ്യൂസിക്ക് ആല്‍ബവുമായി "ഹെലന്" നായകന്\nPosted by online desk, 16 Jun, 2021\nഹെലന് എന്ന ചിത്രത്തിലൂടെ മലയാളികളുടെ മനസ്സിലിടം നേടിയ നോബിള് ബാബു തോമസ് സംവിധായകനാകുന്നു. "മെയ്ഡ് ഇന് ഹെവന്" എന്ന മ്യൂസിക് ആല്‍ബത്തിലൂടെയാണ് നോബില് സംവിധായകനാകുന്നത്. ഷാന് റഹ്മാന് സംഗീതം ഒരുക്കുന്ന മെയ്ഡ് ഇന് ഹെവന് എന്ന ആല്‍ബത്തില് നോബിള് തന്നെയാണ് നായകനായി എത്തുന്നത്. ഇന്ന് വൈകുന്നേരം5മണിക്കാണ് ആല്‍ബം പുറത്തെത്തുന്നത്.\nഅന്‍ഷ മോഹന്, ആശ മഠത്തില്, സതീഷ് എന്നിവരാണ് ആല്‍ബത്തില് മറ്റ് കഥാപാത്രങ്ങളെ അവതരിപ്പിക്കുന്നത്. ഹെലന്റെ സംവിധായകന് മാത്തുക്കുട്ടി സേവ്യര്, ആല്‍ഫ്രഡ് കുര്യന് ജോസഫ് എന്നിവരാണ് ആല്‍ബത്തിന്റെ സഹസംവിധായകര്. ബെന്നി ദയാല് ആണ് ഗാനം ആലപിച്ചിരിക്കുന്നത്. വിനായക് ശശികുമാര് ആണ് വരികള് ഒരുക്കിയിരിക്കുന്നത്.\nസിനിമയില് ഇല്ലാത്ത പാട്ട് പുറത്തുവിട്ട് ക്യാമറാമാന്; അമ്പരന്ന് സംവിധായകനും പ്രേക്ഷകരും\nമലയാള സിനിമയ്ക്ക് ഒരു പുതിയ ദൃശ്യഭാഷ സമ്മാനിച്ച ചിത്രമാണ് സനല്‍കുമാര് ശശിധരന്റെ സംവിധാനത്തിലെത്തിയ ഒഴിവുദിവസത്തെ കളി. മലയാളത്തില് ഇതേവരെ കാണാതിരുന്ന ദൃശ്യ ഭാഷയോടെ എത്തിയ ചിത്രം മലയാളികള് ഏറ്റെടുക്കുകയും ചെയ്തു.\nട്രെന്‍ഡിംഗ് ലിസ്റ്റില് ഇടം നേടി "മലര്‍ക്കൊടിയേ ഞാന് എന്നും"; ചെക്കന് ചിത്രത്തിലെ ഗാനം ശ്രദ്ധ നേടുന്നു\nവണ് ടു വണ് മീഡിയയുടെ ബാനറില് മന്‍സൂര് അലി നിര്‍മ്മിച്ചു ഷാഫി എപ്പിക്കാട് സംവിധാനം ചെയ്യുന്ന ചെക്കന് എന്ന ചിത്രത്തിലെ ഗാനം ശ്രദ്ധ നേടുന്നു. പഴയ കാലത്തെ പെട്ടിപാട്ടുകളില് കേട്ടു മറന്ന "മലര് കൊടിയേ ഞാന് എന്നും പുഴയരികില് പോയെന്നും" എന്ന ഗാനത്തിന്റെ പുതിയ ദൃശ്യാവിഷ്‌ക്കാരമാണ് ചിത്രത്തിലൂടെ അവതരിപ്പിക്കുന്നത്.\nആന പോലൊരു വണ്ടി..! അഞ്ച് ലക്ഷത്തിലധികം കാഴ്ചക്കാരെ സ്വന്തമാക്കി ഒരു താത്വിക അവലോകനത്തിലെ ഗാനം\nജോജു ജോര്‍ജ്, നിരഞ്ജ് രാജു,അജു വര്‍ഗീസ് എന്നിവരെ പ്രധാന കഥാപാത്രങ്ങളാക്കി അഖില് മാരാര് തിരക്കഥ എഴുതി സംവിധാനം ചെയ്യുന്ന പുതിയ ചിത്രമാണ് ഒരു താത്വിക അവലോകനം. ചിത്രത്തിന്റേതായി പുറത്തുവന്ന ഗാനങ്ങളള് നേരത്തെ ഹിറ്റ് ചാര്‍ട്ടില് ഇടം പിടിച്ചിരുന്നു. ചിത്രത്തിലെ "ആന പോലൊരു" എന്ന ഗാനം യൂട്യൂബില് ആറ് ലക്ഷത്തിലധികം കാഴ്ചക്കാരെയാണ് ചുരുങ്ങിയ കാലയളവിനുള്ളില് സ്വന്തമാക്കിയിരിക്കുന്നത്. ശങ്കര് മഹാദേവന് ആലപിച്ച ഗാനം ഇപ്പോഴും ഹിറ്റ് ചാര്‍ട്ടില് തുടരുകയാണ്. മുരുകന് കാട്ടാക്കട ആണ് ഗാനത്തിന്റെ വരികള് ഒരുക്കിയിരിക്കുന്നത്. ഒ കെ രവിശങ്കര് ആണ് സംഗീതം.\nബോളിവുഡ് ശൈലി പിന്തുടര്‍ന്ന് ഒമര് ലുലു; മനസ്സിന്റെ ഉള്ളില് മ്യൂസിക്കല് ആല്‍ബം പുറത്ത്\nകോവിഡ് കാലത്ത് തന്റെ അഞ്ചാമത്തെ മ്യൂസിക്കല് ആല്‍ബവുമായി സംവിധായകന് ഒമര് ലുലു. കോവിഡും ലോക്ഡൗണും കാരണം സിനിമാമേഖല ഉള്‍പ്പെടെ സ്തംഭിച്ചപ്പോള് ബോളിവുഡ് സൂപ്പര് താരങ്ങളായ അക്ഷയ് കുമാര്, അജയ് ദേവ്ഗണ്, ഇമ്രാന് ഹഷ്മി എന്നിവരുള്‍പ്പെടെ മ്യൂസിക്കല് ആല്‍ബങ്ങളുടെ പിന്നാലെയാണ്. സാമ്പത്തിക ലാഭത്തേക്കാള് ലൈവ് ആയി നില്‍ക്കുക, ജനപ്രീതിയും സോഷ്യല് മീഡിയ ഫോളോവേഴ്‌സും വര്‍ദ്ധിപ്പിക്കുക എന്ന ഉദേശ്യത്തിലാണ് സൂപ്പര് താരങ്ങള് ഉള്‍പ്പെടെ ആല്‍ബങ്ങളിലേയ്ക്ക് തിരിയുന്നത്. ഈ ആല്‍ബങ്ങള്‍ക്കെല്ലാം വന് സ്വീകാര്യതയാണ് ലഭിക്കുന്നത്. മലയാള ചലച്ചിത്ര സംവിധായകനായ ഒമര് ലുലുവും ഇതേ പാതയാണ് പിന്തുടരുന്നത്. ഈ കോവിഡ് കാലത്ത് മാത്രമായി അദ്ദേഹം അഞ്ച് ആല്‍ബങ്ങള് ചെയ്തു.


എന്റെ ഹജ്ജ് യാത്ര: ഡോ. മുഹ്‌യുദ്ദീന് ആലുവായ് – Islam Padasala\nഎന്റെ ഹജ്ജ് യാത്ര: ഡോ. മുഹ്‌യുദ്ദീന് ആലുവായ്\nഈജിപ്തിലെ അല് അസ്ഹര് യൂനിവേഴ്‌സിറ്റിയില് നിന്നും 1997 ല് ഞാന് മദീനാ യൂനിവേഴ്‌സിറ്റിയില് അധ്യാപകനായി എത്തി. ആ വര്‍ഷം തന്നെ പരിശുദ്ധ ഹജ്ജ് നിര്‍വഹിക്കുവാന് അവസരം ലഭിച്ചു. ഹജ്ജും ഉംറയും നിര്‍വഹിക്കുക ഇസ്്‌ലാമിക ചരിത്രത്തിന്റെ വിപ്‌ളവാത്മകമായ സ്്മരണകള് വിളിച്ചറിയിക്കുന്ന പുണ്യസ്ഥലങ്ങള് സന്ദര്‍ശിക്കുക എന്നത് എന്റെ ജീവിതത്തിലെ അസുലഭ മുഹൂര്‍ത്തങ്ങളിലൊന്നായിരുന്നു. ആ യാത്ര അനുവാചകരുമായി പങ്കുവെക്കാന് എനിക്ക് അവസരം നല്‍കിയതില് ഞാന് വളരെ കൃതാര്‍ത്ഥനാണ്.\nമദീനയില് നിന്നാണ് ഞാന് ഹജ്ജിന് പുറപ്പെട്ടത്. മദീനയെയും മക്കയെയും ബന്ധിപ്പിക്കുന്ന വിശ്രുത പാതയാണ് ‘ ത്വരീഖുല് ഹിജ്‌റ’. 420 കി.മീ. നീളമുണ്ടതിന്. അതിലൂടെയാണ് ഞങ്ങള് മക്കയിലെത്തിയത്. പ്രവാചകന്(സ) മക്കയില് നിന്ന് മദീനയിലേക്ക് ഹിജ്‌റ പോയ സംഭവത്തെ അനുസ്മരിപ്പിക്കുമാറ് ഏതാണ്ട് അതേ ദിശയിലാണ് പിന്നീട് ഈ പാത നിര്‍മിച്ചത്. ഹറമിന്റെ മിനാരം വളരെ ദൂരത്തുനിന്നേ ദൃശ്യമാകും. തുടര്‍ന്നുള്ള നിമിഷങ്ങള് വിവരിക്കുവാന് സാധ്യമല്ല. ഹൃദയത്തിന്റെ വികാരതുടിപ്പുകള് ഒപ്പിയെടുക്കാന് തൂലികക്കാവുന്നില്ല. തൗഹീദിന്റെയും വിശ്വാസത്തിന്റെയും മാനവികതയുടെയും നിര്‍ഝരിയില് നീരാടുന്ന പ്രതീതി. ബാബ് അബ്്ദില് അസീസിലൂടെ ഹറമില് പ്രവേശിച്ചു.\nകഅ്ബ ദൃശ്യമായപ്പോള് നിര്‍ദ്ദിഷ്ട പ്രാര്‍ഥനാ മന്ത്രങ്ങള് ചുണ്ടുകളിലൂടെ അടര്‍ന്നുവീണു. ഹറമില് പ്രവേശിച്ചാലുടന് ത്വവാഫുല് ഖുദൂമാണ് നിര്‍വഹിക്കുക. സാധാരണ പള്ളിയില് പ്രവേശിക്കുമ്പോള് ആദ്യമായി നിര്‍വഹിക്കുന്നത് തഹിയ്യത്തുല് മസ്ജിദാണെങ്കില് ഇവിടെ ത്വവാഫാണ്. ത്വവാഫ് കഅ്ബയുടെ ചുറ്റുമാണ്. ഹിജ്‌റ് ഇസ്മാഈലീന് പുറത്തുകൂടിവേണം ത്വവാഫ് നടത്താന്. കാരണം ഹിജ്‌റ് ഇസ്മാഈല് കഅ്ബയുടെ ഭാഗമാണ്. ഇബ്‌റാഹീം നബിയും ഇസ്മാഈല് നബിയും പുനര്‍നിര്‍മിച്ച കഅ്ബയുടെ അടിത്തറയാണത്. പില്‍ക്കാലത്ത് കാലക്കെടുതിക്കു ശേഷം കഅ്ബ പുതുക്കിപണിതപ്പോള് അറബികളുടെ സാമ്പത്തിക ഞെരുക്കം നിമിത്തം ഏതാനും ഭാഗം ഒഴിച്ചുനിര്‍ത്തുകയാണ് ഉണ്ടായത്. ആ ഭാഗമാണ് ഇന്ന് ഹിജ്‌റ് ഇസ്മാഈല് എന്നപേരില് അറിയപ്പെടുന്നത്.\nത്വവാഫിനെ തുടര്‍ന്ന് മഖാമു ഇബ്്‌റാഹീമിന്റെ പിന്നില് നിന്നും രണ്ട് റക്അത്ത് നമസ്‌കരിച്ചു. ഏത് ഭാഗത്തുനിന്നും നമസ്‌കരിക്കാം. പക്ഷേ അതിന് ഒരു കേന്ദ്രീകൃത സ്വഭാവവും സ്ഥിര വ്യവസ്ഥയും നിശ്ചയിച്ചു. ”ഇബ്‌റാഹീം പ്രാര്‍ഥനക്ക് വേണ്ടി നിന്നിരുന്ന സ്ഥാനത്തെ നിങ്ങള് ഒരു പ്രത്യേക പ്രാര്‍ഥനാ സ്ഥാനമാക്കുവിന്’. പിന്നീട് സഅ്‌യ് നടത്തി. സഫയില് നിന്നും ആരംഭിച്ച് മര്‍വയില് അവസാനിക്കുന്ന ഏഴ് ഓട്ടമാണ് സഅ്‌യ്. ഒറിജിനല് സ്വഫാ മര്‍വ മലകളുടെ അവശിഷ്ടങ്ങള് കാണാമായിരുന്നു. സഅ്‌യ് മര്‍വയില് അവസാനിച്ചാലുടന് അവിടെവെച്ച് മുടിവെട്ടി ഉംറ പൂര്‍ത്തിയാക്കി.


Mar 6, 2021, 11:55 pm IST\nകൊൽക്കത്ത: ബംഗാൾ തെരഞ്ഞെടുപ്പിന്റെ ആദ്യഘട്ട സ്ഥാനാർത്ഥി പ്രഖ്യാപനമായി 13 സ്ഥാനാർത്ഥികളുടെ പട്ടിക കോൺഗ്രസ് പുറത്തുവിട്ടു. ആദ്യരണ്ട് ഘട്ടങ്ങളിൽ തെരഞ്ഞെടുപ്പ് നടക്കുന്ന മണ്ഡലങ്ങളിലെ സ്ഥാനാർത്ഥികളെയാണ് പ്രഖ്യാപിച്ചത്. ഒരു വനിത മാത്രമാണ് പട്ടികയിൽ ഇടംപിടിച്ചത്.\nകോൺഗ്രസിന്റെ തെരഞ്ഞെടുപ്പ് സമിതി ചുമതലയുളള മുകുൾ വാസ്‌നിക് ആണ് സ്ഥാനാർത്ഥി പട്ടിക പുറത്തിറക്കിയത്. പാർട്ടിയുടെ തെരഞ്ഞെടുപ്പ് സമിതി വെള്ളിയാഴ്ച യോഗം ചേർന്നാണ് സ്ഥാനാർത്ഥികളുടെ കാര്യത്തിൽ അന്തിമ തീരുമാനമെടുത്തത്. പുരുലിയ, ഭഗബൻപൂർ, ഭാഗ്മുണ്ഡി, ബൽറാംപൂർ, ഖാരഗ്പൂർ, മൊയ്‌ന, ബിഷ്ണുപൂർ, സബാങ് തുടങ്ങിയ മണ്ഡലങ്ങളിലെ സ്ഥാനാർത്ഥികളെയാണ് പ്രഖ്യാപിച്ചത്.\nഇന്ദ്രാണിൽ റാവത്, മാണിക് ഭൗമിക്, ഉത്തം ബാനർജി, നേപ്പാൾ മഹാതോ, ദേബു ചാറ്റർജി, സുഖ്‌ദേബ് ബേര തുടങ്ങിയവർ സ്ഥാനാർത്ഥി പട്ടികയിൽ ഇടംനേടിയിട്ടുണ്ട്. ബങ്കൂരയിൽ മത്സരിക്കുന്ന രാധാ റാണി ബാനർജിയാണ് ആദ്യ പട്ടികയിലെ ഏക വനിതാ മുഖം. ബിജെപിക്കെതിരെ ഇടതുപാർട്ടികളുമായി സഖ്യം ചേർന്നാണ് ബംഗാളിൽ കോൺഗ്രസ് മത്സരിക്കുന്നത്. ബിജെപിക്ക് ഒപ്പം മമത ബാനർജിയുടെ തൃണമൂൽ കോൺഗ്രസും ഇക്കുറി ഇവരുടെ എതിരാളികളാണ്.\nകഴിഞ്ഞ ദിവസം 291 സ്ഥാനാർത്ഥികളുടെ പട്ടിക തൃണമൂൽ കോൺഗ്രസ് പുറത്തുവിട്ടിരുന്നു. ബിജെപിയും ആദ്യഘട്ടമായി 57 സ്ഥാനാർത്ഥികളെ പ്രഖ്യാപിച്ചുകഴിഞ്ഞു. ഈ മാസം 27 നാണ് ബംഗാളിൽ തെരഞ്ഞെടുപ്പ് ആരംഭിക്കുന്നത്. ഏപ്രിൽ ഒന്നിനാണ് രണ്ടാം ഘട്ടം. എട്ട് ഘട്ടങ്ങളിലായി പൂർത്തിയാകുന്ന വോട്ടെടുപ്പിന്റെ ഫലം മെയ് രണ്ടിന് അറിയാം.


ഇന്ത്യയില് രണ്ടാം പ്ലാന്റ് നിര്‍മ്മാണത്തിനൊരുങ്ങി സുസുകി മോട്ടോര് സൈക്കിള് - FUTURE KERALA - Daily on Business Economy and Society\nഇന്ത്യയില് രണ്ടാം പ്ലാന്റ് നിര്‍മ്മാണത്തിനൊരുങ്ങി സുസുകി മോട്ടോര് സൈക്കിള്\n20120 ആകുമ്പോഴേക്കും ഒരു മില്ല്യണ് യൂണിറ്റിന്റെ വില്‍പ്പന കരസ്ഥമാക്കാനാണ് കമ്പനിയുടെ ശ്രമം\nന്യൂഡെല്‍ഹി: സുസുകി മോട്ടോര് സൈക്കിള് ഇന്ത്യ പ്രൈവറ്റ് ലിമിറ്റഡ്(എസ്എംഐപിഎല്) രാജ്യത്ത് 500 കോടി രൂപയുടെ പുതിയ പ്ലാന്റ് നിര്‍മിക്കാന് ആലോചിക്കുന്നതായി കമ്പനി വ്യക്തമാക്കി. സുസുകി മോട്ടോര് കോര്‍പ്പറേഷന്റെ പൂര്‍ണ നിയന്ത്രണത്തിലുള്ള കമ്പനിയാണ് എസ്എംഐപിഎല്.\n98340 രൂപക്ക് 155 സിസി ക്രൂയിസര് മോഡര് ഇന്‍ഡ്രൂടര് കമ്പനി കഴിഞ്ഞ ദിവസം പുറത്തിറക്കിയിരുന്നു. മോട്ടോര് സൈക്കിള് രംഗത്തുനിന്നുമാറി പ്രീമിയം ബൈക്കുകളും സ്‌ക്കൂട്ടറുകളുടേയും സെഗ്മെന്റാണ് കമ്പനി ലക്ഷ്യം വയ്ക്കുന്നത്. 20120 ഓടെ ഈ വിഭാഗത്തില് ഒരു മില്ല്യണ് യൂണിറ്റിന്റെ വില്‍പ്പന കരസ്ഥമാക്കാനാണ് കമ്പനിയുടെ ശ്രമം.\n2010ആകുമ്പോഴേക്കും ഒരു മില്ല്യണ് വില്‍പ്പനയാണ് ഞങ്ങള് ഉദ്ദേശിച്ചിരിക്കുന്നത്. നലിവില് ഗുരുഗ്രാമിലുള്ള പ്ലാന്റിലൂടെ ഇത്രയും യൂണിറ്റിന്റെ ഉല്‍പ്പാദനം സാധ്യമാകും. പക്ഷെ അതിന് പുറമെ ഒരു പുതിയ പ്ലാന്റ് കൂടി പരിഗണിക്കേണ്ടതുണ്ട്. ഇക്കാര്യത്തില് അടുത്ത വര്‍ഷം തീരുമാനം കൈക്കൊള്ളാന് സാധിക്കുമെന്നാണ് ഞങ്ങള് പ്രതീക്ഷിക്കുന്നത്-എസ്എംഐപിഎല്ലിന്റെ മാനേജിംഗ് ഡയറക്റ്റര് സന്തോഷി ഉചിത പറഞ്ഞു.\nസാധ്യമായ ഉല്‍പ്പാദനശേഷിയോടെ രണ്ടാമത്തെ പ്ലാന്റ് സ്ഥാപിക്കുന്നതിനായി നിരവധി സ്ഥലങ്ങള് കമ്പനി പരിഗണിക്കുന്നുണ്ട്. വിപണിയുടെ കാര്യത്തില് ദക്ഷിണേന്ത്യയാണ് ഏറ്റവും വലുത്. അതിനാല് വിപണിയുടെ പ്രാധാന്യം കണക്കിലെടുക്ക് ദക്ഷിണേന്ത്യ തന്നെയായിരിക്കും ഏറ്റവും ഉചിതമായത്. പക്ഷെ പ്രവര്‍ത്തനത്തിന്റെ കാര്യത്തില് രണ്ട് പ്ലാന്റുകളും അടുത്തടുത്ത് വരുന്നതാണ് കൈകാര്യം ചെയ്യാന് എളുപ്പമെന്നതിനാല് ഹരിയാനയും പരിഗണനയിലുണ്ട്. ഇതിനായി ചുരുങ്ങിയത് 500 കോടിയെങ്കിലും നിക്ഷേപിക്കും – അദ്ദേഹം കൂട്ടിച്ചേര്‍ത്തു.\nഹരിയാനയിലെ നിലവിലുള്ള പ്ലാന്റിന് 5.4 ലക്ഷം യൂണിറ്റ് വാര്‍ഷിക ശേഷിയുണ്ട്. ഭാവിയിലേക്കുള്ള വികസനം കൂടി കണക്കിലെടുത്ത് 37 ഏക്കര് സ്ഥലത്ത് 10 ഏക്കറിലായാണ് ഇപ്പോള് പ്ലാന്റ് പ്രവര്‍ത്തിക്കുന്നത്\nഹരിയാനയിലെ നിലവിലുള്ള പ്ലാന്റിന് 5.4 ലക്ഷം യൂണിറ്റ് വാര്‍ഷിക ശേഷിയുണ്ട്. ഭാവിയിലേക്കുള്ള വികസനം കൂടി കണക്കിലെടുത്ത് 37 ഏക്കര് സ്ഥലത്ത് 10 ഏക്കറിലായാണ് ഇപ്പോള് പ്ലാന്റ് പ്രവര്‍ത്തിക്കുന്നത്. ഇന്ത്യന് വിപണിയില് മികച്ച നേട്ടമാണ് കമ്പനിക്കുണ്ടായിക്കൊണ്ടിരിക്കുന്നത്.\nകഴിഞ്ഞ സാമ്പത്തിക വര്‍ഷത്തില് 3.5 ലക്ഷം യൂണിറ്റുകളാണ് വിറ്റഴിച്ചത്. നടപ്പ് സാമ്പത്തിക വര്‍ഷത്തിന്റെ ആദ്യത്തെ ഏഴ് മാസങ്ങള് കൊണ്ട് തന്നെ ഉദ്ദേശിച്ചതിനേക്കാള് വില്‍പ്പന സ്വന്തമാക്കാന് സാധിച്ചിട്ടുണ്ട്-സന്തോഷി പറഞ്ഞു. ഉല്‍പ്പന വരുമാനം വര്‍ധിപ്പിക്കുന്നതിന് എല്ലാ വര്‍ഷവും രണ്ട് ഉല്‍പ്പന്നം വച്ച് ഇന്ത്യയില് പുറത്തിറക്കുന്നുണ്ട്.\nപ്രീമിയം ബൈക്കുകളുടെ വിലയില് പത്ത് ശതമാനം വര്‍ധനവാണ് കമ്പനി ഉദ്ദേശിക്കുന്നത്. കമ്യൂട്ടര് സെഗ്മെന്റില് 30 ശതമാനം മുതല് നാല്‍പത് ശതമാനം വരെ ഉയരും. 2019 ഏപ്രിലോടെ ഇരുചക്രവാഹനങ്ങള്‍ക്ക് ആന്റിലോക് ബ്രേക്കിംഗ് സിസ്റ്റം (എബിഎസ്) അഥവാ സംയുക്ത ബ്രേക്കിംഗ് സിസ്റ്റം സിബിഎസ് ഉണ്ടായിരിക്കണമെന്ന് സര്‍ക്കാര് കര്‍ശന നിര്‍ദ്ദേശം നല്‍കിയിട്ടുണ്ട്. 2020ഓടെ ബിഎസ് VI മലിനീകരണ മാനദണ്ഡങ്ങള് നടപ്പിലാക്കിത്തുടങ്ങും.\nTags:\tSuzuki Motor cycle\nടാറ്റ നെക്‌സോണ് എയ്‌റോ എഡിഷന് കിറ്റുകള് അവതരിപ്പിച്ചു\nപുതിയ കളര് സ്‌കീമുകളില് പുതിയ ബൂസ എത്തി\nലെക്‌സസ് ഇന്ത്യയില് അസ്സംബ്ലിംഗ് പ്ലാന്റ് സ്ഥാപിക്കും\nടാറ്റ ടിഗോറിന്റെ പ്രീ-ബുക്കിംഗ് ആരംഭിച്ചു\nടൊയോട്ട എത്തിയോസ് ലിവ ലിമിറ്റഡ് എഡിഷന് പുറത്തിറക്കി\nദര്‍ശനം നല്‍കി എംജി ഹെക്ടര്; അടുത്ത മാസം വിപണിയിലെത്തും


താജ്മഹല് തങ്ങള്‍ക്ക് അവകാശപ്പെട്ടതെന്ന് വഖഫ് ബോര്‍ഡ്, ഷാജഹാന്റെ ഒപ്പ് ഹാജരാക്കി തെളിയിക്കാന് സുപ്രിം കോടതി | Reporter Live\nBy Web Desk\tApril 11, 2018 3:21 pm A+ A-\nദില്ലി: താജ്മഹല് തങ്ങള്‍ക്ക് അവകാശപ്പെട്ടതാണെന്ന ഉത്തര്‍പ്രദേശിലെ സുന്നി വഖഫ് ബോര്‍ഡിന്റെ അവകാശത്തില് സുപ്രിം കോടതിയുടെ സുപ്രധാന നിര്‍ദേശം. അവകാശം ലഭിച്ചിട്ടുണ്ടെങ്കില് ഷാജഹാന് ഒപ്പിട്ട് നല്‍കിയ രേഖകള് ഹാജരാക്കാന് കോടതി നിര്‍ദേശിച്ചു. താജ്മഹലിന്റെ അവകാശത്തെ ചൊല്ലി ആര്‍ക്കിയോളജിക്കല് സര്‍വെ ഓഫ് ഇന്ത്യയുമായി നിലനില്‍ക്കുന്ന തര്‍ക്കകേസിലാണ് ചീഫ് ജസ്റ്റിസ് അധ്യക്ഷനായ ബെഞ്ചിന്റെ ഈ നിര്‍ദേശം.\nതാജ്മഹലിന്റെ അവകാശം ഷാജഹാന് തങ്ങള്‍ക്ക് നല്‍കിയിട്ടുണ്ടെന്നാണ് സുന്നി വഖഫ് ബോര്‍ഡിന്റെ വാദം. അങ്ങനെയെങ്കില് അവകാശം നല്‍കുന്ന, ഷാജഹാന്റെ ഒപ്പോടുകൂടിയ രേഖകള് ഒരാഴ്ചയ്ക്കകം ഹാജരാക്കാനാണ് കോടതി ആവശ്യപ്പെട്ടിരിക്കുന്നത്. താജ്മഹല് വഖഫ് ബോര്‍ഡിന്റെ സ്വത്തായി രജിസ്റ്റര് ചെയ്യാനുള്ള വഖഫ് ബോര്‍ഡിന്റെ 2005 ലെ തീരുമാനത്തിനെതിരെ 2010 ലാണ് ആര്‍ക്കിയോളജിക്കല് സര്‍വെ ഓഫ് ഇന്ത്യ സുപ്രിം കോടതിയെ സമീപിച്ചത്.\nതാജ്മഹല് വഖഫ് ബോര്‍ഡിന് അവകാശപ്പെട്ടതാണെന്ന് പറഞ്ഞാല് ഇന്ത്യയില് ആരുവിശ്വസിക്കുമെന്ന് വാദത്തിനിടെ ചീഫ് ജസ്റ്റിസ് ദിപക് മിശ്ര ചോദിച്ചു. എങ്ങനെയാണ് ഷാജഹാന് വഖഫ്‌നാമ ഒപ്പിട്ടത്. എപ്പോഴാണ് അത് നിങ്ങള്‍ക്ക് നല്‍കിയത്. ചീഫ് ജസ്റ്റിസ് ആരാഞ്ഞു.\nഷാജഹാന്റെ കാലം മുതല് തന്നെ താജ്മഹല് വഖഫിന് അവകാശപ്പെട്ടതാണെന്നും വഖഫ്‌നാമയുടെ കീഴിലുള്ള ആസ്തിയാണ് താജ്മഹലെന്നും ബോര്‍ഡിന് വേണ്ടി ഹാജരായ അഭിഭാഷകന് വി ഗിരി പറഞ്ഞു. എന്നാല് ഇതിനെ അര്‍ക്കിയോളജിക്കല് സര്‍വെ ഓഫ് ഇന്ത്യ (എഎസ്‌ഐ) എതിര്‍ത്തു. ഷാജഹാന്റെ കാലത്ത് വഖഫ് ബോര്‍ഡ് ഉണ്ടായിരുന്നില്ലെന്ന് എഎസ്‌ഐയ്ക്ക് വേണ്ടി ഹാജരായ അഭിഭാഷകന് എഡിഎന് റാവു ചൂണ്ടിക്കാട്ടി.\nApr 11, 2018 3:21 pm


Emalayalee.com - ലൂസിഫറാണ് 2019 ലെ പ്രതീക്ഷ (മീട്ടു റഹ്മത്ത് കലാം)\nലൂസിഫറാണ് 2019 ലെ പ്രതീക്ഷ (മീട്ടു റഹ്മത്ത് കലാം)\nEMALAYALEE SPECIAL 26-Jan-2019 മീട്ടു റഹ്മത്ത് കലാം\nEMALAYALEE SPECIAL 26-Jan-2019\nഡാന്‍സ് റിയാലിറ്റി ഷോകളിലെ അസാമാന്യ പ്രകടനവുമായി മലയാളികള്‍ക്ക് സുപരിചിതയായി മാറിയ 'സാനിയ അയ്യപ്പന്' ക്വീനിലൂടെയാണ് നായികയായി അരങ്ങേറിയത്. ഡാന്‍സറായെത്തിയ പ്രേതം2വിന്റെ വിജയവും പൃഥ്വിരാജ് ആദ്യമായി സംവിധായക കുപ്പായം അണിഞ്ഞ മോഹന്‍ലാല് ചിത്രം ലൂസിഫറിലെ ശ്രദ്ധേയമായ കഥാപാത്രം അവതരിപ്പിക്കാന് കഴിഞ്ഞതുമെല്ലാമായി പോയവര്‍ഷത്തെ സന്തോഷങ്ങളും 2019 ലെ പ്രതീക്ഷകളും പങ്കുവയ്ക്കുകയാണ് സാനിയ.\nപോയ വര്‍ഷങ്ങളില് നിന്ന് 2019 വ്യത്യസ്തമാകുമെന്ന് പ്രതീക്ഷിക്കുന്നെങ്കില് അതിനെന്തായിരിക്കും കാരണം?\nഓരോ വര്‍ഷവും പുതിയ കാര്യങ്ങള് പഠിച്ചും അതില്‍നിന്ന് പാഠങ്ങള് ഉള്‍ക്കൊണ്ടുമാണ് നീങ്ങിയിട്ടുള്ളത്. ഡാന്‍സ് റിയാലിറ്റി ഷോകളില് പങ്കെടുത്താണ് സിനിമയിലേക്കുള്ള വാതില് തുറന്നുകിട്ടിയത്. ബാല്യകാലസഖിയിലും അപ്പോത്തിക്കിരിയിലും ബാലതാരമായി അഭിനയിച്ചു. ക്വീനിലെ ചിന്നു എന്ന നായികാകഥാപാത്രം ശ്രദ്ധിക്കപ്പെട്ടതിനെത്തുടര്‍ന്നാണ് പ്രേതം2വിലെ നിരഞ്ജനയുടെ റോള് എത്തിയത്. ലാലേട്ടന്റെ മോസ്റ്റ് അവെയ്റ്റഡ് മൂവിയായ ലൂസിഫറിന്റെ ഭാഗമാകാന് കഴിഞ്ഞതാണ് ഇതുവരെയുള്ള ഏറ്റവും വലിയ സന്തോഷം. 2019 ല് ചിത്രം തീയറ്ററില് എത്തുന്നതോടെ കരിയറില് ഒരു മാറ്റം സംഭവിക്കുമെന്ന പ്രതീക്ഷയുണ്ട്. രാജുവേട്ടന്റെ (പൃഥ്വിരാജ്) സംവിധാനമികവും മുരളി ഗോപി ചേട്ടന്റെ തിരക്കഥയുടെ ശക്തിയും ചേര്‍ന്നപ്പോള് നല്ലൊരു ഔട്ട്പുട്ട് നല്‍കാന് എന്നിലെ അഭിനയത്രിക്ക് കഴിഞ്ഞു എന്നാണ് വിശ്വാസം.\nപൃഥ്വിരാജ് എന്ന സംവിധായകന്?\nരാജുവേട്ടന്റെ ആദ്യ സംവിധാനസംരംഭമാണിതെന്ന് വിശ്വസിക്കാനേ പറ്റില്ല. എനിക്ക് തോന്നുന്നു ഇത്രവര്‍ഷക്കാലം വര്‍ക്ക് ചെയ്ത സിനിമകളിലെല്ലാം ക്യാമറയ്ക്ക് പിന്നില് എന്തൊക്കെയാണ് നടക്കുന്നതെന്ന് അദ്ദേഹം ശ്രദ്ധയോടെ മനസിലാക്കിയിരിക്കണം. അത്ര അനായാസമായി കൃത്യമായ പ്ലാനിങ്ങോടെയാണ് ഓരോ ഷോട്ടും എടുത്തിരിക്കുന്നത്. ഒരു സീന് എടുക്കുമ്പോള് തൊട്ടുമുന്‍പ് എന്താണ് നടന്നതെന്ന് വിശദീകരിച്ചുതരും. നടന് കൂടിയായതുകൊണ്ട് അഭിനേതാക്കളെ എങ്ങനെ ട്രീറ്റ് ചെയ്താല് നല്ല റിസള്‍ട്ട് ഉണ്ടാകുമെന്ന ധാരണയുമുണ്ട്. നമ്മള് ചോദിക്കുന്ന എല്ലാസംശയങ്ങള്‍ക്കും കൃത്യവും വ്യക്തവുമായ ഉത്തരം ലഭിക്കുമ്പോള് ക്യാരക്ടര് ആയിമാറാന് കുറേക്കൂടി എളുപ്പമാണ്. എന്റെ ശരിക്കുമുള്ള സ്വഭാവവുമായി റിലേറ്റ് ചെയ്യാന് പറ്റാത്ത കഥാപാത്രമായതുകൊണ്ട് ചില തയ്യാറെടുപ്പികള് വേണ്ടിവന്നിരുന്നു. നിര്‍ത്താതെയുള്ള എന്റെ ചിരു നിയന്ത്രിച്ച് നിര്‍ത്താന് ശരുക്കും ബുദ്ധിമുട്ടി. സ്ത്രീകള്‍ക്ക് പ്രത്യേക ബഹുമാനം നല്‍കുന്ന ഒരാളാണ് രാജുവേട്ടനെന്ന് സെറ്റില് എല്ലാവര്‍ക്കും അഭിപ്രായമുണ്ട്, വളരെ സപ്പോര്‍ട്ടിവാണ്. ചെറിയ ആളുകളെപ്പോലും പേര് വിളിച്ച് പരിഗണന നല്‍കുന്നതൊക്കെ ന്യൂകമേര്‍സിന് വലിയ പാഠമാണ്.\nക്വീനില് അവതരിപ്പിച്ച ചിന്നു എന്ന കഥാപാത്രം കുറെപ്പേര്‍ക്ക് ഇഷ്ടപ്പെട്ടെങ്കിലും അല്പം ഓവര് ആണെന്ന അഭിപ്രായവും വന്നല്ലോ?\nനായിക ആയിട്ടുള്ള ആദ്യ സിനിമയെക്കുറിച്ച് പോസിറ്റീവ്‌സ് കേള്‍ക്കുമ്പോള് ഉണ്ടാകുന്ന സന്തോഷംപോലെ നെഗറ്റീവ്‌സ് കേള്‍ക്കുമ്പോള് സങ്കടവും തോന്നിയിരുന്നു. ചിന്നു ഒരു റിയല് ലൈഫ് ക്യാരക്ടര് ആണ്. അഭിനയിക്കുന്നതിനുമുന്‍പ് അവരുടെ രീതികള് മനസിലാക്കാന് നേരില്‍പോയി കണ്ടിരുന്നു. സംസാരിക്കുമ്പോള് സ്വന്തം പേരെടുത്ത് പറയുന്നതാണ് പലരും ബോറായി തോന്നിയെന്ന് പറഞ്ഞത്. അങ്ങനെ ആരെങ്കിലും പറയുമോ എന്നൊക്കെ സോഷ്യല് മീഡിയയില് ചര്‍ച്ച നടന്നു. പക്ഷെ അവര് സത്യത്തില്, ചിന്നു അങ്ങനെയാ, ചിന്നു ഇങ്ങനെയാ എന്ന് പേരെടുത്ത് പറയുന്ന ആള് തന്നെയാണ്. നമ്മള് ശീലിച്ചിട്ടുള്ളതും കണ്ടിട്ടുള്ളതുമായ ആളുകള് മാത്രമല്ല, ലോകത്തുള്ളത്. വ്യത്യസ്തരായവര് നമുക്ക് ചുറ്റും തന്നെയില്ലേ, സിനിമയിലും അങ്ങനെ വരും. മുഴുവന് ആളുകളെയും തൃപ്തിപ്പെടുത്താന് ചില കഥാപാത്രങ്ങള്‍ക്ക് കഴിഞ്ഞെന്ന് വരില്ല.\nആദ്യമായി വരിക്കാശ്ശേരി മനയില് പോയത് പ്രേതം2 വിന്റെ ഷൂട്ടിനു വേണ്ടിയാണോ ?\nഅല്ല. ക്വീനിന്റെ ഷൂട്ട് നടക്കുമ്പോള് തന്നെ അവിടെ പോയിട്ടുണ്ട്. അതിലെ നായകന് ധ്രുവന്റെ വീട് ഒറ്റപ്പാലത്താണ്. അങ്ങനെ അവനാണ് ഞങ്ങളെയെല്ലാം കൊണ്ടുപോയത്. അന്നുപക്ഷേ ചുറ്റിനടന്നെല്ലാം കണ്ടു എന്നല്ലാതെ കുളത്തിലിറങ്ങാനും അമ്പലത്തില് കയറാനുമൊന്നും പറ്റിയിരുന്നില്ല. അതൊക്കെ സാധിച്ചത് പ്രേതം2 വിന്റെ ചിത്രീകരണത്തിനിടയിലാണ്. ദുര്‍ഗ കൃഷ്ണ, ഞാന് അങ്ങനെ യങ്‌സ്‌റ്റേഴ്‌സിന്റെ ടീമിനൊപ്പം ജയേട്ടനും (ജയസൂര്യ) തമാശകളുമായി കൂടി എന്നതാണ് അവിടത്തെ ഏറ്റവും നല്ല ഓര്‍മ.\nധ്രുവനൊപ്പമാണ് സാനിയയും സിനിമയിലേക്ക് വന്നത്. ധ്രുവന്റെ സുഹൃത്ത് എന്ന നിലയിലും അഭിനേതാവെന്ന നിലയിലും അദ്ദേഹം മാമാങ്കം എന്ന സിനിമയില് നിന്ന് പുറത്തായതിനെക്കുറിച്ച് എങ്ങനെ വിലയിരുത്തുന്നു?\nഞാന് ഭാഗമല്ലാത്ത ഒരു സിനിമയെക്കുറിച്ച് വിലയിരുത്താനോ അഭിപ്രായം പറയാനോ കഴിയില്ല. എന്താണ് സംഭവിച്ചതെന്നറിയാതെ അതിനെക്കുറിച്ച് സംസാരിക്കുന്നതില് അര്‍ത്ഥമുണ്ടെന്നും തോന്നുന്നില്ല. സുഹൃത്ത് എന്നനിലയില് ആ ചിത്രത്തിനുവേണ്ടി അവന് ഫിസിക്കലി ഒരുപാട് സ്ട്രെയിന് ചെയ്തെന്ന് മാത്രം അറിയാം. സിനിമയിലായാലും ഏത് ഫീല്‍ഡിലായാലും എല്ലാവര്‍ക്കും സന്തോഷമുള്ള കാര്യങ്ങള് സംഭവിക്കട്ടെ എന്നാണ് ആഗ്രഹവും പ്രാര്‍ത്ഥനയും.കടപ്പാട്; മംഗളം


Khasak is an introspection, dialogue with my ancestors say Deepan Sivaraman-ഖസാക്കിന്‍റെ ഇതിഹാസം, എന്നിലേയ്ക്കുളള തിരിഞ്ഞുനോട്ടം, പൂർവികരുമായുളള സംവാദം\nKhasakinte Itihasam Is An Introspection Communication With Ancestors Deepan Sivaraman Parvathy\nMarch 29, 2017 03:34:16 pm\nനാടക സംവിധായകന് ദീപന് ശിവരാമനുമായി നടിയും ആക്ടിവിസ്റ്റുമായ പാര്‍വ്വതി നടത്തിയ ദീര്‍ഘ സംഭാഷണം. നാടക പരീക്ഷണങ്ങളെക്കുറിച്ച്, ജീവിത യാത്രയെക്കുറിച്ച്, പുതിയ തലമുറയെക്കുറിച്ച് ദീപന് മനസ്സ് തുറക്കുന്നു. ഇന്നിന്‍റെ നാടകങ്ങള്, ഖസാക്കിന്‍റെ ഇതിഹാസം, പിന്നിട്ട വഴികള് എന്നീ മൂന്ന് ഭാഗങ്ങളായി അഭിമുഖം വായിക്കാം.\nഖസാക്ക് വായിച്ചിട്ടില്ലാത്ത ഒരാള്‍ക്ക് ദീപന്‍റെ നാടകം, ഇപ്പോഴത്തെ ആഖ്യാന രീതിയില് മുഴുവനായി മനസ്സിക്കാന് സാധിക്കുമോ? അത്തരം വിമര്‍ശനങ്ങളെ എങ്ങനെ കാണുന്നു?\nനാടകത്തിലെ ഒരവസരത്തില് ഒരു പുളിമരം തലയില് ചുമന്ന് വരുന്ന ഒരു സ്ത്രീയെ കാണിക്കുന്നുണ്ട്. അതിനുമപ്പുറം എന്ത് കഥയാണ് കാണിക്കാന് കഴിയുക ഖസാക്കില്? അത് തന്നെയല്ലേ ആ കഥ?\nചിത്രങ്ങള്. യുക്തിരാജ് വി\nകേള്‍വിയുടെ ഒരു പാരമ്പര്യത്തില് നിന്ന് വരുന്നത് കൊണ്ടാണ് നമുക്ക് കഥ ഇത്രയും പ്രധാനപ്പെട്ടതാകുന്നത്. സാഹിത്യമാണ് നമ്മളെ ഏറ്റവും കൂടുതല് engage ചെയ്യിച്ചിട്ടുള്ളത്, സിനിമയെക്കാളും, ചിത്രകലയെക്കാളും, നാടകത്തെക്കാളുമൊക്കെ. പിന്നെ സാംബശിവന്‍റെ കഥാപ്രസംഗം, ടി വി സീരിയല് തുടങ്ങി എല്ലാത്തിലും കഥയാണ്. കഥയില്ലാതെ വരുന്നത് നമുക്ക് പ്രശ്നമാണ്.\nRead More: ഇന്നിന്‍റെ നാടകങ്ങള്\nഇതില് നിന്നും വേറിട്ടൊരു ആലോചന വേണമല്ലോ. പരീക്ഷണാത്മകമായി കലയും നാടകവുമൊക്കെ ചെയ്യുന്നവര് നേരിടുന്ന ചോദ്യമാണ് ഇപ്പോള് ചോദിച്ചത്. അങ്ങനെയുള്ളവര്‍ക്ക് കാണികളും കുറവായിരിക്കും.\nഎനിക്ക് സത്യത്തില് അത്ഭുതമാണ്. എന്‍റെ നാടകം കാണാന് ആള്‍ക്കാര് വരുമ്പോ. മനസ്സിലാക്കാന് എളുപ്പമുള്ള ഒരാഖ്യാനമല്ലല്ലോ എന്റേത്.\nഖസാക്കിന്‍റെ ഡിസൈന് രൂപപ്പെടുത്തിയതിനെ കുറിച്ച് പറയാമോ?\nഖസാക്കിന്‍റെ ഇതിഹാസം വളരെ ചിത്രാപമായ ഒരു കഥയാണ്, ഒരുപാട് ദൃശ്യങ്ങളുണ്ടതില്. വായിക്കുമ്പോള് നമുക്കതെല്ലാം കാണാന് സാധിക്കും. എന്നാല് നാടകം നടക്കുന്നയിടത്ത് ഈ മലയോ പനയോ ഒന്നുമില്ല.\nRead More: നാട്ടിൻപുറത്തിന്റെ സ്വാതന്ത്ര്യവും നഗരത്തിന്റെ സൗകര്യങ്ങളും: പിന്നിട്ട വഴികളെക്കുറിച്ച് ദീപൻ\nഒരു Excavation നടക്കപ്പെട്ട ഭൂമിയാണ് ഖസാക്ക്, ഒരര്‍ത്ഥത്തില്. മരിച്ചു മണ്ണടിഞ്ഞു പോയവര് തിരിച്ചു വന്നു കഥ പറയുകയാണ്. തുടക്കത്തില് നടീ നടന്മാര് ചൂട്ടും കത്തിച്ച് വരുന്നത് ഇതിന്‍റെ രൂപകമായിട്ടാണ്. പരേതാത്മാക്കളുടെ ഘോഷയാത്രയാണത്. അസാന്‍റെ ബാങ്ക് വിളിയുടെ ഉറവിടം തേടി പോവുകയാണ് അവര്, നടുപ്പാതിരായ്ക്ക്. ആ യാത്രയിലാണ് ഒടുവില് രവിയും പങ്കാളിയാവുന്നത്.\nഈ ഫിലോസഫിയാണ് ആദ്യം രൂപപ്പെടുന്നത്, അതിനു ശേഷമാണ് അത് നാടകത്തിലേക്ക് സംയോജിപ്പിക്കാനുള്ള വസ്തുക്കളും വഴികളുമൊക്കെയുണ്ടാവുന്നത്.\nഉപയോഗിച്ചിരിക്കുന്ന പ്രോപര്‍ട്ടികളെല്ലാം രൂപകമായിതീരുന്ന അവസ്ഥയുണ്ട്. അതിലെ തീ, മണം അല്ലെങ്കില് ചിറ്റമ്മയുടെ പപ്പറ്റ് ഇവയൊക്കെ രൂപകങ്ങളാണ്. സ്ത്രീ ഒരു വലിയ സ്വാധീനമാണ് രവിയുടെ ജീവിതത്തില്. അതാണ് ആ വലിയ പപ്പറ്റ് കൊണ്ട് ഉദ്ദേശിക്കുന്നത്. അയാള് പേടിച്ചു പോകുന്നത്രയും വലുതാണത്. മണ്ണ് ഉഴുത് മറിച്ച് വരുന്ന ഒരു വലിയ കലപ്പ പോലെയാണ് അതിന്‍റെ സങ്കല്‍പം.\nRead More: സംഭാഷണങ്ങളുടെ ലോകത്തേയ്ക്ക് വീണ്ടും ഞാൻ\nഅത് പോലെ അപ്പുക്കിളിയുടെ പപ്പറ്റ്. പല വസ്ത്രങ്ങള് തുന്നിക്കൂട്ടിയുണ്ടാക്കിയ പപ്പറ്റുമായി വരുന്ന നാല് അമ്മമ്മാര്, അത് മരിച്ചു കിടക്കുന്ന ആ സ്ത്രീയുടെ കൈയ്യില് കൊടുക്കുകയും, നരിയും നീലിയും കൂടി കുട്ടിയേയുമെടുത്തു ശവപ്പറമ്പിലേക്ക് പോവുകയും ചെയ്യുന്നു. ആ ഒരു ഇമേജിനൊക്കെ കാഴ്ചക്കപ്പുറത്തുള്ള ഒരു ദാര്‍ശിനിക തലമുണ്ട്.\nഖസാക്ക് ആദ്യം വായിക്കുന്നത് എപ്പോഴാണ്?\nരവിയുമായിട്ടാണോ identify ചെയ്യുന്നത്?\nഅല്ല. ഞാന് നാട്ടിന്‍പുറത്ത് ജീവിച്ച ഒരാളാണ്. അത് കൊണ്ട് കുപ്പുവച്ചന് അല്ലെങ്കില് കിണറു പണിക്കാരന് ഇവരോടൊക്കെയായിരിക്കും കൂടുതല് identify ചെയ്യുക. രവിയെപ്പോലെ നഗരത്തില് പഠിക്കുകയും തത്ത്വചിന്താപരമായ പ്രശ്നങ്ങളില് പെട്ട് നാട്ടില് നിന്ന് പോവുകയുമൊക്കെ ചെയ്യുന്ന ഒരാളുമായല്ല. വളരെ സന്തോഷമായി നാട്ടിന്‍പുറത്ത് ജീവിച്ച ഒരാളാണ് ഞാന്.\nസ്ഥലം, കാലം, ക്രിയ എന്നിവ ഖസാക്കിന്‍റെ ഇതിഹാസത്തില് ആവിഷ്കരിച്ചതിനെക്കുറിച്ച് പറയാമോ?\nഖസാക്ക് എന്നത് സത്യത്തില് നിലനില്‍ക്കുന്നില്ല, ഭൗതികാതീതമായ അല്ലെങ്കില് കല്‍പനാത്മകമായ ഒരിടമാണത്. നേരത്തെ പറഞ്ഞ Excavation നടക്കപ്പെട്ട ഭൂമി എന്ന ഒരു ഫിലോസഫിയില് നിന്നാണ് അതിലെ സ്പേസ് രൂപപ്പെടുത്തിയത്. ഉദാഹരണത്തിന് ഭൂമിയില് നിന്നും വാതില് തുറന്നു വരുന്ന പോലെയുള്ള ചില സീക്വന്‍സുകള് ഉണ്ടതില്.\nസമയം അല്ലെങ്കില് കാലം എന്നതിന്‍റെ രേഖപ്പെടുത്തല് തന്നെയാണ് മാജിക്കല് റിയലിസത്തിനെ വേറിട്ടതാക്കുന്നത്. മാര്‍കേസ്, വിജയന് തുടങ്ങിയര് വളരെ വിജയകരമായി ചെയ്തിടുള്ളതാണ് ഈ ടൈം മെഷീനിനെ ഉടയ്ക്കുക എന്നത്. ലീനിയറായ അടുത്തത് എന്നൊന്നില്ല. ചിലപ്പോള് നൂറു വര്‍ഷം പിന്നിലേക്ക് പോകും പെട്ടെന്ന്. അത് പോലെ മുന്നോട്ടും പോകും.\nമനുഷ്യ മനസ്സും അങ്ങനെ തന്നെയല്ലേ. ഓര്‍മ്മകള്, വിചാരങ്ങള് ഇവയൊക്കെ ഒരടുക്കും ചിട്ടയുമില്ലാതെയല്ലേ ഉണ്ടാവുന്നത്.\nഖസാക്കിന്‍റെ കാസ്റ്റിംഗ് എങ്ങനെയായിരുന്നു?\nഎനിക്ക് തന്നെ പുതിയ അനുഭവമായിരുന്നു അത്. എനിക്ക് അറിയാവുന്ന അഭിനേതാക്കള്‍ക്കൊപ്പമാണ് ഞാന് സാധാരണ പ്രവര്‍ത്തിക്കുന്നത്.\nഞാന് തൃക്കരിപ്പൂർ ചെന്ന് ഇവരെയൊക്കെ കണ്ടു. ഒരു 35 പേരോളം ഉണ്ടായിരുന്നു. അവരെ വച്ച് ആദ്യം ഒരു വര്‍ക്ക്‌ഷോപ്പ് നടത്തി. അതില് നിന്നും ഇരുപതു പേരെ തിരഞ്ഞെടുത്തു.\nപിന്നത്തെ ഒരു മാസം അവരെ പരിശീലിപ്പിച്ചു. ആ സമയത്ത് ഒരു നടന് തന്നെ അഞ്ചും ആറും കഥാപാത്രങ്ങള് ചെയ്യും. ഇപ്പോള് നൈജാം അലിയായി അഭിനയിച്ച ആള് തന്നെ രവിയായിട്ടും അഭിനയിച്ച് നോക്കിയിട്ടുണ്ട്. എല്ലാ വൈകുന്നേരങ്ങളിലും ഇങ്ങനെ ഒരു improvisation ഉണ്ടാവും.\nഞാന് ഒരു കാര്യമേ ആവശ്യപ്പെട്ടുള്ളൂ, ഈ improvisation ഒരു real setting ങ്ങില് ചെയ്യണം എന്ന്. ചുക്രുവും മൈമുനയും ഭക്ഷണം കഴിക്കുന്ന രംഗമാണെങ്കില് അവിടെ അവര് ശരിക്കും അടുക്കളയില് ഭക്ഷണമുണ്ടാക്കിത്തന്നെ കഴിക്കണം. അത് പോലെ ചുക്രുവിനെ കിണറ്റില് നിന്നെടുക്കുന്നതാണെങ്കില് ശരിക്കും അവിടെ നിന്ന് തന്നെ എടുക്കണം.\nഅത് വളരെ പ്രധാനപ്പെട്ടതായിരുന്നു. കാരണം ഈ അഭിനേതാക്കള് അമെച്വര് നാടക പശ്ചാത്തലത്തില് നിന്ന് വരുന്നവരാണ്. വടക്കന് കേരളത്തിലെ അമെച്വര് നാടകങ്ങളില് മെലോഡ്രാമ വളരെ കൂടുതലാണ്. ഇവരെ സ്റ്റേജില് കയറ്റി പരിശീലിപ്പിച്ചാല് ഈ മെലോഡ്രാമ വരും. ശരിക്കുള്ള സെറ്റിങ്ങില് അതിനു സാധ്യത കുറവാണ്. ഉദാഹരണത്തിന് ഒരാള് തെങ്ങില് കയറുമ്പോള് മെലോഡ്രാമ ഇല്ലല്ലോ. എന്നാല് തെങ്ങില് കയറുന്നതായി അഭിനയിക്കാന് പറയുമ്പോള് സംഗതി മാറും.\nഅങ്ങനെയാണ് അഭിനേതാക്കള്‍ക്ക് ബോഡി മെമ്മറി ഉണ്ടാവുന്നത്.\nഖസാക്കിന്‍റെ ഇതിഹാസം ദീപന് എന്ന വ്യക്തിക്ക് എന്താണ്?\nഎന്നിലേക്ക് തന്നെയുള്ള ഒരു തിരിഞ്ഞു നോട്ടമായിരുന്നു. എന്നെത്തന്നെ പുനപരിശോധിക്കാന് സാധിച്ചു. പഠിച്ച പല കാര്യങ്ങളും നമ്മുടെ ഒരിടത്ത് വച്ച് തന്നെ പരീക്ഷിക്കാന് സാധിച്ചു.\nഎന്‍റെ പൂര്‍വ്വികരോട് സംവദിക്കുന്ന പോലെയായിരുന്നു എനിക്ക് ഖസാക്ക്. ചെറുപ്പത്തില് പൌര്‍ണമി ദിവസം മാവിന്‍റെ കടയ്ക്കല് പിതൃക്കള്‍ക്ക് വീത് വയ്ക്കാന് പോകുമായിരുന്നു ഞാന്. അതിന്‍റെ ഒരു revised version എന്ന് വേണമെങ്കില് പറയാം.\nTags: interview, Parvathi, Theatre\nഓസ്ട്രേലിയൻ താരങ്ങൾ ഇനി മുതൽ സുഹൃത്തുക്കളല്ല: വിരാട് കോഹ്‌ലി\nUppum Mulakum:5വർഷങ്ങൾ, 1200 എപ്പിസോഡുകൾ; ബോറടിപ്പിക്കാതെ, മടുപ്പിക്കാതെ ‘ഉപ്പും മുളകും’


പരിശീലകൻ ബോധരഹിതനായി, ആദ്യയാത്രയിൽ വിമാനം ലാൻഡ് ചെയ്യിച്ച് പൈലറ്റ് ട്രെയിനി | Trainee pilot lands plane| Sydney\nRepresentational Image- Ap\nസിഡ്നി: പറക്കുന്നതിനിടെ പരിശീലകൻ ബോധരഹിതനായപ്പോൾ വിമാനം സുരക്ഷിതമായി നിലത്തിറക്കിയ പൈലറ്റ് ട്രെയിനിക്ക് കൈയടിച്ച് ലോകം. ഓസ്ട്രേലിയയിലെ സിഡ്നിയിൽ മാക്സ് സിൽവെസ്റ്റർ എന്ന പൈലറ്റ് ട്രെയിനിയാണ് പെർത്തിലെ ജൻദാകോട്ട് വിമാനത്താവളത്തിൽ വിമാനം സാഹസികമായി ഇറക്കിയത്.\nരണ്ടുപേർക്ക് യാത്രചെയ്യാവുന്ന ചെറുവിമാനത്തിലായിരുന്നു സിൽവെസ്റ്ററും പരിശീലകനും. വിമാനം 6,200 അടി ഉയരത്തിലായിരിക്കുമ്പോൾ പരിശീലകൻ ബോധരഹിതനായി സിൽവെസ്റ്ററിൻറെ ചുമലിലേക്ക് വീണു. ഇതോടെ എയർ ട്രാഫിക് കൺട്രോൾ വിഭാഗവുമായി ബന്ധപ്പെട്ട സിൽവെസ്റ്റർ അവരുടെ നിർദേശപ്രകാരമാണ് വിമാനം നിയന്ത്രിച്ചത്.\nവിമാനം നിയന്ത്രിക്കാനറിയുമോയെന്ന എയർ ട്രാഫിക് കൺട്രോളിന്റെ ചോദ്യത്തിന് “ഇതെന്റെ ആദ്യ പാഠമാണ്’ എന്നായിരുന്നു മറുപടി. വിമാനത്തിന്റെ ചിറക് ശരിയായ ദിശയിൽ നിലനിർത്തുകയെന്നതായിരുന്നു ആദ്യപടി. പിന്നീട് അധികൃതരുടെ നിർദേശം അക്ഷരംപ്രതി അനുസരിച്ച് നിലത്തിറക്കി.\nസിൽവെസ്റ്ററിന്റെ ആദ്യയാത്രകൂടിയായിരുന്നു ഇത്. സാക്ഷ്യംവഹിക്കാൻ ഭാര്യയും മൂന്നുമക്കളുമെത്തിയിരുന്നു. സിൽവെസ്റ്ററിന്റെ യുക്തിപൂർവമായ ഇടപെടലും മനഃസ്സാന്നിധ്യവുമാണ് വിജയിച്ചതെന്ന് പിന്നീട് വിമാനത്താവള അധികൃതർ പറഞ്ഞു.\nContent Highlights: Trainee pilot lands aircraft after pilot fell unconscious\nവിമാനം റദ്ദാക്കിയാല് യാത്രികര്‍ക്ക് 20,000 രൂപ നഷ്ടപരിഹാരം നല്‍കണം